അര നൂറ്റാണ്ടിലേറെയായി (52 വര്‍ഷം) എറണാകുളം പൊന്നുരുന്നി മഹല്ല് പള്ളിയിലെ ഇമാമാണ് താങ്കള്. പള്ളി ദര്‍സില് പ്രമുഖ പണ്ഡിതന്മാരുടെ ശിഷ്യത്വം, ദയൂബന്ദില് ഉപരിപഠനം, ശേഷം ദീര്‍ഘകാലമായി ദീനീപ്രവര്‍ത്തനരംഗത്ത് സജീവ സാന്നിധ്യം. മുസ്‌ലിം സമൂഹത്തിന്റെ പരിവര്‍ത്തനങ്ങള്‍ക്ക് സാക്ഷിയായ, ഈ സുദീര്‍ഘ കാലത്തെ എങ്ങനെ വിലയിരുത്തുന്നു?\nമതപരമായ അറിവ് കുറവും അതിനോട് തുലനം ചെയ്യുമ്പോള് ഭക്തി കൂടുതലുമുള്ള ഒരു മുസ്‌ലിം സാമൂഹിക അന്തരീക്ഷത്തിലാണ് ഞാന് ജനിച്ചുവളര്‍ന്നത്. 1930-'50 കാലത്ത് ഇസ്‌ലാമിക വിദ്യാഭ്യാസം നേടാനുള്ള അവസരങ്ങള് പൊതുവെയും ഗ്രാമീണ മേഖലകളില് വിശേഷിച്ചും കുറവായിരുന്നു. എന്നാല്, പാരമ്പര്യ രീതിയിലുള്ള മതഭക്തി ജനങ്ങളിലുണ്ടായിരുന്നു. പിന്നീട് ഇസ്‌ലാമിക പഠനത്തിനുള്ള അവസരങ്ങള് വര്‍ധിച്ചുവന്നു. പക്ഷേ, ആ സംവിധാനങ്ങള് വഴി ആര്‍ജിച്ച അറിവിനനുസരിച്ച ദീനീബോധം മുസ്‌ലിം സമൂഹത്തിന്റെ ജീവിതരംഗങ്ങളില് ശരിയായ അര്‍ഥത്തില് ഉണ്ടേണ്ടാ എന്നത് സംശയകരമാണ്. ചില അപവാദങ്ങള് അന്നും ഇന്നും ഉണ്ടാകാം.\nചെര്‍പ്പുളശ്ശേരിക്കടുത്ത തൂത എന്ന ഗ്രാമത്തില് മറ്റു പല പ്രദേശങ്ങളിലെയും പോലെ ഇസ്‌ലാമിക വിദ്യാഭ്യാസത്തിനുള്ള സംവിധാനമൊന്നും ഉണ്ടായിരുന്നില്ല. അവിടെ 1939-ലാണ് എന്റെ ജനനം. അന്ന് ഒറ്റപ്പെട്ട രൂപത്തില് നടന്നിരുന്ന കുടി ഓത്തായിരുന്നു പല പ്രദേശങ്ങളിലെയും പ്രാഥമിക മതപഠനം. സാമ്പത്തിക ശേഷിയുള്ളവര് വീട്ടില് മൊല്ലാക്കയെ വരുത്തും. അല്ലെങ്കില് മൊല്ലാക്ക സ്വന്തം വീട്ടില് ഓത്തു പഠിപ്പിക്കും. അറബി അക്ഷരങ്ങളും ഖുര്‍ആന് ഓത്തുമാണ് പ്രധാനമായും പരിശീലിപ്പിക്കുക. പിന്നെ ഈമാന് കാര്യവും ഇസ്‌ലാം കാര്യവും ഉരുവിട്ട് പഠിക്കും. നമസ്‌കാരവും പരിശീലിക്കും. ഇതിന് പുസ്തകങ്ങളൊന്നുമുണ്ടായിരുന്നില്ല. എന്നാല്, ചില സ്ഥലങ്ങളില് നല്ല പള്ളി ദര്‍സുകള് ഉണ്ടായിരുന്നു. പള്ളികള് അടുത്തില്ലാത്ത ഗ്രാമങ്ങളില് വലിയ ഇസ്‌ലാമിയ്യത്തൊന്നും ഉണ്ടായില്ല. ഓത്തു പഠിപ്പിക്കുന്ന മൊല്ലാക്കക്ക് എന്താണോ ദീനിനെക്കുറിച്ച അറിവ്, അയാള് എന്താണോ ചൊല്ലിപ്പറയുന്നത് അതായിരിക്കും ആ പ്രദേശത്തെ ഇസ്‌ലാം. രണ്ട് കിലോമീറ്ററിലധികം ദൂരമുണ്ടായിരുന്നു ഞങ്ങളുടെ പള്ളിയിലേക്ക്. ജുമുഅക്ക് മാത്രമാണ് പള്ളിയില് പോയിരുന്നത്. മൊല്ലാക്ക പറയുന്നത് വിശ്വസിക്കലാണ് ദീനെങ്കിലും ആ ദീനിനോട് വലിയ താല്‍പര്യം ഉണ്ടായിരുന്നു. പൊന്നാനിയിലെ മഖ്ദൂമുമാരാണ് അന്നത്തെ മതപണ്ഡിതന്മാര്. ചിലയിടങ്ങളിലൊക്കെ അവര് അയച്ച ഖാദിമാര് ഉണ്ടാകും. എന്നാല് മിക്ക പ്രദേശങ്ങളിലും പണ്ഡിത നേതൃത്വം ഇല്ല. മഖ്ദൂമുമാര് വര്‍ഷത്തില് ഒരിക്കലോ മറ്റോ വരും, മഞ്ചലില് ചുമന്നാണ് കൊണ്ടുവരിക. അവര് ഒന്നു രണ്ടു ദിവസം വഅള് നടത്തി പോകും. എന്തെങ്കിലും ഫത്‌വ ആവശ്യമുണ്ടെങ്കില് പൊന്നാനിയിലോ മറ്റു ഖാദിമാരുടെ അടുത്തോ പോയി വാങ്ങണം.\nഅന്ധവിശ്വാസങ്ങള് പോലും സാമാന്യ മുസ്‌ലിംകള് കൊണ്ടുനടന്നത് ആത്മാര്‍ഥതയോടെയാണ്. കാരണം അതാണ് യഥാര്‍ഥത്തില് ദീന് എന്നാണല്ലോ അവര് വിചാരിച്ചിരുന്നത്. അല്ലെങ്കില് അവരെ പഠിപ്പിച്ചിരുന്നത്. പലതരം അന്ധവിശ്വാസങ്ങള് മുസ്‌ലിംകള്‍ക്കിടയിലുണ്ടായിരുന്നു, ചിലതൊക്കെ ഇപ്പോഴുമുണ്ട്. അത് പഠിപ്പിക്കുന്നവരും നേതൃത്വം കൊടുക്കുന്നവരും പണം മാത്രമാണ് ലക്ഷ്യം വെച്ചത്. അല്ലാതെ ഇസ്‌ലാമൊന്നുമല്ല. യഥാര്‍ഥ ഇസ്‌ലാമിക പണ്ഡിതന്മാര് അന്ധവിശ്വാസങ്ങള്‍ക്കൊക്കെ എതിരാണ്. പക്ഷേ, അവയെ നിയന്ത്രിക്കാനൊന്നും അവര്‍ക്ക് കഴിയുന്നില്ല. കാരണം മഹല്ല് ഭരണത്തില് ആലിമീങ്ങള്‍ക്ക് കാര്യമായ പങ്കൊന്നുമില്ല. ക്രിസ്തുമതത്തില് അങ്ങനെയല്ല. നമ്മുടെ ആലിമീങ്ങള്‍ക്ക് നമസ്‌കാരത്തിലെ ഇമാമത്തും ഖുത്വ്ബയും മാത്രമേ ഉള്ളൂ. മറ്റൊന്നിലും ഇടപെടാനുള്ള സ്വാതന്ത്ര്യവും അവകാശവും അവര്‍ക്കില്ല. ഇമാം ഒന്നിനെയും വിമര്‍ശിക്കാതെ സ്‌നേഹത്തില് നിന്നാല് നല്ലത്. ഇല്ലെങ്കില് മുസ്‌ലിയാരെ പുറത്താക്കുമെന്നതാണ് അവസ്ഥ. മുമ്പ് ഇമാം യഥാര്‍ഥ ഇമാം തന്നെയായിരുന്നു. ഇപ്പോള് നമസ്‌കാരത്തിലെ ഇമാം മാത്രമാണ്. ഇസ്‌ലാമില് ഖാദിയുടെ അധികാരം പ്രധാനമാണ്. ഖാദി എന്നാല് നമസ്‌കാരത്തിലെ ഇമാം മാത്രമല്ല. ഇന്നത്തെ സംയുക്ത ഖാദിമാര്‍ക്ക് മാസം കണ്ടത് പ്രഖ്യാപിക്കാന് മാത്രമേ സാധിക്കുന്നുള്ളൂ. മഹല്ലിന്റെ ഐക്യം നഷ്ടപ്പെടുത്തുന്ന പ്രവണതകളും പുതിയ ചില ആളുകളുടെ ഭാഗത്തുനിന്ന് ഉണ്ടാകുന്നുണ്ട്. എന്നാല്, ചില മഹല്ലുകളില് വളരെ നല്ല അവസ്ഥയാണുള്ളത്. 52 വര്‍ഷമായി ഈ മഹല്ലില് ഞാന് തുടരുന്നു.\nകേരള മുസ്‌ലിംകളില് 70-80 ശതമാനം ദലിതരും പിന്നാക്ക ജാതിക്കാരുമായി മുദ്രകുത്തപ്പെട്ടവരില്‍നിന്ന് പരിവര്‍ത്തനം ചെയ്തുവന്നവരായിരുന്നു. ഇവര്‍ക്ക് നേരത്തേ തന്നെ അക്ഷരാഭ്യാസമോ വിദ്യാഭ്യാസമോ ഉണ്ടായിരുന്നില്ല. സവര്‍ണവിഭാഗങ്ങള്‍ക്കായിരുന്നല്ലോ വിദ്യാഭ്യാസം 'സംവരണം' ചെയ്യപ്പെട്ടത്. ഇങ്ങനെ ഇസ്‌ലാമിലേക്ക് കടന്നുവന്നവര്‍ക്ക് ശരിയായ ദീനീപഠനം നല്‍കാന് വ്യവസ്ഥാപിത സംവിധാനങ്ങളില്ലാതിരുന്നതും മറ്റൊരു കാരണമാണ്. കര്‍ഷകര് താമസിക്കുന്ന ഉള്‍നാടുകളിലാണ് ഇത് കൂടുതല് പ്രയാസങ്ങളുണ്ടാക്കിയത്. പിന്നീട് സ്‌കൂളുകളില് അറബി പഠിപ്പിക്കുന്ന സാഹചര്യമുണ്ടായി. മുസ്‌ലിം കുട്ടികള് പൊതുവെ സ്‌കൂളില് പോകാറില്ലായിരുന്നു. അവരെ സ്‌കൂളിലേക്ക് ആകര്‍ഷിക്കാനായി, 10 മണിക്ക് സ്‌കൂള് ക്ലാസ് തുടങ്ങും മുമ്പ് അവിടെ മതപഠനസൗകര്യം ഏര്‍പ്പെടുത്താന് തുടങ്ങി. ഇതിനായി നിശ്ചയിക്കുന്ന മൊല്ലാക്കക്ക് സ്‌കൂളിലെ അധ്യാപകര് പിരിവെടുത്താണ് ശമ്പളം കൊടുത്തിരുന്നത്. ഞാന് അഞ്ചാം ക്ലാസ് വരെ സ്‌കൂളില് പോയിട്ടുണ്ട്. ഞാന് പഠിച്ച വീട്ടിക്കാട് മാപ്പിള സ്‌കൂളിലും രാവിലെ 10 മണി വരെ മൊല്ലാക്ക ഓത്ത് പഠിപ്പിക്കുമായിരുന്നു. മീനാക്ഷിയമ്മയായിരുന്നു സ്‌കൂള് മാനേജര്. അവര് ഒരു നായര് കുടുംബാംഗമായിരുന്നു. മീനാക്ഷിയമ്മയുടെ അഛനായിരുന്നു രാമന് എഴുത്തഛന്. മുസ്‌ലിംകളുമായി നല്ല ബന്ധം കാത്തുസൂക്ഷിച്ച കുടുംബമായിരുന്നു അവരുടേത്. അവര്‍ക്ക് വേറെയും സ്‌കൂളുണ്ടായിരുന്നു. മുസ്‌ലിംകള് കൂടുതലുള്ള പ്രദേശമായതുകൊണ്ടാണ് മാപ്പിള എലിമെന്ററി സ്‌കൂള് അനുവദിക്കപ്പെട്ടത്. കുഞ്ഞഹമ്മദ് മൊല്ലാക്കയും മുഹമ്മദ് മുസ്‌ലിയാരുമൊക്കെയാണ് അവിടെ ഓത്ത് പഠിപ്പിച്ചിരുന്നത്. മീനാക്ഷിയമ്മക്കു പുറമെ ജാനകിയമ്മ, കുഞ്ചുമാഷ് തുടങ്ങിയവരായിരുന്നു അധ്യാപകര്. ഇവര് സ്വന്തം പൈസ എടുത്താണ് മൊല്ലാക്കക്ക് ശമ്പളം കൊടുത്തിരുന്നത്.\nഎന്നാല്, അറബിയും അറബി മലയാളവും പഠിച്ചിരുന്ന മുസ്‌ലിംകള് മറ്റു പലരുടെയും മുമ്പേ സാക്ഷരരായിരുന്നുവെന്നതും ഓര്‍ക്കേണ്ടതാണ്. അറബിയും അറബി മലയാളവും അറിയുമായിരുന്നു മുസ്‌ലിം സ്ത്രീകള്‍ക്ക്. അവര് ഖുര്‍ആന് ഓതിയിരുന്നു. കിതാബുകളും പദ്യങ്ങളുമൊക്കെ ചൊല്ലിയിരുന്നു. ആ നിലക്ക് അവര് അക്ഷരാഭ്യാസമുള്ളവരായിരുന്നു. എറണാകുളത്തെ ഒരു യോഗത്തില് അന്നത്തെ കലക്ടര് കെ.ആര് രാജയുടെ സാന്നിധ്യത്തില് ഇത് പറഞ്ഞപ്പോള് അദ്ദേഹത്തിന് അത്ഭുതമായി.\nദീനീപഠനരംഗത്തേക്ക് നിങ്ങള് മാറുന്നതിന്റെ പശ്ചാത്തലമെന്താണ്? പണ്ഡിത കുടുംബമായിരുന്നോ നിങ്ങളുടേത്?\nഇടത്തരം കര്‍ഷക കുടുംബമായിരുന്നു ഞങ്ങളുടേത്. കൃഷിയും മരംവെട്ടുമായിരുന്നു വാപ്പായുടെ ജോലി. മരം വെട്ടി പൊന്നാനിയിലും മറ്റും കൊണ്ടുപോയി വില്‍ക്കും. ഇടത്തരം കര്‍ഷക കുടുംബങ്ങള്‍ക്ക് സാമ്പത്തിക സുസ്ഥിതിയൊന്നും ഉണ്ടാകില്ല. വയല് പാട്ടത്തിനെടുത്താണല്ലോ കൃഷി. പാട്ടം കൊടുത്തു കഴിഞ്ഞാല് പിന്നെ രണ്ടോ മൂന്നോ മാസത്തേക്കുള്ള നെല്ലേ ബാക്കിയുണ്ടാകൂ. അതു തീര്‍ന്നാല് വലിയ കഷ്ടപ്പാടാണ്. മഴക്കാലത്ത്, വിശേഷിച്ചും കര്‍ക്കിടക മാസത്തിലൊക്കെ ഭക്ഷണത്തിനു പോലും പ്രയാസമായിരിക്കും. പട്ടിണി കാരണം കര്‍ക്കടകത്തില് ആളുകള് ചിലപ്പോള് മോഷ്ടിക്കാന് പോയിരുന്നു. മത്തന്, വാഴക്കുല, കപ്പ ഇതൊക്കെ മോഷ്ടിച്ചുകൊണ്ടുപോകും. പട്ടിണി സഹിക്കാതായാല്! പട്ടിണി കാരണം മോഷ്ടിച്ചവര്‍ക്ക് ശിക്ഷ ഒഴിവാക്കിയ സംഭവമുണ്ടല്ലോ ഉമറുബ്‌നുല് ഖത്ത്വാബിന്റെ ചരിത്രത്തില്! ഉള്ളവനില്‍നിന്ന് ഇല്ലാത്തവന് പിടിച്ചു വാങ്ങിക്കൊടുക്കുന്ന കമ്യൂണിസത്തിന്റെ ഒരുവശവും അതിലുണ്ടെന്ന് തോന്നുന്നു. ഒരിക്കല് എ.കെ.ജിയോട് ഞാന് ഇത് പറയുകയുണ്ടായി. ദയൂബന്ദില് പഠിക്കുന്ന സമയത്ത് പാര്‍ലമെന്റ് കാണാന് പോയിരുന്നു. അപ്പോഴാണ് എ.കെ.ജിയെ അദ്ദേഹത്തിന്റെ ക്വാര്‍ട്ടേഴ്‌സില് ചെന്ന് കണ്ടത്. സ്വീകരിച്ചിരുത്തി ഞങ്ങള്‍ക്ക് ചായയൊക്കെ തന്നു അദ്ദേഹം. ഇടക്ക് 'നിങ്ങള് മതനേതാക്കള് കമ്യൂണിസ്റ്റുകാര്‍ക്ക് എതിരല്ലേ' എന്ന് ചിരിച്ചുകൊണ്ട് അദ്ദേഹം ചോദിച്ചു. 'നിങ്ങള് ദൈവവിശ്വാസത്തെ നിഷേധിക്കുന്നതിലാണ് ഞങ്ങള്‍ക്ക് പ്രശ്‌നം. മതനിഷേധപരമായ മതേതരത്വമല്ല, കോണ്‍ഗ്രസിനെപ്പോലെ മതാത്മക മതേതരത്വം നിങ്ങള് സ്വീകരിക്കൂ. എങ്കില് കോണ്‍ഗ്രസിനേക്കാള് ഞങ്ങള് കമ്യൂണിസ്റ്റ് പ്രസ്ഥാനത്തെ പിന്തുണക്കും. സാമ്പത്തിക വിഷയത്തിലും മറ്റും കമ്യൂണിസത്തിന് ഇസ്‌ലാമിനോടാണ് അടുപ്പമുള്ളതെന്ന് തോന്നുന്നു'-ഞാന് മറുപടിയും പറഞ്ഞു. ഇതുകേട്ട് എ.കെ.ജി ചിരിച്ചു. പാവങ്ങളുടെ പാര്‍ട്ടിയായി, സാധുക്കളുടെ വിമോചനത്തിനായാണല്ലോ കമ്യൂണിസ്റ്റ് പ്രസ്ഥാനം വന്നത്. പിന്നീട് ചിലയിടത്ത് അവര്‍തന്നെ ബുര്‍ഷ്വകളായി മാറിയത് മറ്റൊരു കഥ! തൊഴിലാളികള് കൂടുതലുള്ള യൂറോപ്പില് കമ്യൂണിസം പച്ചപിടിക്കാതിരുന്നത്, ആ തൊഴിലാളികള് തന്നെ ബൂര്‍ഷ്വകളായി മാറിയതുകൊണ്ടാണത്രെ. അതേസമയം സമ്പത്ത് മുതലാളിമാര്‍ക്കിടയില് മാത്രം കുന്നുകൂടാതിരിക്കുക, ചൂഷണങ്ങള് അവസാനിപ്പിക്കുക തുടങ്ങിയ വിഷയങ്ങളില് കമ്യൂണിസം ഇസ്‌ലാമിന്റെ ആശയങ്ങള് ഉള്‍ക്കൊള്ളുന്നുണ്ട്. വിശദാംശങ്ങളില് വ്യത്യാസം ഉണ്ടാകാം. എന്തായിരുന്നാലും ഏഷ്യയിലെ പട്ടിണി പാവങ്ങള്‍ക്കിടയില് കമ്യൂണിസത്തിന് കുറേയൊക്കെ സ്വാധീനമുണ്ടാക്കാനായി. നമ്മുടെ നാട്ടിലെ സാമൂഹികാവസ്ഥയാണ് ഇവിടെ അതിനു വളരാന് അവസരമൊരുക്കിയത്. ഇ.പി ഗോപാലന്, ഇ.എം.എസ് എന്നിവരൊക്കെ ഞങ്ങളുടെ അയല്‍നാട്ടുകാരായിരുന്നു. ഇമ്പിച്ചിബാവയെയും പാലോളി മുഹമ്മദ് കുട്ടിയെയും ചെറുപ്പത്തിലേ അറിയാം. പാലോളിയുമായി ഒരു കുടുംബബന്ധവും പിന്നീട് ഉണ്ടായി.\nഎന്തായിരുന്നു ആ കാലത്തെ സാമൂഹികാവസ്ഥ? വിവിധ മതവിഭാഗങ്ങള് തമ്മിലുള്ള ബന്ധങ്ങള്?\nജന്മി-കുടിയാന് ബന്ധമായിരുന്നു അന്നത്തെ സാമൂഹിക ഘടനയുടെ പ്രധാനപ്പെട്ട ഒരു വശം. സവര്‍ണരായിരുന്നു ശക്തര്. ഭൂമിയും സമ്പത്തും അവരുടെ കൈയിലായിരുന്നു. മലബാറിനെ സംബന്ധിച്ച് പറയുകയാണെങ്കില് ഈഴവര്, മുസ്‌ലിംകള്, നായന്മാര്, ദലിതര് തുടങ്ങിയവരൊക്കെ സവര്‍ണരുടെ കുടിയാന്മാരായിരുന്നു. ദലിതരുള്‍പ്പെടെ കീഴാളര് വലിയ ജാതിപീഡനങ്ങള് അനുഭവിച്ചു. അവരില് പലരും ഇസ്‌ലാമില് അഭയം തേടിയാണ് ജാതിവിവേചനത്തില്‍നിന്ന് രക്ഷപ്പെട്ടത്. കമ്യൂണിസ്റ്റ് പ്രസ്ഥാനവും പിന്നാക്ക വിഭാഗങ്ങള്‍ക്ക് മോചനം നേടിക്കൊടുക്കുന്നതില് പങ്കുവഹിച്ചിട്ടുണ്ട്. കുടിയാന്മാരായ കര്‍ഷകത്തൊഴിലാളികളുടെ മോചനത്തിന്റെ ചരിത്രം ആ അര്‍ഥത്തില് ഇസ്‌ലാമും കമ്യൂണിസവുമായി ബന്ധപ്പെട്ടതാണെന്നു പറയാം. ജന്മിമാരുടെ ചൂഷണത്തിനെതിരായ പ്രതികരണത്തിന്റെ ഭാഗമായിരുന്നു മലബാറിലെ ലഹള. അത്, മാപ്പിള ലഹളയായിരുന്നില്ല. കര്‍ഷക ലഹളയായിരുന്നു. ചൂഷണം ചെയ്ത ജന്മിമാര് ഹിന്ദുക്കളും കര്‍ഷക കുടിയാന്മാര് ഭൂരിപക്ഷവും മുസ്‌ലിംകളുമായതിനാല് അത് ഹിന്ദു-മുസ്‌ലിം ലഹളയാക്കി അവതരിപ്പിക്കാന് ബ്രിട്ടീഷുകാര്‍ക്ക് എളുപ്പം സാധിച്ചുവെന്നു മാത്രം. മലബാറിലെ കാര്‍ഷിക വിപ്ലവം എന്ന് അതിനെ വിശേഷിപ്പിക്കാം. കാരണം, കുടിയൊഴിപ്പിക്കലും പട്ടിണിയും വരള്‍ച്ചയും കൊണ്ട് ജനം അത്രമേല് പൊറുതിമുട്ടിയിരുന്നു. പട്ടിണിയും തൊഴിലില്ലായ്മയും കാരണം അന്ന് കുറേ പേര് വയനാട്ടില് പോയി. വയനാട് അന്ന് പേടിപ്പിക്കുന്ന നാടാണ്. അവിടെ പോയാല് ജീവനോടെ തിരിച്ചുവരില്ല എന്നായിരുന്നു ധാരണ. എന്നിട്ടും വയനാട്ടിലേക്ക് തൊഴില് തേടി പോകാന് മാത്രം പട്ടിണിയുണ്ടായിരുന്നു. ഒരിക്കല് വയനാട്ടില് പോയി മരിച്ച ഒരാളുടെ അടിയന്തരത്തില് പങ്കെടുത്ത ഒരു കുട്ടിക്ക് ചോറ് കിട്ടിയില്ല. 'എന്റെ വാപ്പയും വയനാട്ടില് പോയിട്ടുണ്ട്...' എന്നായിരുന്നു അവന്റെ പ്രതികരണം. വയനാട്ടില് പോയി മരിച്ചാല് എന്റെ വീട്ടില് അടിയന്തരത്തിന്റെ ചോറുണ്ടാക്കും എന്നാണവന് അര്‍ഥമാക്കിയത്! ഇത് അക്കാലത്തെ തമാശക്കഥയായിരിക്കാമെങ്കിലും അന്നത്തെ അവസ്ഥ മനസ്സിലാക്കാന് സഹായകമാണ്. പിന്നീട് സാമ്പത്തിക വളര്‍ച്ച കൈവന്നു. അത് വലിയ മാറ്റങ്ങള് ഉണ്ടാക്കി. അറിവില്ലായ്മ നീങ്ങി, വിദ്യാഭ്യാസം വര്‍ധിച്ചു. അറിവും സമ്പത്തും സഹോദരങ്ങളാണ് എന്നു പറയാം. മുസ്‌ലിം സമുദായത്തില് ഇന്ന് കാണുന്ന വിദ്യാഭ്യാസപുരോഗതിയില് സാമ്പത്തിക വളര്‍ച്ചക്ക് വലിയ പങ്കുണ്ട്.\nമുസ്‌ലിംകളും ഇതര വിഭാഗക്കാരുമായുള്ള ബന്ധം സ്‌നേഹപൂര്‍ണമായിരുന്നു. ഇന്നത്തെ പോലെ വര്‍ഗീയതയൊന്നും അന്നില്ല. മുസ്‌ലിംകള്‍ക്ക് വലിയ സഹായങ്ങള് ഹൈന്ദവ സഹോദരങ്ങള് ചെയ്തിട്ടുണ്ട്. പള്ളിക്ക് ഭൂമിയും മറ്റു സഹായങ്ങളുമൊക്കെ നല്‍കും. പല ചടങ്ങുകള്‍ക്കും സഹായിക്കും. വൈരാഗ്യമൊന്നും ഉണ്ടായിരുന്നില്ല. പിന്നീട് ജന്മിത്വം അവസാനിച്ചു. മുസ്‌ലിംകള് വിദ്യാഭ്യാസം നേടുകയും കഠിനാധ്വാനത്തിലൂടെ സാമ്പത്തിക വളര്‍ച്ച കൈവരിക്കുകയും ചെയ്തു. ഇത് ജന്മിത്വത്തിന്റെ പിന്മുറക്കാരില് അസൂയക്കും വിദ്വേഷത്തിനും കാരണമായിട്ടുണ്ടാകാം. ഇന്ന് രാജ്യത്ത് വര്‍ഗീയത വളര്‍ത്താന് ചിലര് ശ്രമിക്കുന്നുണ്ടല്ലോ. മുസ്‌ലിം സമൂഹത്തിനെതിരായ ദുഷ്പ്രചാരണവും അവര് നടത്തുന്നുണ്ട്. ഉദാഹരണായി വിവാഹമോചനത്തിന്റെ വിഷയം. മുസ്‌ലിംകള്‍ക്കിടയിലല്ല, ഇതര മതസ്ഥര്‍ക്കിടയിലാണ് വിവാഹമോചനവും ബഹുഭാര്യത്വവുമൊക്കെ കൂടുതലുള്ളതെന്ന് കണക്കുകള് പറയുന്നു. എന്നിട്ടും പഴികേള്‍ക്കേണ്ടിവരുന്നത് മുസ്‌ലിംകള്‍ക്കാണ്. അതുപോലെ ബോംബ് സ്‌ഫോടനങ്ങള്. ഫാഷിസ്റ്റ് സംഘങ്ങള് സംഘടിപ്പിച്ച സ്‌ഫോടനങ്ങളും പുറത്തുവന്നിട്ടുണ്ടല്ലോ. അപ്പോള് ഇതിലൊന്നും ഏകപക്ഷീയമായ പ്രചാരണം ശരിയല്ല. വിചാരണാ തടവുകാരായി എത്ര നിരപരാധികളാണ് ജയിലില് കിടക്കുന്നത്. അറബിക് യൂനിവേഴ്‌സിറ്റിക്കെതിരായ നിലപാട് വിവേചനത്തിന്റെ മറ്റൊരു ഉദാഹരണമാണ്. ലോകത്ത് അറബി ഭാഷ സംസാരിക്കുന്ന നിരവധി രാജ്യങ്ങളുണ്ട്. മറ്റു രാജ്യങ്ങളില്‍നിന്ന് അവിടേക്ക് ജോലി തേടിയും മറ്റും ആളുകള് പോകുന്നുണ്ട്. ലോകമെങ്ങും അറബി ഭാഷ പഠിക്കുന്നുണ്ട്. അതൊരു സജീവ ഭാഷയാണ്. എന്നിട്ടും ഇവിടെ അറബിക് യൂനിവേഴ്‌സിറ്റിയില്ല. സംസ്‌കൃതം ലോകത്താരെങ്കിലും സംസാരിക്കുന്നുണ്ടോ? എന്നിട്ടും സംസ്‌കൃത യൂനിവേഴ്‌സിറ്റി വന്നു. അതും സ്ഥാപിച്ചത് മുസ്‌ലിം വിദ്യാഭ്യാസ മന്ത്രിയാണ്.\nഒരുതരം അരക്ഷിതാവസ്ഥ സൃഷ്ടിച്ച് ആളുകളെ തെറ്റായ പ്രതികരണ വഴികളിലേക്ക് തിരിച്ചുവിടാനാണ് ശ്രമം. കുഴപ്പങ്ങളും കലാപങ്ങളും ഉണ്ടാക്കാന് താല്‍പര്യപ്പെടുന്നവരുണ്ടാകാം. ഇതിനെയെല്ലാം നാം കരുതിയിരിക്കണം. ശത്രുക്കളുടെ ഉന്നം സാധിച്ചുകൊടുക്കും വിധം മുസ്‌ലിംകള് പ്രവര്‍ത്തിക്കരുത്. ജനാധിപത്യപരമായി മാത്രമേ നാം പ്രവര്‍ത്തിക്കാവൂ. ദലിത്-പിന്നാക്ക ജനവിഭാഗങ്ങളെ ഒന്നിച്ച് അണിനിരത്തണം. ഇന്ത്യയില് ദലിത് പ്രക്ഷോഭങ്ങള് ശക്തിപ്പെട്ടുവരുന്നത് ശ്രദ്ധേയമാണ്. പക്ഷേ, ദലിത്-പിന്നാക്കജനങ്ങളെ വര്‍ഗീയവല്‍ക്കരിക്കാനാണ് ഫാഷിസ്റ്റുകള് ശ്രമിക്കുന്നത്. അധികാരം കൈയിലുള്ളവര്‍ക്ക് എളുപ്പം തെറ്റിദ്ധരിപ്പിക്കാന് കഴിയുമല്ലോ. ആദിവാസികള്‍ക്കിടയിലെ ആര്.എസ്.എസ് പ്രവര്‍ത്തനവും ഇതുപോലെത്തന്നെ. അമ്പലങ്ങളിലെ ആയുധപരിശീലനം ഈയിടെ ചര്‍ച്ചയാവുകയുണ്ടായി. ഇത്തരം വിഷയങ്ങളിലെ നിയമനടപടികളില് വിവേചനം ഇല്ലാതാക്കണം. മുസ്‌ലിംകളും പിന്നാക്ക വിഭാഗങ്ങളും പാര്‍ലമെന്ററി സംവിധാനത്തിലൂടെ തന്നെ വര്‍ഗീയതയെയും വിവേചനത്തെയും ചെറുക്കണം. വിദ്വേഷത്തിന്റെയും വര്‍ഗീയതയുടെയും വഴിക്ക് പോകാതിരിക്കാന് മുസ്‌ലിംകള് ശ്രദ്ധിക്കണം. ജീവിതവിശുദ്ധിയും മനുഷ്യസൗഹാര്‍ദവും കൊണ്ടാണ് രാജ്യത്തെ ജനങ്ങളെ ആകര്‍ഷിക്കേണ്ടത്. നബി അതാണ് ചെയ്തത്. ഇന്ത്യയില് ഇത് പ്രധാനപ്പെട്ട കാര്യമാണ്. സ്‌നേഹം കൊണ്ടാണ് വിദ്വേഷം മാറ്റാന് ശ്രമിക്കേണ്ടത്. പരസ്പരവിദ്വേഷം വളര്‍ന്നാല് രാജ്യത്തിന്റെ അവസ്ഥ എന്താകുമെന്ന് പറയാന് കഴിയില്ല.\nതാങ്കളിലെ ദീനീപണ്ഡിതനെ രൂപപ്പെടുത്തിയ ഘടകങ്ങള് എന്തൊക്കെയാണ്?\nഇടപ്പള്ളി ഉസ്താദ് എന്നറിയപ്പെട്ടിരുന്ന കൂട്ടായി അബൂബക്കര് മുസ്‌ലിയാരുടെ ദര്‍സിലെ പഠനമാണ് എന്റെ ദീനീവിജ്ഞാനത്തെ പരിപോഷിപ്പിച്ചതിലും വ്യക്തിത്വം രൂപപ്പെടുത്തിയതിലും പ്രധാന പങ്കുവഹിച്ചത്. മികച്ച അധ്യാപകനായിരുന്നു അദ്ദേഹം. സമസ്തയിലെ ഇതര പണ്ഡിതന്മാരേക്കാള് പുരോഗമന ചിന്താഗതിക്കാരനായിരുന്നു കൂട്ടായി അബൂബക്കര് മുസ്‌ലിയാര്. അല്‍ജംഇയ്യത്ത് എന്ന ഉര്‍ദു പത്രം അദ്ദേഹം ദല്‍ഹിയില്‍നിന്ന് വരുത്തി വായിച്ചിരുന്നു. മലയാള മനോരമയും ചന്ദ്രികയും വായിക്കുമായിരുന്നു. പൊതു വിഷയങ്ങളിലും രാഷ്ട്രീയത്തിലുമൊക്കെ സാമാന്യം പരിജ്ഞാനവും അദ്ദേഹത്തിനുണ്ടായിരുന്നു. അക്കാലത്ത് ഇതൊക്കെ ഒരു മുദര്‍രിസിനെ സംബന്ധിച്ച് പുരോഗമനപരമാണ്. പട്ടിക്കാട് ജാമിഅ നൂരിയ്യ സ്ഥാപിച്ചപ്പോള് അതിന്റെ ആദ്യത്തെ പ്രിന്‍സിപ്പലായി അദ്ദേഹത്തെയാണ് നിയമിച്ചത്. അദ്ദേഹം ഏറ്റെടുക്കാന് വിസമ്മതിച്ചതിനാലാണ് താഴേക്കോട് കുഞ്ഞലവി മുസ്‌ലിയാര് പ്രിന്‍സിപ്പലായത്. 'ഇടപ്പള്ളിക്കാര്‍ക്ക് ആവശ്യമില്ലെങ്കിലേ ഇവിടെ നിന്ന് പോകാവൂ' എന്ന് ഉമ്മയുടെ വസ്വിയ്യത്തുണ്ട് എന്ന് പറഞ്ഞാണ് അദ്ദേഹം പ്രിന്‍സിപ്പല് സ്ഥാനം നിരസിച്ചത്.\nഎന്റെ ദര്‍സ് പഠനം ആരംഭിക്കുന്നത് തൂത പള്ളിയിലാണ്. അഞ്ചാം ക്ലാസ്‌വരെ സ്‌കൂള് പഠിച്ച ശേഷം ഞാന് ദര്‍സില് ഓതാന് പോവുകയായിരുന്നു. സ്‌കൂളില് തുടര്‍ന്ന് പഠിപ്പിക്കാന് അധ്യാപകര് പറഞ്ഞെങ്കിലും വീട്ടുകാര് സമ്മതിച്ചില്ല. തൂത പള്ളിയില് കദായി മുഹമ്മദ് മുസ്‌ലിയാരും തങ്കയത്തില് കുഞ്ഞാപ്പു മുസ്‌ലിയാരുമായിരുന്നു മുദര്‍രിസുമാര്. പിന്നീട് വെട്ടിക്കാട്ടിരി പള്ളിയില് കുറച്ചുകാലം ഓതി. ആദ്യകാല സമസ്ത മുശാവറ അംഗം ഇമ്പിച്ചി മുസ്‌ലിയാരായിരുന്നു അവിടത്തെ മുദര്‍രിസ്. അവിടെനിന്ന് മുഹമ്മദ് ശീറാസിയുടെയും ഫലകി മുഹമ്മദ് മൗലവിയുടെയും നിര്‍ദേശപ്രകാരം കൊടുങ്ങല്ലൂര് അഴീക്കോട് ഇര്‍ശാദില് പോയി. പിന്നീട് മഹാരാജാസില് അറബി അധ്യാപകനായിരുന്ന കെ.എ മുഹമ്മദലി ഇര്‍ശാദില് എന്റെ സഹപാഠിയായിരുന്നു. അവിടെനിന്നാണ് ഞാന് കൊച്ചി ഇടപ്പള്ളിദര്‍സില് എത്തിയത്. ഇ.കെ ഹസന് മുസ്‌ലിയാര് ഇടപ്പള്ളി ഉസ്താദിന്റെ അടുത്ത് ഓതിയിട്ടുണ്ട്. അഞ്ചു വര്‍ഷം ഞാന് അദ്ദേഹത്തിന്റെ അടുത്ത് കിതാബ് ഓതി; ബുഖാരി, മഹല്ലി, മുഖ്തസ്വര്, മൈബദി തുടങ്ങി ഒരുപാട് കിതാബുകള്. തഫ്‌സീറായി ജലാലൈനിയാണ് അവിടെനിന്ന് ഓതിയത്. അറബി ഗ്രാമറും ഫിഖ്ഹും പഠിച്ചാല് പിന്നെ ഏതു തഫ്‌സീറും നമുക്ക് വഴങ്ങും. ഫിഖ്ഹ് പഠിച്ചാല് ഖുര്‍ആനിലേക്ക് എളുപ്പമാണ്. ഫിഖ്ഹിനെ മാറ്റിവെച്ച് ഖുര്‍ആനിലോ ഹിദീസിലോ നമുക്ക് അഭിപ്രായം പറയാന് കഴിയില്ല. ഫിഖ്ഹീ മദ്ഹബുകളെ നിരാകരിച്ച് നമുക്ക് മുന്നോട്ടുപോകാന് കഴയില്ല. മുന്‍ഗാമികളുടെ അഭിപ്രായങ്ങള് വളരെ പ്രധാനമാണ്. ഒരു കേസില് വിധി പറയവെ കല്‍ക്കത്ത ഹൈക്കോടതി വരെ മുന്‍കാല പണ്ഡിതന്മാരുടെ അഭിപ്രായം സ്വീകരിക്കേണ്ടതിനെക്കുറിച്ചു സൂചിപ്പിക്കുകയുണ്ടായി. ആ അര്‍ഥത്തില് ഏതെങ്കിലുമൊരു ഫിഖ്ഹീ മദ്ഹബ് പിന്തുടരുകയാണ് നല്ലത്.\nദയൂബന്ദിലെ പഠനം എങ്ങനെയായിരുന്നു? എന്തായിരുന്നു ആ സ്ഥാപനത്തിന്റെ പ്രത്യേകത?\nഈജിപ്തിലെ അല്‍അസ്ഹര് കഴിഞ്ഞാല് ലോകത്ത് രണ്ടാം സ്ഥാനത്ത് നില്‍ക്കുന്ന ഇസ്‌ലാമിക പഠനകേന്ദ്രമായിരുന്നു അന്ന് ദയൂബന്ദ് ദാറുല് ഉലൂം. അന്ന് രണ്ടായിരം വിദ്യാര്‍ഥികള് അവിടെയുണ്ട്. ചിത്താരി ഹംസ മുസ്‌ലിയാര്, നെല്ലിക്കുത്ത് ഇസ്മാഈല് മുസ്‌ലിയാര്, കോട്ട അബ്ദുല് ഖാദിര് മുസ്‌ലിയാര് തുടങ്ങിയവര് അവിടെ എന്റെ സഹപാഠികളായിരുന്നു. കേരളത്തില്‍നിന്ന് 26 പേരുായിരുന്നു അന്നവിടെ. ഒരു വര്‍ഷമാണ് ഞാന് അവിടെ പഠിച്ചത്. കിതാബുകള് ഏറക്കുറെ ദര്‍സില് തന്നെ ഓതിക്കഴിഞ്ഞിരുന്നു. ഒരു അനുഭവ പരിചയവും മേല്‍വിലാസവും ലഭിക്കല് ദയൂബന്ദ് പഠനത്തിന്റെ ഉദ്ദേശ്യമായിരുന്നു. പുറത്തുള്ള സ്ഥാപനങ്ങളില് പഠിച്ചാല് ഒരു ആത്മ വിശ്വാസം ലഭിക്കും. ആഫ്രിക്ക, ശ്രീലങ്ക, ഇറാന്, മലേഷ്യ തുടങ്ങിയ നാടുകളില്‍നിന്നൊക്കെയുളള വിദ്യാര്‍ഥികള് അവിടെ ഉണ്ടായിരുന്നു. ആഫ്രിക്കന് നാടുകളും ഇന്ത്യയും തമ്മില് നേരത്തേ ഉണ്ടായിരുന്ന ബന്ധം വഴിയാണ് വിദ്യാര്‍ഥികള് വന്നിരുന്നത്. ഇന്ത്യക്കാര്, വിശേഷിച്ചും ഗുജറാത്തി കച്ചവടക്കാര് ആഫ്രിക്കയിലുണ്ടായിരുന്നു. ഇന്ത്യയെപ്പോലെ ദക്ഷിണാഫ്രിക്കയും ഒരു ബ്രിട്ടീഷ് കോളനിയായിരുന്നു. ഇന്ത്യന് സ്വാതന്ത്ര്യ സമരത്തിന് ഗാന്ധിജി തുടക്കംകുറിച്ചത് ദക്ഷിണാഫ്രിക്കയില്‍നിന്നാണല്ലോ. ഗുജറാത്തിലെ കച്ചില്‍നിന്ന് കുറേ മുസ്‌ലിം സമ്പന്നര് ദക്ഷിണാഫ്രിക്കയില് കച്ചവടത്തിന് പോയിരുന്നു. കച്ചിലെ ബ്രാഹ്മണരും മറ്റ് മേല്‍ജാതിക്കാരും ഇസ്‌ലാമിലേക്ക് പരിവര്‍ത്തനം ചെയ്തിരുന്നു. അവരുടെ ശരീരപ്രകൃതം ശ്രദ്ധിച്ചാല്‍തന്നെ ഇത് മനസ്സിലാക്കാം. അവരാണ് കച്ച് മേമന്മാര്. യഥാര്‍ഥത്തില് അത് 'കച്ച് മുഅ്മിന്' ആണ്. ലോപിച്ച് 'മേമന്' എന്ന പ്രയോഗമാവുകയായിരുന്നു. ഇങ്ങനെ പോയ ആഫ്രിക്കയിലെ ഗുജറാത്തി ബിസിനസ്സുകാര് ദയൂബന്ദ് ദാറുല് ഉലൂമിനെ സഹായിച്ചിരുന്നു. അവര് വഴിയാണ് കുട്ടികള് വന്നത്. ഇവിടെനിന്ന് കുടിയേറിയവരുടെ മക്കളും പേരക്കുട്ടികളും വിദ്യാര്‍ഥികളായി വന്നിരുന്നു. ദയൂബന്ദില് എന്റെ സഹപാഠിയായിരുന്ന യൂസുഫ് അഫ്‌രീഖി പിന്നീട് ആഫ്രിക്കയില് അറിയപ്പെട്ട പണ്ഡിതനായി.\nദീനീ കിതാബുകള്‍ക്ക് പുറത്തെ വായനയുടെ ലോകം എങ്ങനെയാണ് തുറന്നുകിട്ടിയത്?\nഎല്ലാതരം പുസ്തകങ്ങളും വായിക്കുക എന്നതാണ് എന്റെ രീതി. ഇസ്‌ലാമിക പുസ്തകങ്ങള്‍ക്കു പുറമെ, ഹൈന്ദവ മതഗ്രന്ഥങ്ങള്, ആത്മകഥകള്, യാത്രാവിവരണങ്ങള്, ശാസ്ത്രകൃതികള് തുടങ്ങിയവയൊക്കെ വായിക്കും. ഗീത, രാമായണം, ഭാഗവതം, മനുസ്മൃതി, ഉപനിഷത്തുകള്, ശങ്കരാചാര്യരുടെയും വാഗ്ഭടാനന്ദന്റെയും കൃതികള് തുടങ്ങിയവയൊക്കെ ഞാന് വായിച്ചിട്ടുണ്ട്, അവയൊക്കെ എന്റെ കൈയിലുണ്ട്. ശ്രീനാരായണഗുരുവിന്റെ കൃതികള് മുഴുവന് വായിച്ചു. കെ.പി കേശവമേനോന്റെ 'കഴിഞ്ഞകാലം' വായിച്ചുതീര്‍ത്തു. അതിലെ അവസാന അധ്യായത്തില് 'ഞാന് ആരാണെന്ന് എനിക്കറിയില്ല' എന്ന് അദ്ദേഹം പറയുന്നുണ്ട്. ഇതേക്കുറിച്ചായിരുന്നു ഒരു വെള്ളിയാഴ്ച ഞാന് പള്ളിയില് പ്രസംഗിച്ചിരുന്നത്. താന് ആരാണെന്ന് തിരിച്ചറിയാന് മനുഷ്യന് കഴിയണമെങ്കില് ഖുര്‍ആന് പഠിക്കണം എന്ന് വിശദീകരിച്ചു.\nസുകുമാര് അഴീക്കോടിന്റെ ഗുരുവായ വാഗ്ഭടാനന്ദന്റെ കൃതികള് വായിക്കാന് ബഹുരസമാണ്. ഏറെ വൈജ്ഞാനിക മികവുള്ള, ഹിന്ദുസംസ്‌കാരത്തിന്റെ ഉള്ളറകള് തുറന്ന് പലതും പുറത്തുകൊണ്ടുവന്ന പരിഷ്‌കര്‍ത്താവാണ് അദ്ദേഹം എന്നു പറയാം. വിഗ്രഹാരാധനയെ നിരാകരിച്ച പണ്ഡിതനായിരുന്നു വാഗ്ഭടാനന്ദന് എന്നാണ് തോന്നുന്നത്. ബ്രഹ്മത്തെ തന്നെ ആരാധിക്കണം എന്ന് വിവേകാനന്ദന് പറഞ്ഞിട്ടുണ്ട്. 'ഡിസ്‌കവറി ഓഫ് ഇന്ത്യ'യില് വിവേകാനന്ദന് ഒരു മുസ്‌ലിം എഴുതിയ കത്ത് ഉദ്ധരിക്കുന്നുണ്ട് ജവഹര്‍ലാല് നെഹ്‌റു. ഇസ്‌ലാമിന്റെ ശരീരവും അദൈ്വതവും കൂടിച്ചേര്‍ന്ന ഒരു ഭാവി ഭാരതത്തെയാണ് താന് സ്വപ്‌നം കാണുന്നതെന്നും വിവേകാനന്ദന് പറഞ്ഞിട്ടുണ്ട്.\n'ഡിസ്‌കവറി ഓഫ് ഇന്ത്യ' വിവര്‍ത്തനം ചെയ്ത മൂര്‍ക്കോത്ത് കുഞ്ഞപ്പ കൃഷ്ണന് തങ്ങളുടെ മകനാണ്. 'തങ്ങള്' എന്നത് ഹിന്ദുക്കളുടെ പ്രയോഗമാണ്. അവരില്‍നിന്ന് മുസ്‌ലിംകള് കടമെടുത്തതാണ്. വേദം പഠിപ്പിക്കുന്നവരെയാണ് തങ്ങന്മാര് എന്ന് പറഞ്ഞിരുന്നത്. 'ഓത്ത്' എന്ന പദവും അങ്ങനെത്തന്നെ. ഹൈന്ദവ വേദം ചൊല്ലുന്നതിനെയാണ് ഓത്ത് എന്ന് പറഞ്ഞിരുന്നത്. വേദം പഠിപ്പിക്കുന്നവരെ 'ഓതിക്കന്' എന്നും വിളിച്ചിരുന്നു. ഇങ്ങനെയൊക്കെയുള്ള കൊടുക്കല് വാങ്ങലുകള് ഉണ്ടായിട്ടുണ്ട്. വിവേകാനന്ദന്റെ ഗുരു രാമകൃഷ്ണ പരമഹംസന് മുസ്‌ലിമിനെ പോലെ ജീവിച്ച വ്യക്തിയാണ്. സിക്കുകാരുടെ ആചാര്യന് ഗുരുനാനാക്കും ഇസ്‌ലാമിക ജീവിതം നയിച്ചിരുന്നു. 'ഹാജി ഗുരുനാനാക്ക്' എന്നാണ് അദ്ദേഹം അറിയപ്പെട്ടിരുന്നത്. സിക്കുകാരുടെ താടിയും തൊപ്പിയും സ്ത്രീകള് തല മറക്കുന്നതുമൊക്കെ ഇസ്‌ലാമിന്റെ സ്വാധീനമാണ്. സിക്ക് മതത്തിന്റെ ആചാരങ്ങളില് 50 ശതമാനം ഇസ്‌ലാമില്‍നിന്ന് എടുത്തതാണ്. ബാക്കി 50 ശതമാനം ഹിന്ദു-ക്രിസ്ത്യന്-\nപാര്‍സി മതങ്ങളുടേതും. സിക്കുകാരുടെ ഗുരുദ്വാരയില് ക്ഷേത്രങ്ങളിലേതുപോലെ വിഗ്രഹപ്രതിഷ്ഠകള് ഇല്ലല്ലോ. അവര്‍ക്ക് ഖബ്‌റാണുള്ളത്. ഖബ്‌റിനടുത്തിരുന്ന് പാട്ടു പാടും. ഗുരു ഗ്രന്ഥ് സാഹിബില് ബാബാ ഫരീദ് ഗഞ്ച്ശകര് ഔലിയയുടെ വരികള് ഉണ്ട്. ഉത്തരേന്ത്യന് സൂഫിവര്യന്മാരുടെ സ്വാധീനം ഇതിന്റെ ഒരു പ്രധാന കാരണമാണ്.\nഎന്നെ അത്ഭുതപ്പെടുത്തിയ എഴുത്തുകാരന് ജവഹര്‍ലാല് നെഹ്‌റുവാണ്. അദ്ദേഹത്തിന്റെ 'ഡിസ്‌കവറി ഓഫ് ഇന്ത്യ'യും 'ഗ്ലിംസസ് ഓഫ് വേള്‍ഡ് ഹിസ്റ്ററി'യും ഞാന് വായിച്ചിട്ടുണ്ട്. അതിലദ്ദേഹം അവതരിപ്പിക്കുന്ന കാഴ്ചപ്പാടുകള് പഠനാര്‍ഹങ്ങളാണ്. മുസ്‌ലിംകളെക്കുറിച്ച അദ്ദേഹത്തിന്റെ നിരീക്ഷണങ്ങളും ശ്രദ്ധേയം. നെഹ്‌റുവിന്റെ കാഴ്ചപ്പാടുകളില് കെട്ടിപ്പടുത്തതുകൊണ്ടാണ് സ്വതന്ത്ര ഇന്ത്യ ഇന്ന് ഇങ്ങനെയെങ്കിലും നിലനില്‍ക്കുന്നത്. ഇന്ത്യയില് ഒരു പ്രതിപക്ഷ കക്ഷി വേണം, അത് ജനാധിപത്യത്തിന് സജീവത നല്‍കും എന്ന് പറഞ്ഞുകൊണ്ട് പ്രതിപക്ഷ പാര്‍ട്ടികളുടെ ആവശ്യകത നെഹ്‌റു ഊന്നിപ്പറഞ്ഞിരുന്നു. പി.എസ്.പിയുടെ നേതാവ് അശോക് മേത്ത പെരിന്തല്‍മണ്ണയിലെ ഒരു ലീഗ് സമ്മേളനത്തില് ഇക്കാര്യം പറയുന്നത് ഞാന് കേട്ടിട്ടുണ്ട്. ഒരു തെരഞ്ഞെടുപ്പ് പൊതുയോഗമായിരുന്നു അത്. അഡ്വ. മുഹമ്മദ് ശാഫിയായിരുന്നു ലീഗ്-പി.എസ്.പി സ്ഥാനാര്‍ഥി. ഇദ്ദേഹമാണ് വിജയിച്ചത്. കല്ലടി കെ.പി മുഹമ്മദായിരുന്നു ലീഗിനെതിരിലുള്ള കോണ്‍ഗ്രസ് സ്ഥാനാര്‍ഥി.\nഉത്തരേന്ത്യയിലെ പല മുസ്‌ലിം പണ്ഡിതന്മാരുമായി നെഹ്‌റുവിന് സുഹൃദ് ബന്ധമുായിരുന്നു. ആ ബന്ധം ഗുണകരമായിരുന്നു. ഇസ്‌ലാമിനെ അറിയാന് നെഹ്‌റു ശ്രമിച്ചിട്ടുണ്ട്. നിലവിലുള്ള മുസ്‌ലിം അവസ്ഥയെ സൂചിപ്പിച്ചുകൊണ്ട് മുസ്‌ലിം എന്നാല് ഒരു നീണ്ട കുര്‍ത്തയും തൊപ്പിയുമാണെന്ന് ഒരിക്കല് നെഹ്‌റു പറയുകയുണ്ടായി. അതായത്, മുസ്‌ലിംകളില് വേഷം മാത്രമേ ഉള്ളൂ, ഇസ്‌ലാം ഇല്ല എന്നാണദ്ദേഹം പറഞ്ഞത്. ആ വിലയിരുത്തല് ശരിയാണ്. വേഷത്തിലും രൂപത്തിലുമാണ് പലരും മുസ്‌ലിമാകുന്നത്. ആദര്‍ശത്തിലും ജീവിതത്തിലുമല്ല, വിശേഷിച്ചും നോര്‍ത്ത് ഇന്ത്യയില്. കേരളത്തിലെയത്ര ഇസ്‌ലാം അവരുടെ ഉള്ളിലില്ല. രണ്ടു വിധത്തിലാണ് അവരുടെ അവസ്ഥ-ദീന് ഉള്ളവര്‍ക്ക് നന്നായി ഉണ്ട്, ഇല്ലാത്തവര്‍ക്ക് ഒട്ടുമില്ല.\nഎന്തുകൊണ്ടാണ് ഈ അവസ്ഥ?\nഇന്ത്യന് മുസ്‌ലിംകളുടെ ഇന്നത്തെ അവസ്ഥക്ക് പല കാരണങ്ങള് ഉണ്ടാകാം. കേരളത്തിലേതുപോലെ മഹല്ല് സംവിധാനമോ മദ്‌റസാ പ്രസ്ഥാനമോ മതനേതൃത്വമോ ഉത്തരേന്ത്യയിലില്ല എന്നത് അവര് മതപരമായി പിന്നാക്കമാകാന് ഒരു കാരണമാണ്. ഇവിടെ പുരോഗമനം പറഞ്ഞ ചില പ്രസ്ഥാനങ്ങളുണ്ടായി. അപ്പോള് മറുഭാഗത്ത് അതിനോട് എതിര്‍പ്പുമുണ്ടായി. പരസ്പരമുള്ള എതിര്‍പ്പില് എല്ലാവരും അമിതമായി. സമസ്തയുടെ മദ്‌റസ പ്രസ്ഥാനം മതപഠനത്തെ ജനകീയമാക്കി. ഇത്തരമൊരു നല്ല അവസ്ഥ ഉത്തരേന്ത്യയില് പൊതുവെ ഉണ്ടായില്ല. പാകിസ്താന് വാദവും വിഭജനവും മറ്റൊരു കാരണമാകാം. നിരാശയില്‍നിന്നാണ് പാകിസ്താന് വാദമുണ്ടാകുന്നത്. പിന്നെ ഉത്തരേന്ത്യയില് പ്രത്യേകിച്ചും സവര്‍ണര്‍ക്ക് മുസ്‌ലിംകളോടുണ്ടായ ശത്രുതാ മനോഭാവം. മുഗളന്മാരുടേതുള്‍പ്പെടെ മുസ്‌ലിം ഭരണം നിലവില് വന്നപ്പോള് സവര്‍ണര്‍ക്കാണ് അധികാരം നഷ്ടപ്പെട്ടത്. മുഗള ഭരണത്തിനു കീഴില് അവര്‍ക്ക് കഴിയേണ്ടിവന്നു. മുസ്‌ലിം വിദ്വേഷത്തിന് ഇതും ചരിത്രപരമായ ഒരു കാരണമാകാം.\nമുസ്‌ലിം സമൂഹത്തെ ഇന്നത്തെ പതനത്തിലെത്തിച്ച ഒരു പ്രധാന ഘടകം വിശ്വാസപരമായ ദൗര്‍ബല്യവും ഭൗതിക താല്‍പര്യങ്ങളുമാണ്. ഒരു കാലം നിങ്ങള് വെള്ളത്തിലെ ചണ്ടികള് പോലെയാകുമെന്ന് നബി (സ) പറഞ്ഞു. കാരണം ചോദിച്ചപ്പോള്, നബിയുടെ മറുപടി 'മരണഭയവും ദുന്‍യാവിനോടുള്ള പ്രേമവും നിങ്ങളെ പിടികൂടും' എന്നായിരുന്നു. ഭൗതിക വിരക്തിയുടെ കാലത്ത് ഇസ്‌ലാം വലിയ വിജയം നേടി. ഇന്നത്തെ അവസ്ഥയോ? ആഡംബരപൂര്‍ണമായ വലിയ പള്ളികള്, അതിനകത്ത് മുന്തിയ പരവതാനികള്, എ.സി. എന്നാല് നമ്മുടെ മതബോധമോ? ചെങ്കിസ് ഖാന്റെയും ഹുലാഖു ഖാന്റെയും പട്ടാളം ഒരുകാലത്ത് മുസ്‌ലിം ലോകത്തേക്ക് ഇരച്ചുകയറി. മുസ്‌ലിംകള്‍ക്ക് പ്രതികരിക്കാന് പോലും കഴിഞ്ഞില്ല. അതേ അവസ്ഥയല്ലേ ഇന്ന്? കൊല്ലുന്നതും കൊല്ലപ്പെടുന്നതും എന്തിനാണെന്നറിയാത്ത സാഹചര്യം. പിന്നെ അനൈക്യവും ഛിദ്രതയും. മുസ്‌ലിംകളേക്കാള് ഭിന്നതയുണ്ട് ക്രൈസ്തവര്‍ക്കിടയില്. പക്ഷേ അതൊന്നും ഇങ്ങനെ തെരുവില് കാണില്ല. നിര്‍ണായക വിഷയങ്ങളിലെല്ലാം അവര് ഒന്നാകും. മുസ്‌ലിം ലോകമോ?


പ്രതീക്ഷിച്ചപോലെ തന്നെ വിജയം നേടി ആം ആദ്മി പാര്‍ട്ടി; സര്‍ക്കാര് രൂപീകരണ ചര്‍ച്ചകള് തുടങ്ങി - BIGNEWSLIVE | Latest Malayalam News\nന്യൂഡല്‍ഹി: തെരഞ്ഞെടുപ്പ് പോരാട്ടങ്ങള്‍ക്കൊടുവില് ഡല്‍ഹിയില് വന് ഭൂരിപക്ഷം നേടി വീണ്ടും വിജയക്കൊടി പാറിച്ചിരിക്കുകയാണ് ആം ആദ്മി പാര്‍ട്ടി. വിജയത്തിന് പിന്നാലെ എഎപി ഉടന് ലഫ്റ്റനന്റ് ഗവര്‍ണര് അനില് ബെയ്ജാനെ കണ്ട് സര്‍ക്കാര് രൂപീകരണത്തിന് അവകാശവാദം ഉന്നയിക്കും. മന്ത്രിസഭാ രൂപീകരണ ചര്‍ച്ചകള് ആരംഭിച്ചു കഴിഞ്ഞുവെന്നാണ് റിപ്പോര്‍ട്ടുകള്.\nഇന്ന് നേതാക്കളുടെ യോഗം വിളിച്ച് തുടര് നടപടികള് തീരുമാനിക്കും. ഉടന് ലഫ്റ്റനന്റ് ഗവര്‍ണര് അനില് ബെയ്ജാനെ കണ്ട് സര്‍ക്കാര് രൂപീകരണത്തിന് അവകാശവാദം ഉന്നയിക്കും. തെരഞ്ഞെടുപ്പില് ശ്രദ്ധേയരായി മാറിയ എഎപിയുടെ സ്ഥാനാര്‍ഥികളായിരുന്ന അതിഷി മര്‍ലേന, രാഘവ് ചന്ദ തുടങ്ങിയവര്‍ക്ക് മന്ത്രി പദം നല്‍കിയേക്കും.\nഅതിഷി മര്‍ലേനക്ക് വിദ്യാഭ്യാസവും രാഘവ് ചന്ദക്ക് മറ്റേതെങ്കിലും സുപ്രധാന വകുപ്പും ലഭിക്കുമെന്നാണ് സൂചനകള്. സത്യപ്രതിജ്ഞ ഈ ആഴ്ച നടത്തുമെന്നും റിപ്പോര്‍ട്ടുകളുണ്ട്. തെരഞ്ഞെടുപ്പില് എഎപി വിജയം ഉറപ്പിച്ചിരുന്നതിനാല് മന്ത്രിസഭാ രൂപീകരണം സംബന്ധിച്ച് നേതാക്കള് തമ്മില് പ്രാഥമിക ആശയ വിനിമയം നടത്തിയിട്ടുണ്ട്.\nമനീഷ് സിസോദിയ, ഗോപാല് റായ്, സോംനാഥ് ഭാരതി, തുടങ്ങിയ മുതിര്‍ന്ന നേതാക്കള്‍ക്ക് ധനം, പ്ലാനിങ്, അടക്കമുള്ള വകുപ്പുകള് നല്‍കിയേക്കും. ബിജെപിക്ക് വന് തിരിച്ചടി നല്‍കിക്കൊണ്ടായിരുന്നു ഇത്തവണ ആംആദ്മി പാര്‍ട്ടി ഡല്‍ഹിയില് ജയിച്ചുകയറിയത്.\nTags: aapdelhigovernment formation\n‘അറസ്റ്റു ചെയ്ത് ജയിലിലാക്കാന് കര്‍ഷകര് കുറ്റവാളികളോ തീവ്രവാദികളോ അല്ല’;കര്‍ഷകരെ തടവിലാക്കാന് ഡല്‍ഹിയിലെ സ്റ്റേഡിയങ്ങള് വിട്ട് തരില്ലെന്ന് എഎപി സര്‍ക്കാര്\nപ്രണയദിനം ആഘോഷിക്കാന് ഇന്‍ഡിഗോയും; 999 രൂപയ്ക്ക് വിമാനയാത്ര, യാത്രക്കാര്‍ക്കായി പ്രഖ്യാപിച്ചിരിക്കുന്നത് വമ്പന് ഓഫര്


പ്രമേഹം നിയന്ത്രിയ്ക്കാൻ ഈ ഒൻപത് ഇലകൾ -\nപ്രമേഹം പൂര്‍ണമാും ചികിത്സിച്ച് ഭേദമാക്കാന് കഴിയില്ലയെങ്കിലും നിയന്ത്രണവിധേയമാക്കാന് കഴിയും. ചിട്ടയായ ജീവിത ശൈലിയും ഭക്ഷണരീതിയും എല്ലാം പ്രമേഹത്തെ നിയന്ത്രിക്കാന് വളരെയേറെ സഹായിക്കും. പ്രമേഹത്തിന് പ്രകൃതിദത്ത ചികിത്സയാണ് ഉത്തമമെന്നാണ് പഠനങ്ങൾ പറയുന്നത്. ഇലകള് കഴിക്കുന്നതിലൂടെ രക്തത്തിലെ പഞ്ചസാരയുടെ അളവ് നിയന്ത്രിക്കപ്പെടും.\nഏതൊക്കെ ഇലകളാണ് പ്രമേഹത്തെ നിയന്ത്രണവിധേയമാക്കാന് സഹായിക്കുന്നത് എന്ന് നോക്കാം.\n1. പ്രമേഹ നിയന്ത്രണത്തിന് ഏറ്റവും ഉത്തമമായിട്ടുള്ള ഒന്നാണ് മള്‍ബറി ഇലകള്. ചെറുകുടലിലുള്ള ഗ്ലൂക്കോസിഡേസിനെ നിയന്ത്രിക്കാന് മള്‍ബറി ഇലകള്‍ക്കാവും. ഭക്ഷണശേഷം മള്‍ബറി ഇലകള് കഴിക്കുന്നത് പ്രമേഹത്തെ നിയന്ത്രിക്കും.\n2. ഞാവല് പഴം പോലെ തന്നെ ആരോഗ്യ ഗുണം കൊണ്ട് സമ്പുഷ്ടമാണ് ഞാവലിന്റെ ഇലയും. ഇത് ശരീരത്തിലെ ഇന്‍സുലിന് കുറയാതെ പ്രമേഹത്തെ നിയന്ത്രിക്കുന്നു.\n3. ആരോഗ്യകരമായ ഗുണങ്ങള് ധാരാളമുള്ള ഒന്നാണ് ഉലുവയില. ഇതിലുള്ള സാപോനിന്‍സ് രക്തത്തിലെ പഞ്ചസാരയുടെ അളവ് നിയന്ത്രിക്കുന്നു.\n4. ഭക്ഷണ ശേഷം പേരയില ചേര്‍ത്ത ചായ ശീലമാക്കൂ. ഇത് രക്തത്തിലെ ഗ്ലൂക്കോസിന്റെ അളവ് കൃത്യമാക്കുകയും പ്രമേഹത്തെ നിയന്ത്രിക്കുകയും ചെയ്യുന്നു.\n5. രാവിലെ വെറും വയറ്റില് തുളസിയില കഴിക്കുന്നത് രോഗപ്രതിരോധ ശേഷി വര്‍ദ്ധിപ്പിക്കുകയും രക്തത്തിലെ പഞ്ചസാരയുടെ അളവ് കൃത്യമാക്കുകയും ചെയ്യുന്നു.\n6. അരയാലിലയുടെ നീര് തുടര്‍ച്ചയായി കുടിക്കുന്നത് രക്തത്തിലെ ഗ്ലൂക്കോസിന്റെ അളവ് കുറക്കുകയും ശരീരത്തില് ഇന്‍സുലിന്റെ അളവ് കൂട്ടുകയും ചെയ്യുന്നു.\n7. ഇന്‍സുലിന് ചെടിയുടെ ഇല കഴിക്കുന്നതും പ്രമേഹത്തെ നിയന്ത്രിക്കാന് സഹായിക്കുന്നു. എന്നാല് ഇന്‍സുലിന് ഇല കൃത്യമായി സമയം വെച്ച് കഴിക്കേണ്ടത് അത്യാവശ്യമാണ്. അല്ലാത്ത പക്ഷം അത് നെഗറ്റീവ് ഫലമാണ് ഉണ്ടാക്കുക.\n8. കയ്പ്പക്ക പ്രമേഹ രോഗികള് ജ്യൂസ് ആക്കി കഴിക്കുന്നത് സ്ഥിരമാണ്. എന്നാല് കയ്പ്പക്കയേക്കാള് കൂടുതല് ഫലം നല്‍കുന്നത് കയ്പ്പക്കയുടെ ഇലയാണ്.\n9. പ്രമേഹത്തിനുള്ള ഏറ്റവും മികച്ച ആയുര്‍വ്വേദ ഒറ്റമൂലിയാണ് ആര്യവേപ്പിന്റെ ഇല. ആര്യവേപ്പിന്റെ ഇല അരച്ച് അല്‍പം മോരില് കലക്കി കുടിച്ചാല് മതി. എന്നാല് ഇല അധികമായാല് അതുണ്ടാക്കുന്നത് നെഗറ്റീവ് ഫലമാണ്.


ഡൽഹി കൂട്ട ബലാത്സംഗ കേസ് പ്രതിയുടെ ദയാഹർജി രാഷ്ട്രപതി തളളി – Indian Express Malayalam\nഡൽഹി കൂട്ട ബലാത്സംഗ കേസ് പ്രതിയുടെ ദയാഹർജി രാഷ്ട്രപതി തളളി\nദയാഹർജി രാഷ്ട്രപതിയും തളളിയതോടെ പ്രതികളുടെ വധശിക്ഷ നടപ്പാക്കും\nUpdated: January 17, 2020 12:40:18 pm\nന്യൂഡൽഹി: ഡൽഹി കൂട്ടബലാത്സംഗ കേസിലെ പ്രതികളിലൊരാളായ മുകേഷ് സിങ്ങിന്റെ ദയാഹർജി രാഷ്ട്രപതി രാംനാഥ് കോവിന്ദ് തളളി. ദയാഹർജി ഇന്നു കേന്ദ്ര ആഭ്യന്തര മന്ത്രാലയം രാഷ്ട്രപതി ഭവനു കൈമാറിയിരുന്നു. ദയാഹർജി തളളണമെന്ന ശുപാർശയോടെയാണ് ദയാഹർജി നൽകിയത്. ഇതു ലഭിച്ച് മണിക്കൂറുകൾക്കകമാണ് രാഷ്ട്രപതി ദയാഹർജി തളളിയത്.\nജനുവരി 22 നാണ് നാലു പ്രതികളെയും തൂക്കിലേറ്റാൻ തീരുമാനിച്ചിരിക്കുന്നത്. കേസിലെ പ്രതികളായ മുകേഷ് സിങ്, വിനയ് ശർമ എന്നിവർ സമർപ്പിച്ച തിരുത്തൽ ഹർജികൾ സുപ്രീം കോടതി തള്ളിയിരുന്നു. ഇതിനുപിന്നാലെയാണ് ദയാഹർജിയുമായി രാഷ്ട്രപതിയെ സമീപിച്ചത്. ദയാഹർജി രാഷ്ട്രപതിയും തളളിയതോടെ പ്രതികളുടെ വധശിക്ഷ നടപ്പാക്കും.\nRead Also: ജിസാറ്റ്-30 വിക്ഷേപണം വിജയം; പുതുവര്‍ഷത്തിലെ ആദ്യ ദൗത്യം\nനേരത്തെ, പ്രതികളുടെ വധശിക്ഷ വൈകിപ്പിക്കുന്നതിൽ രാഷ്ട്രീയ പാർട്ടികളെ കുറ്റപ്പെടുത്തി കൊല്ലപ്പെട്ട പെൺകുട്ടിയുടെ അമ്മ ആശാ ദേവി രംഗത്തുവന്നിരുന്നു. ഡൽഹി കോടതി ഉത്തരവനുസരിച്ച് ജനുവരി 22 ന് പ്രതികളെ തൂക്കിലേറ്റമെന്ന് എഎൻഐയോട് സംസാരിക്കവേ അവർ ആവശ്യപ്പെട്ടിരുന്നു.\nഅക്ഷയ് താക്കൂർ (31), പവൻ ഗുപ്ത (25), മുകേഷ് സിംഗ് (32), വിനയ് ശർമ (26) എന്നിവർക്ക് ഡൽഹി പട്യാല ഹൗസ് കോടതി മരണ വാറണ്ട് പുറപ്പെടുവിച്ചിട്ടുണ്ട്. ജനുവരി 22 ന് രാവിലെ ഏഴിന് മണിക്ക് നാല് പ്രതികളെയും ഒരുമിച്ച് തൂക്കിക്കൊല്ലാനാണ് വാറണ്ടിൽ കോടതി ഉത്തരവിട്ടത്. ആറ് പ്രതികളിൽ ഒരാളായ രാം സിങ് ജയിലിൽ വിചാരണ സമയത്ത് തൂങ്ങിമരിക്കുകയായിരുന്നു. ഇയാളായിരുന്നു ബസ് ഡ്രൈവർ. പ്രായപൂർത്തിയാകാത്ത മറ്റൊരു പ്രതിയെ മൂന്ന് വർഷത്തിന് ശേഷം വിട്ടയച്ചിരുന്നു.\n2012 ഡിസംബര് 16നാണ് ഓടിക്കൊണ്ടിരുന്ന ബസില് വച്ച് പെണ്‍കുട്ടി ക്രൂരമായ പീഡനത്തിനിരയായത്. ലൈംഗിക അതിക്രമത്തിനിരയായി അവശനിലയിലായ പെണ്‍കുട്ടിയെ അക്രമികള് ബസില് നിന്ന് പുറത്തേക്കെറിയുകയായിരുന്നു. 2012 ഡിസംബര് 29 ന് സിംഗപ്പൂരിലെ മൗണ്ട് എലിസബത്ത് ആശുപത്രിയില് വച്ചാണ് പെണ്‍കുട്ടി മരിച്ചത്.\nWeb Title: President rejects delhi gangrape case convicts mercy plea\nജിസാറ്റ്-30 വിക്ഷേപണം വിജയം; പുതുവര്‍ഷത്തിലെ ആദ്യ ദൗത്യം


മനാമ: കോവിഡ് വാക്‌സിൻ സ്വീകരിക്കുകയോ രോഗമുക്തി നേടുകയോ ചെയ്തവർക്ക് ബുധനാഴ്ച മുതൽ ബഹ്‌റൈൻ അന്താരാഷ്ട്ര വിമാനത്താവളത്തിൽ പ്രവേശിക്കാൻ അനുമതി. യാത്രക്കാരെ അയക്കാൻ എത്തുന്നവർക്കും സന്ദർശകർക്കും അറൈവൽ, ഡിപ്പാർച്ചർ ഹാളുകളിലെ സൗകര്യങ്ങളും സേവനങ്ങളും ഉപയോഗിക...\nബഹ്റൈനിലെ കോവിഡ് നിയന്ത്രണങ്ങൾ ഓഗസ്റ്റ് ഒന്ന് മുതൽ യെല്ലോ അലേർട്ട് ഘട്ടത്തിലേക്ക് മാറും. നാൽപത് വയസിനും അതിനുമുകളിലും പ്രായമുള്ള 80 ശതമാനം പേർക്കും കോവിഡ് പ്രതിരോധ വാക്സിൻ ബൂസ്റ്റർ ഡോസ് നൽകുന്നതുവരെ യെല്ലോ ലെവൽ തുടരുമെന്ന് അധികൃതർ അറിയിച്ചു. നിലവിൽ ന...\nമനാമ: വിവിധ കാരണങ്ങളാൽ ഇതുവരെ ആദ്യഡോസ് കോവിഡ് പ്രതിരോധ വാക്സിൻ എടുക്കാത്ത ഇന്ത്യക്കാർക്ക് ജൂലൈ 30 വെള്ളിയാഴ്ച വാക്സിൻ എടുക്കാൻ അവസരം ലഭിക്കും. ആവശ്യമുള്ളവർ ജൂലൈ 28 ബുധനാഴ്ച ഉച്ചയ്ക്ക്2മണിക്ക് മുമ്പ് ഇന്ത്യൻ എംബസ്സിയുടെ https://forms.gle/pMT3v1g3o4y...\nമനാമ: കോഴിക്കോട് സ്വദേശി ബഹ്‌റൈനിൽ നിര്യാതനായി. വടകര വളയം കല്ലുംനിര ശശി ചിറവക്കത്ത് (49) ആണ് മരിച്ചത്. ഹോട്ടൽ ജീവനക്കാരനായ ഇദ്ദേഹം 15 വർഷമായി ബഹ്‌റൈനിലുണ്ട്. ഭാര്യ: ശ്രീജ. മക്കൾ: അശ്വന്ത്, അനശ്വര. '...\nബഹ്‌റൈനിൽ നാളെ മുതൽ കോവിഡ് നിയന്ത്രണങ്ങളിൽ കൂടുതൽ ഇളവുകൾ. രാജ്യത്ത് കഴിഞ്ഞ 14 ദിവസത്തെ ശരാശരി ടെസ്റ്റ് പോസിറ്റിവിറ്റി നിരക്ക് രണ്ട് ശതമാനത്തിലും കുറഞ്ഞതിന്റെ അടിസ്ഥാനത്തിലാണ് തീരുമാനം. ബലിപ്പെരുന്നാൾ അവധി ദിവസങ്ങളിൽ ജാഗ്രതയുടെ ഭാഗമായി രാജ്യത്ത് ഓറഞ്ച...\nമനാമ: ഈദ് ആഘോഷ ദിനങ്ങളിൽ പ്രഖ്യാപിച്ച ഓറഞ്ച് അലെർട്ട് ലെവലിൽ ഡൈൻ-ഇൻ സേവനങ്ങൾ പരിമിതപ്പെടുത്തി ബഹ്റൈൻ. രണ്ട് ഡോസ് വാക്സിൻ സ്വീകരിച്ചു 14 ദിവസം കഴിയുകയോ കോവിഡ് രോഗമുക്തി നേടുകയോ ചെയ്യുന്നവർക്ക് ബിഅവെയർ അപ്ലിക്കേഷനിൽ ലഭിക്കുന്ന ഗ്രീൻ ഷീൽഡ് കാണിച്ചാൽ മാത...\nമനാമ: ബക്രീദിന് മുന്നോടിയായി 32 തടവുകാരെ മോചിപ്പിക്കാൻ ബഹ്‌റൈൻ ഭരണാധികാരി ഹമദ് ബിൻ ഇസ അൽ ഖലീഫ ഉത്തരവ് പുറപ്പെടുവിപ്പിച്ചു. രാജ്യത്ത് വിവിധ കേസുകളിൽ ശിക്ഷിക്കപ്പെട്ട് ജയിൽ വാസം അനുഭവിക്കുന്നവർ ഇക്കൂട്ടത്തിൽ ഉൾപ്പെടുന്നു. സമൂഹവുമായി ഇഴുകിച്ചേർന്ന് പുതി...\nകുടിയേറ്റ തൊഴിലാളികളുമായി ബന്ധപ്പെട്ട ദേശീയ നിയമം ഇന്ത്യൻ പാർലമെന്റിൽ അവതരിപ്പിക്കുന്നതിനു മുന്നോടിയായി പ്രസിദ്ധീകരിച്ച കരട് നിർദേശങ്ങളിൽ ഇന്ത്യൻ കൾച്ചറൽ ഫൗണ്ടേഷൻ (ഐ സി എഫ്) കേന്ദ്ര വിദേശകാര്യ മന്ത്രലയത്തിനു നിർദേശങ്ങൾ സമർപ്പിച്ചു. ദേശീയ നിയമവുമായി ബ...\nമനാമ : ബഹ്‌റൈനില് ബലിപ്പെരുന്നാൾ അവധി പ്രഖ്യാപിച്ച് കിരീടാവകാശിയും പ്രധാനമന്ത്രിയുമായ പ്രിന്‌സ് സല്മാന് ബിന് ഹമദ് ആല് ഖലീഫ സർക്കുലർ ഇറക്കി. അറഫ ദിനവും പെരുന്നാള് ദിനവും തുടർന്നുള്ള രണ്ട് ദിവസങ്ങളും ഉൾപ്പെടെ ജൂലൈ 19 തിങ്കളാഴ്ച മുതല് ജൂലൈ 22 വ്യാഴാഴ്ച ...\n200 മില്ലിലിറ്ററിൽ താഴെയുള്ള പ്ലാസ്റ്റിക് വാട്ടർ ബോട്ടിലുകൾക്ക് ബഹ്റൈൻ നിരോധനം ഏർപ്പെടുത്തി. വ്യവസായ, വാണിജ്യ, ടൂറിസം മന്ത്രി സായിദ് ബിൻ റാഷിദ് അൽ സയാനിയാണ് ഇക്കാര്യം അറിയിച്ചത്. 200 മില്ലി ലിറ്ററിൽ കുറഞ്ഞ വെള്ളക്കുപ്പികളുടെ ഉൽപാദനവും ഇറക്കുമതിയും വി...\nമനാമ: മലയാളി യുവാവ് കോവിഡ് ബാധിച്ച് മരിച്ചു. തൃശൂർ കൊടുങ്ങല്ലൂർ പതാഴക്കാട് സ്വദേശി ഷഫീർ(43) ആണ് മരണപ്പെട്ടത്. റിഫാ അബ്ദുള്ള സെന്ററിൽ ടെയ്ലറായി ജോലി നോക്കുകയായിരുന്നു. കൊടുങ്ങല്ലൂർ പാതാഴക്കാട് ഉണ്ണിയാമ്പത്ത് ബീരാൻ ആണ് പിതാവ്, മാതാവ് ഫാത്തിമ. ഭാര്യ:സാബ...\nഹൃദയാഘാതം മൂലം ബഹ്‌റിനിൽ മരിച്ച മിർഷാ അബ്ദുല്ലയുടെ മൃതദേഹം നാട്ടിലെത്തിച്ച് ഖബറടക്കി\nമനാമ: ഹൃദയാഘാതം കാരണം ബഹ്റൈനിൽ മരണപ്പെട്ട കോഴിക്കോട് കുന്ദമംഗലും കാരന്തൂർ സ്വദേശി മിർഷാ അബ്ദുല്ല (25) യുടെ മയ്യിത്ത് നാട്ടിലെത്തിച്ച് ഖബറടക്കി. ആറ് മാസം മുമ്പ് ബഹ്റൈനിലെത്തിയ അബ്ദുല്ല സ്വകാര്യ കമ്പനിയിൽ ജോലി ചെയ്ത് വരികയായിരുന്നു. ഇതിനിടെയാണ് ഹൃദയാഘാ...\nരണ്ടാമത്തെ ഡോസ് വാക്‌സിൻ സ്വീകരിച്ച് ഒരു മാസം കഴിഞ്ഞവർക്ക് ഇനി ബൂസ്റ്റർ ഡോസ്; ബൂസ്റ്റർ ഡോസ് ഇടവേള കുറച്ചത് ഉയർന്ന അപകടസാധ്യതാ ലിസ്റ്റിൽ ഉൾപ്പെട്ടവരുടെത്\nമനാമ: ഉയർന്ന അപകടസാധ്യതയുള്ള വ്യക്തികൾക്ക് ബൂസ്റ്റർ ഡോസ് ഇടവേള കുറച്ചു. രണ്ടാമത്തെ ഡോസ് വാക്‌സിൻ സ്വീകരിച്ച് ഒരു മാസം കഴിഞ്ഞവർക്ക് ഇനി ബൂസ്റ്റർ ഡോസ് സ്വീകരിക്കാമെന്ന് കോവിഡ് പ്രതിരോധത്തിനുള്ള ദേശീയ മെഡിക്കൽ ടാസ്‌ക്‌ഫോഴ്‌സ് അറിയിച്ചു. ഇതുവരെ മൂന്ന് മാ...\nബഹ്‌റിനിൽ മലയാളി യുവാവ് ഹൃദയാഘാതം മൂലം മരിച്ചു; മരണം വിളിച്ചത് ആറ് മാസം മുമ്പ് എത്തിയ കോഴിക്കോട് സ്വദേശിയെ\nകോഴിക്കോട് സ്വദേശി ഹൃദയാഘാതത്തെ തുടർന്ന് ബഹ്റൈനിൽ നിര്യാതനായി. കുന്നമംഗലം കാരന്തൂർ സ്വദേശി മിർഷാ അബ്ദുല്ല ആ്ണ് മരിച്ചത്. 25 വയസായിരുന്നു പ്രായം. വെള്ളിയാഴ്ച രാത്രി ഉറങ്ങാൻ കിടന്നതാണ്. രാവിലെ സുഹൃത്തുക്കൾ നോക്കിയപ്പോൾ മരിച്ച നിലയിൽ കണ്ടെത്തുകയായിരുന്ന...\nനാളെ മുതൽ ബഹ്‌റൈനിൽ കോവിഡ് ഇളവുകൾക്ക് പുതിയ ക്രമീകരണങ്ങൾ; ടെസ്റ്റ് പോസിറ്റിവിറ്റിയുടെ അടിസ്ഥാനത്തിൽ ഇളവുകൾ ലഭ്യമാകും\nനാളെ മുതൽ ബഹ്‌റൈനിൽക്ക് പുതിയ ക്രമീകരണങ്ങൾ നടപ്പിലാക്കും. ടെസ്റ്റ് പോസിറ്റിവിറ്റിയുടെ അടിസ്ഥാനത്തിൽ ഗ്രീൻ, യെല്ലോ, ഓറഞ്ച്, റെഡ് എന്നിങ്ങിനെ നാലു വിഭാഗങ്ങളിലായി തിരിച്ചുള്ള സിഗ്‌നൽ സംവിധാനം അനുസരിച്ചായിരിക്കും പുതിയ നിയന്ത്രണങ്ങളും ഇളവുകളും ഇനി മുതൽ ന...


സംസ്ഥാന ബജറ്റ് ഇന്ന്; പ്രളയസെസ് ഏതൊക്കെ ഉല്‍പനങ്ങള്‍ക്ക് ബാധകമാകുമെന്ന് ഉറ്റുനോക്കി സാമ്പത്തികരംഗം - ഇ വാർത്ത | evartha\nസംസ്ഥാന ബജറ്റ് ഇന്ന്; പ്രളയസെസ് ഏതൊക്കെ ഉല്‍പനങ്ങള്‍ക്ക് ബാധകമാകുമെന്ന് ഉറ്റുനോക്കി സാമ്പത്തികരംഗം\nസംസ്ഥാന ബജറ്റ് ഇന്ന്. പ്രളയക്കെടുതി നേരിടാന് സമഗ്ര പാക്കേജ് പ്രതീക്ഷിക്കുന്ന ബജറ്റിൽ ലോക്‌സഭാ തിരഞ്ഞെടുപ്പ് അടുത്തിരിക്കെ, ഒട്ടേറെ ക്ഷേമപദ്ധതികളും ഇടംപിടിക്കുമെന്നാണ് സൂചനകൾ. നവകേരള നിര്‍മാണത്തിന് ഊന്നല് നല്‍കുന്ന ബജറ്റില് ജിഎസ്ടി കൗണ്‍സില് അനുവദിച്ച 2000 കോടിയുടെ പ്രളയസെസ് ഏതൊക്കെ ഉല്‍പനങ്ങള്‍ക്ക് ബാധകമാകുമെന്ന പ്രഖ്യാപനമുണ്ടാകും.\nമദ്യം, ഇന്ധനം, സ്റ്റാംപ് ഡ്യൂട്ടി എന്നിവയില് വര്‍ധന ഉണ്ടാകില്ലെങ്കിലും ഇന്ധന വിലക്കയറ്റമുണ്ടായ കാലത്തു സംസ്ഥാനം കുറച്ച ഒരു രൂപ നികുതി പുനഃസ്ഥാപിച്ചേക്കുമെന്നും റിപ്പോര്‍ട്ടുകളുണ്ട്. ഓരോ വര്‍ഷവും ക്ഷേമ പെന്‍ഷന് 100 രൂപ വീതം വര്‍ധിപ്പിക്കുമെന്ന വാഗ്ദാനം കഴിഞ്ഞ ബജറ്റില് പാലിച്ചിരുന്നില്ല. ഇതുകൂടി കണക്കിലെടുത്ത് ഇത്തവണ ക്ഷേമ പെന്‍ഷനില് 100 രൂപയുടെ വര്‍ധന വരുത്തിയേക്കും.\nലോട്ടറി വരുമാനവും ജനങ്ങളില് നിന്നുള്ള കുറഞ്ഞ പ്രീമിയം തുകയും ഉപയോഗിച്ചു സംസ്ഥാനത്തെ എല്ലാ ജനങ്ങള്‍ക്കും ആരോഗ്യ ഇന്‍ഷുറന്‍സ് പരിരക്ഷ ഉറപ്പാക്കുന്ന പദ്ധതിയും ബജറ്റില് പ്രഖ്യാപിച്ചേക്കും. ജിഎസ്ടി നടപ്പാക്കിയതിനാല് ബജറ്റില് നികുതി വര്‍ധിപ്പിക്കാനോ കുറയ്ക്കാനോ കഴിയില്ല. എന്നാല് 1% പ്രളയ സെസ് ഏര്‍പ്പെടുത്താന് സര്‍ക്കാരിന് അധികാരം കിട്ടിയതിനാല് ഏതൊക്കെ ഉല്‍പന്നങ്ങള്‍ക്കു മേല് സെസ് ചുമത്തുമെന്നതായിരിക്കും ബജറ്റിലെ ഏറ്റവും ശ്രദ്ധയാര്‍ന്ന പ്രഖ്യാപനം.\nആഡംബര വസ്തുക്കള്‍ക്കും ഉയര്‍ന്ന നികുതി നിരക്കുള്ള ഉല്‍പന്നങ്ങള്‍ക്കും മേലെ സെസ് പ്രഖ്യാപിക്കുമെന്നാണു സൂചന. പ്രളയ സെസ്, വിലയേറിയ ഉല്‍പന്നങ്ങളുടെ വിലയില് കാര്യമായ വര്‍ധനയുണ്ടാക്കും. ഒന്നരക്കോടി വരെ വാര്‍ഷിക വിറ്റുവരവുള്ള അനുമാന നികുതി നല്‍കുന്ന വ്യാപാരികളെ ജിഎസ്ടിക്കു മേലുള്ള പ്രളയസെസില് നിന്ന് ഒഴിവാക്കുമെന്നു മന്ത്രി നേരത്തെ വ്യക്തമാക്കിയിരുന്നു.\nTopics: budjet\_ kerala


മലപ്പുറത്തെ മോഹനചന്ദ്രന്റേത് അപകടമരണമല്ല; കൊലപാതകം, പിന്നില് ജംഇയ്യത്തുല് ഇഹ്‌സാനിയ? | Malappuram Mohanachandran Death; Police get More Details - Malayalam Oneindia\nUpdated: Thu, Oct 17, 2019, 15:05 [IST]\nതൃശൂര്: മലപ്പുറം ജില്ലയിലെ ബിജെപി നേതാവായിരുന്ന മോഹന ചന്ദ്രന്റെ മരണം കൊലപാതകമെന്ന് തെളിയുന്നു. ചാവക്കാട് തൊഴിയൂര് സുനില് വധക്കേസുമായി ബന്ധപ്പെട്ട് കഴിഞ്ഞദിവസങ്ങളില് പിടിയിലായവരില് നിന്നാണ് 24 വര്‍ഷം മുമ്പ് നടന്ന സംഭവത്തിന്റെ വിവരങ്ങള് പോലീസിന് ലഭിച്ചത്. ഇതോടെ മോഹനചന്ദ്രന് വധക്കേസ് പുനരന്വേഷണത്തിന് സാധ്യതയേറി.\nജംഇയ്യത്തുല് ഇഹ്‌സാനിയ എന്ന സംഘടനയില് പ്രവര്‍ത്തിച്ചിരുന്നവരാണ് രണ്ട് കൊലപാതകങ്ങള്‍ക്ക് പിന്നിലെന്നും ക്രൈംബ്രാഞ്ചിന് സൂചന ലഭിച്ചുവെന്നാണ് വിവരം. പ്രതികളെ പോലീസ് വിശദമായി ചോദ്യം ചെയ്ത ശേഷം അറസ്റ്റ് രേഖപ്പെടുത്തി. ഇതോടെ കേസില് അറസ്റ്റിലായവരുടെ എണ്ണം മൂന്നായി. ഇവരെ ശാസ്ത്രീയമായി ചോദ്യം ചെയ്തപ്പോഴാണ് ഞെട്ടിക്കുന്ന വിവരം ലഭിച്ചത്. വിശദാംശങ്ങള് ഇങ്ങനെ.....\n1995 ആഗസ്റ്റിലാണ് മലപ്പുറം കൊളത്തൂരില് മോഹന ചന്ദ്രന് എന്നയാള് മരിക്കുന്നത്. വാഹനം ഇടിച്ചുമരിച്ചുവെന്നാണ് അന്ന് കരുതിയത്. മലപ്പുറം ക്രൈംബ്രാഞ്ച് അന്വേഷിച്ച കേസ് തെളിവില്ലാത്തതിനെ തുടര്‍ന്ന് 13 വര്‍ഷം മുമ്പ് അവസാനിപ്പിക്കുകയായിരുന്നു.\nതുമ്പ് ലഭിച്ചത് ഇങ്ങനെ\nതൊഴിയൂര് സുനില് വധക്കേസുമായി ബന്ധപ്പെട്ട് കഴിഞ്ഞദിവസം പിടിയിലായവരെ ചോദ്യം ചെയ്തപ്പോഴാണ് ഇവര്‍ക്ക് മോഹന ചന്ദ്രന്റെ മരണത്തിലും പങ്കുണ്ടെന്ന് അന്വേഷണ സംഘത്തിന് വിവരം ലഭിച്ചതത്രെ. ഇതോടെ ഈ കേസും പുനരന്വേഷിച്ചേക്കും. തലയ്‌ക്കേറ്റ പരിക്കാണ് മോഹന ചന്ദ്രന്റെ മരണത്തിന് കാരണമെന്ന് കണ്ടെത്തിയിരുന്നെങ്കിലും കൂടുതല് തെളിവുകള് ലഭിച്ചിരുന്നില്ല.\nരാത്രി കടയടച്ച് സൈക്കിളില് പോയ മോഹന ചന്ദ്രനെ മരിച്ച നിലയില് കണ്ടെത്തുകയായിരുന്നു. അപകട മരണമാണ് എന്നാണ് പോലീസ് കണ്ടെത്തിയത്. 2006ല് കേസ് അന്വേഷണം അവസാനിപ്പിച്ചു. ജംഇയ്യത്തുല് ഇഹ്‌സാനിയ സംഘം മോഹനചന്ദ്രനെ ജീപ്പിടിച്ച് കൊന്നുവെന്നാണ് ഇപ്പോള് പുറത്തുവരുന്ന വിവരം.\nരണ്ടു കേസിലും ഒരേ ജീപ്പ്\nജംയഇത്തുല് ഇഹ്‌സാനിയ നേതാവ് സൈതലവിയും സംഘവുമാണ് മോഹന ചന്ദ്രനെ കൊലപ്പെടുത്തിയത് എന്നാണ് പ്രതികളില് നിന്ന് അന്വേഷണ സംഘത്തിന് ലഭിക്കുന്ന വിവരം. ഇവരെ ശാസ്ത്രീയമായി ചോദ്യം ചെയ്തപ്പോഴാണ് വിവരം ലഭിച്ചതെന്ന് പോലീസ് പറയുന്നു. തൊഴിയൂര് കേസില് കസ്റ്റഡിയിലെടുത്ത ജീപ്പ് തന്നെയാണ് മോഹന ചന്ദ്രനെ വധിക്കാനും ഉപയോഗിച്ചതെന്നാണ് സംശയിക്കുന്നത്.\nസിപിഎമ്മുകാരെ ശിക്ഷിച്ച കേസ്\n1994 ഡിസംബര് നാലിനാണ് ആര്‍എസ്എസ് പ്രവര്‍ത്തകനായ തൊഴിയൂര് സുനില് കൊല്ലപ്പെട്ടത്. സിപിഎം പ്രവര്‍ത്തകരെയാണ് പോലീസ് അറസ്റ്റ് ചെയ്തത്. സംഭവം നടക്കുന്നതിന് ദിവസങ്ങള്‍ക്ക് മുമ്പ് സിപിഎം പ്രവര്‍ത്തകന് നേരെ ആക്രമണമുണ്ടായിരുന്നു. ഇതിന്റെ പ്രതികാരമാണ് കൊലപാതകം എന്ന നിഗമനത്തിലാണ് പോലീസ് എത്തിയത്.\n1997 മാര്‍ച്ചില് സുനില് വധക്കേസില് നാല് പ്രതികളെ വിചാരണ കോടതി ജീവപര്യന്തം ശിക്ഷിച്ചു. ഇവര് തടവ് അനുഭവിച്ച് വരവെ അപ്പീല് പരിഗണിച്ച ഹൈക്കോടതി 2012ല് ശിക്ഷ റദ്ദാക്കി പുനരന്വേഷണത്തിന് ഉത്തരവിട്ടു. ഈ അന്വേഷണമാണ് ജംഇയ്യത്തുല് ഇഹ്‌സാനിയയിലേക്ക് എത്തിയിരിക്കുന്നത്.\nജംഇയ്യത്തുല് ഇഹ്‌സാനിയയുടെ നേതാവായ സൈതലവിയാണ് കൊലപാതകത്തിന് ചുക്കാന് പിടിച്ചത് എന്നാണ് കരുതുന്നത്. ഇയാള് വിദേശത്ത് ഒളിവില് കഴിയുകയാണ് എന്നാണ് പറയുന്നത്. കേസിലെ പ്രധാനിയെന്ന് സംശിയിക്കുന്ന മൊയ്‌നുദ്ദീന് കഴിഞ്ഞദിവസം അറസ്റ്റിലായി. തൊട്ടുപിന്നാലെയാണ് മലപ്പുറം ചെമ്പ്രശേരി സ്വദേശി ഉസ്മാന്, തൃശൂര് അഞ്ചരങ്ങാടി സ്വദേശി യൂസഫലി എന്നിവരെ അറസ്റ്റ് ചെയ്തിരിക്കുന്നത്. ഇവരെ ക്രൈംബ്രാഞ്ച് സംഘം മാസങ്ങളായി നിരീക്ഷിച്ചുവരികയായിരുന്നു. ഇനി അഞ്ച് പേര് പിടിയിലാകാനുണ്ട്.\nmalappuram bjp murder crime മലപ്പുറം ബിജെപി\nMalappuram Mohanachndran Death; Police get More Details


Sheriff Kottarakara: താത്രിയും പീഢനക്കഥകളും\nഎന്റെ ബാല്യ കാലത്ത് ഏതോ നമ്പൂതിരി ഇസ്ലാം മതം സ്വീകരിച്ച് മുസ്ലിമായി ജീവിച്ച കഥ കേട്ടിരുന്നു.\nനമ്പൂതിരിയുടെ സമുദായം വ്യഭിചാര ശങ്കയാല് അദ്ദേഹത്തെ പുറത്താക്കിയതിനാലാണ് നിവര്‍ത്തിയില്ലാതെ അദ്ദേഹം ഇസ്ലാം മതം സ്വീകരിച്ചതെന്നും അറിയാന് കഴിഞ്ഞു.ഒരു അന്തര്‍ജനം അവരെ കുറ്റ വിചാരണ നടത്തിയപ്പോള് മൊഴി കൊടുത്തുവത്രേ; അവരെ പ്രാപിച്ചവരില് ആ നമ്പൂതിരിയും ഉണ്ടായിരുന്നുവെന്ന്. അന്ന് അങ്ങിനെ ഒരു മൊഴി മതിയായിരുന്നു പുരുഷനെ കുടുക്കാന്\nവര്‍ഷങ്ങള് കടന്ന് പോയപ്പോള് വായന പുതിയ അറിവുകള് പ്രദാനം ചെയ്തു. നമ്പൂതിരിയെ സ്വന്തം സമുദായത്തില് നിന്നും പുറം തള്ളുന്നതിനെ ഭ്രഷ്ട് എന്നു അറിയപ്പെടുമെന്നും വ്യഭിചാരക്കുറ്റത്തിന് വിചാരണ ചെയ്യുന്നതിനെ സ്മാര്‍ത്ത വിചാരം എന്നാണ് രേഖപ്പെടുത്തിയിരിക്കുന്നതെന്നും മനസ്സിലാക്കാന് കഴിഞ്ഞു.\nഈ വിഷയത്തില് വീണ്ടും വായന തുടര്‍ന്നപ്പോള് പ്രസിദ്ധമായ ഒരു സ്മാര്‍ത്ത വിചാരം പലരും പല കോണുകളില് നിന്നുമാണ് നിരീക്ഷിച്ചിരിക്കുന്നതെന്നും തിരിച്ചറിയാന് കഴിഞ്ഞു. ആ സ്ത്രീയെ വ്യഭിചാരക്കുറ്റത്തിന് വിചാരണ ചെയ്യുമ്പോള് ജീവിച്ചിരുന്നവരുടെ കാഴ്ചപ്പാടല്ല പില്‍ക്കാലത്തുണ്ടായത്. എല്ലാ ചരിത്രങ്ങളും അപ്രകാരം തന്നെയാണല്ലോ നിരീക്ഷിക്കപ്പെടുന്നത്.\nകുറിയേടത്ത് താത്രിയെന്ന ആ അന്തര്‍ജനത്തെ പില്‍ക്കാലത്ത് പലരും കഥാ പാത്രമാക്കി. മാടമ്പ് കുഞ്ഞ്ക്കുട്ടന്റെ “ഭ്രഷ്ട്” മുതല് ലളിതാംബിക അന്തര്‍ജനത്തിന്റെ “അഗ്നി സാക്ഷി, എം.ഗോവിന്ദന്റെ “ഒരു കൂടിയാട്ടത്തിന്റെ കഥ”, ഉണ്ണികൃഷ്ണന് പുതൂരിന്റെ “അമൃത മഥനം” ഒടുവില് കുഞ്ഞുകൃഷ്ണ മേനോന്റെ “അപരാധിയായ അന്തര്‍ജനം”, എംടി.യുടെ “പരിണയംഅപ്പോള് ” നന്ദന്റെ “ കുറിയേടത്ത് താത്രി” പട്ടിക നീണ്ട് പോകുന്നു..... ഇവയിലെല്ലാം സ്മാര്‍ത്ത വിചാരങ്ങളും താത്രിമാരും നിറഞ്ഞു നിന്നു.\nതന്നെ പ്രാപിച്ച അറുപത്തി നാല് പുരുഷന്മാരുടെ പേരുകള് വിചാരണമദ്ധ്യേ വിളിച്ച് പറഞ്ഞു കുറിയേടത്ത് താത്രി. അതില് നമ്പൂതിരിമാരുണ്ട് ; വാര്യരുണ്ട്; നായന്മാരുണ്ട്; പാണ്ടിപ്പട്ടരുണ്ട്.\nവിചാരണ അവസാനത്തില് സ്വരൂപം ചൊല്ലിയപ്പോള് വിളിച്ച് പറയപ്പെട്ട പേരുകളില് ഉള്‍പ്പെട്ട നമ്പൂതിരിമാര് സമുദായ നിയമ പ്രകാരം ഭ്രഷ്ടരായി. ഇതര ജാതിക്കാരുടെ പില്‍ക്കാല വിവരങ്ങള് തെരഞ്ഞതില് ലഭ്യമായില്ല. അവരുടെ കുടുംബ ജീവിതം തുലഞ്ഞു എന്ന് ഉറപ്പ്.\nപുസ്തങ്ങളിലൂടെയുള്ള പ്രയാണം വാങ് മൊഴികള്‍ക്ക് വേണ്ടിയുള്ള ദാഹം ഉണര്‍ത്തിയപ്പോള് അതിനായി അലഞ്ഞു. പലരും പലതും പറഞ്ഞു തന്നു.അവസാനത്തില് ഹരം മൂത്ത് താത്രി ജീവിച്ചിരുന്ന മനയും പറമ്പും തിരക്കി ഇറങ്ങിയെങ്കിലും യാത്ര നിഷ്ഫലമാകുകയായിരുന്നു. ഈ പഴങ്കഥകളിലെ മനകള് തിരക്കി കണ്ട് പിടിക്കുന്നതിന് സഹായിക്കാന് ആര്‍ക്കാണ് താല്പര്യം?!.\nമനസ്സിലെവിടെയോ താത്രി ഉറങ്ങിക്കിടന്നു. ഉദ്ദേശിച്ച പുരുഷന്മാരെ പിന്തുടര്‍ന്ന് പിടികൂടി കാമ സംതൃപ്തി വരുത്തിയ അന്തര്‍ജനമായാണ് ആദ്യം ഉള്ളില് കുടിയിരുന്നതെങ്കിലും വി.ടി. ഭട്ടതിരിപ്പാടിന്റെ നിരീക്ഷണം വായിച്ചപ്പോല് താത്രി മറ്റൊരു രൂപത്തില് മനസ്സില് പ്രത്യക്ഷയായി.\n”താത്രിക്കുട്ടി അക്കാലത്ത് നിലനിന്നിരുന്ന പുരുഷ മേധാവിത്വത്തിന്റെ ലൈംഗികമായ അരാജകത്വത്തിനെതിരെ അതേ ആയുധം കൊണ്ട് സമരം ചെയ്യുകയായിരുന്നു.” വി.ടി. പറഞ്ഞു.\nആയിരത്തി തൊള്ളായിരത്തി അഞ്ചാം ആണ്ടില് വ്യഭിചാരക്കുറ്റത്തിന് നാല്‍പ്പത് ദിവസം നീണ്ട് നിന്ന ആ വിചാരണയില് അറുപത്തി നാല് പേരുടെ പേരുകള് വരെ താത്രി മൊഴിഞ്ഞപ്പോല് സ്മാര്‍ത്തനും മീ മാംസകരും “മതി മതി” എന്ന് വിളിച്ച് കൂവിയത്രേ! ഒരു പക്ഷേ ഇനി തങ്ങളുടെ പേരും അവള് വിളിച്ചു പറയുമോ എന്ന് അവര് ഭയന്നിരിക്കാം. അങ്ങിനെയും ഒരു സംഭവം പണ്ട് നടന്നിട്ടുണ്ട്.\nപണ്ട് ഒരു സ്മാര്‍ത്ത വിചാരം നടക്കവേ “അടുത്തതാര് ..ആര്.. ആര്? “ എന്ന് സ്മാര്‍ത്തന് കുത്തി കുത്തി ചോദിച്ചപ്പോള് “കൂട്ടത്തില് താങ്കളും...” എന്ന് “സാധനം“ ഉടനെ മറുപടി പറഞ്ഞുവെന്ന് വില്യം ലോഗന് മലബാര് മാനുവലില് രേഖപ്പെടുത്തിയിരിക്കുന്നു.\nവ്യഭിചാരക്കുറ്റം ചുമത്തപ്പെട്ട അന്തര്‍ജനം കുറ്റം ചുമത്തപ്പെട്ടതിന് ശേഷം “സാധനം” എന്ന പേരിലാണ് അറിയപ്പെടുക. വിചാരണയെ”വിചാരം” എന്നും വിചാരണ നടത്തുന്ന നമ്പൂതിരിയെ “സ്മാര്‍ത്തന് എന്നും അറിയപ്പെടുന്നു. സ്മാര്‍ത്തന് ആകാനുള്ള യോഗ്യത നമ്പൂതിരി സമുദായത്തിലെ ഭട്ടതിരി വിഭാഗത്തിനാണെന്ന് കാണുന്നു. വ്യഭിചാരക്കുറ്റത്തെ “അടുക്കള ദോഷം“ എന്ന പേരിലാണ് അറിയപ്പെടുക.\nഅടുക്കള ദോഷത്തെ പറ്റിയുള്ള പരാതി നമ്പൂതിരി യോഗത്തിന് അയല് വാസിക്ക് നല്‍കാം, സ്വന്തം കുടുംബക്കാര്‍ക്കും നല്‍കാം. യോഗത്തിന് ലഭിക്കുന്ന പരാതി പ്രാഥമിക അന്വേഷണത്തിന് ശേഷം (വിസ്താര ഭയത്താല് പ്രാഥമികത്തിന്റെ നടപടികള് വിവരിക്കുന്നത് ഒഴിവാക്കുന്നു) രാജാവിന്റെ അനുവാദത്തോടെ വിശദമായ വിചാരണക്ക് വിടുന്നു. വിചാരണ ചെലവുകള് സാധനത്തിന്റെ കുടുംബക്കാര് നല്‍കണം.\nതാത്രിയുടെ അയല്‍വാസി നമ്പൂതിരിയാണ് അവള്‍ക്കെതിരെ പരാതി കൊടുത്തത്.\nവിചാരത്തിലെ കുറ്റം ചാര്‍ത്തപ്പെട്ട പ്രതി കുറ്റസമ്മതം നടത്തിയില്ലെങ്കില് ദണ്ഡന മുറകള് സ്വീകരിക്കാന് അനുവാദമുണ്ട്.പായില് പൊതിഞ്ഞ് സാധനത്തെ പുരപുറത്ത് നിന്നും താഴേക്ക് ഉരുട്ടുക, സാധനം കിടക്കുന്ന മുറിയിലേക്ക് രാത്രി സമയം മൂര്‍ഖന് , അണലി തുടങ്ങിയ വിഷ ജന്തുക്കളെ കടത്തി വിടുക തുടങ്ങിയവയാണ് ദണ്ഡന മുറകള്. ദിവസങ്ങളിലെ ചോദ്യം ചെയ്യല്, ഒറ്റപ്പെടല്, ദണ്ഡന മുറകള് ഇതെല്ലാം സാധനത്തെ തളര്‍ത്തുന്നു . എങ്ങിനെയെങ്കിലും ഇത് ഒന്ന് അവസാനിച്ച് കിട്ടാനുള്ള ആഗ്രഹം. ഇതെല്ലാം കുറ്റ സമ്മതത്തിലേക്ക് നയിക്കുന്നു.\nവിചാരണക്കൊടുവിലെ വിധി പറച്ചിലിനെ “ സ്വരൂപം“ ചൊല്ലല് എന്നാണ് അറിയപ്പെടുന്നത്.ഈ സ്വരൂപം ചൊല്ലലിലാണ് സാധനത്തെ പ്രാപിച്ച പുരുഷന്മാരുടെ പേരു വിവരം പുറത്ത് വരുക. സ്വരൂപം ചൊല്ലല് രാത്രി മാത്രം. സ്മാര്‍ത്തന് വിചാരം നടത്തി കുറ്റക്കാര് ആരൊക്കെ എന്ന് നിരൂപിക്കുമെങ്കിലും തന്റെ വായാല് സ്വരൂപം ചൊല്ലില്ല. സ്വരൂപം ചൊല്ലാന് അധികാരപ്പെടുത്തിയ ഒരു ലാവണമുണ്ട്. അതിന്റെ പേര് കുട്ടിപ്പട്ടര്. ഒരു പലകയില് കയറി നിന്ന് കുട്ടിപ്പട്ടര് സ്വരൂപം ചൊല്ലിക്കഴിഞ്ഞു അപ്പോള് തന്നെ പോയി കുളത്തിലിറങ്ങി മുങ്ങിക്കുളിക്കും. ആ മുങ്ങിക്കുളിയോടെ സ്വരൂപം ചൊല്ലല് വഴി അയാളില് ഉണ്ടായ പാപമെല്ലാം നീക്കം ചെയ്യപ്പെടുന്നു എന്നാണ് വിശ്വാസം.\nസ്വരൂപം ചൊല്ലലിന് ശേഷം സാധനത്തെയും പ്രാപിച്ച പുരുഷന്മാരെയും സമുദായ ഭ്രഷ്ട് നടത്തി പടിക്ക് പുറത്താക്കാ‍ലാണ് ഇനിയുള്ള പരിപാടി. കേമമായ സദ്യക്ക് ശേഷം കൈകൊട്ടി പതിച്ച് പുറത്താക്കല് പരിപാടി നടത്തുന്നതോടെ നടപടികള് പൂര്‍ണമാകുകയാണ്.അതോടെ ഭ്രഷ്ടരുടെ എല്ലാ സമുദായ സ്വാതന്ത്രിയങ്ങളും എടുത്ത് മാറ്റപ്പെടുന്നു.\nസ്ത്രീയുടെ മറക്കുട മാറ്റപ്പെടുന്നു. പുതപ്പും മാറ്റുന്നു. സര്‍ക്കാര് ചെലവില് തുടര്‍ന്നുള്ള കാലം സമൂഹത്തിന്റെ കണ്ണില് ഒരുമ്പെട്ടോളായിട്ട് അവള്‍ക്ക് ഏകാന്തതയില് കഴിയാം.\nചിലര് മറ്റ് ബന്ധങ്ങളില് ചാടി രക്ഷപെടുമായിരുന്നു. മറ്റ് ചിലര് വേശ്യാ വൃത്തിയില് ഏര്‍പ്പെടുന്നു; ഇനിയും ചിലരെ , തന്നെ പ്രാപിച്ചു എന്ന് ആരോപിക്കപ്പെട്ടവരില് കൂടുതല് ഇഷ്ടം ഉള്ള ആള് സ്വീകരിച്ചേക്കാം. മതം മാറിയോ മറ്റോ ശിഷ്ടകാലം അവര് കഴിച്ച്കൂട്ടും.\nപുരുഷന്മാരുടെ പിന്നീടുള്ള ജീവിതം നരക തുല്യമാണ്.സ്വന്തം ഭാര്യയെയും സന്തതികളെയും കാണാന് കഴിയാതെ മരിച്ചു ജീവിക്കുന്ന അവസ്ഥ.കേവലം മാസങ്ങള് മാത്രം വൈവാഹിക ജീവിതം കഴിച്ചുകൂട്ടിയ ഭര്‍ത്താവായാലും സാധന മുഖത്ത് നിന്നുള്ള മൊഴി കാരണം ഭാര്യയാല് പരിത്യജിക്കപ്പെടുന്നു. ഒരിടത്തും ആശ്രയം ലഭിക്കാതെ അലയുന്ന ആത്മാവിന്റെ ഗതി.\nഅവയെല്ലാം ഏകപക്ഷീയമായ വിധി ആയിരുന്നു . പെണ്ണിന്റെ മൊഴി മാത്രം മതി ജീവിതം തകരാന് . മറുത്തൊന്നും പറയാനാവാതെ നിരപരാധിത്വം തെളിയിക്കപ്പെടാന് അവസരം നല്‍കാത്ത വിധി.100വര്‍ഷങ്ങള്‍ക്കപ്പുറത്ത് നമ്മുടെ കൊച്ച് കേരളത്തില് നടന്നതാണിതൊക്കെ.\nകൊല്ലവര്‍ഷം 1080മിഥുനം32- തീയതി കുറിയേടത്ത് താത്രി കേസില് സ്വരൂപം ചൊല്ലിയപ്പോള്‍പുറത്തായത് 64പുരുഷന്മാരില് എത്ര നിരപരാധികള് ഉണ്ടായിരിന്നിരിക്കാം.താത്രിചൂണ്ടിക്കാണിച്ചവരെല്ലാം ഭ്രഷ്ടരായി; കുടുംബ ബന്ധങ്ങള് നഷ്ടപ്പെട്ട് സമൂഹത്തില് നിന്നും അവര് ബഹിഷ്കൃതരായി എന്ന് പറയുന്നതാണ് കൂടുതല് ശരി . അത് വരെ അനുഭവിച്ചിരുന്ന കുളിയും സന്ധ്യാ വന്ദനവും വേളിയും സംബന്ധവും വെടിവട്ടവും ബഹുമാനവും നഷ്ടപ്പെട്ട നമ്പൂതിരി പിന്നെ ജീവിച്ചിരുന്നിട്ട് എന്ത് ഫലം?!\nഭ്രഷ്ടരില് ആരെല്ലാം യഥാര്‍ത്ഥ പ്രതികളെന്ന് താത്രിയും പുറത്താക്കപെട്ടവരും നിത്യ സാക്ഷിയും മാത്രംഅറിഞ്ഞു.\n10വയസ്സ് പ്രായത്തില് തന്നെ പ്രാപിച്ച വ്യക്തി ഉള്‍പ്പെട്ട പുരുഷ മേധാവിത്വത്തിനെതിരെ പ്രതികാരദുര്‍ഗയായി അവള് മാറിയപ്പോള് അവളുടെ മുഖത്ത് നിന്നും വെളിവാക്കപ്പെട്ട വ്യക്തികളും അവളുമായുള്ളകുടുംബ ബന്ധം നിരീക്ഷിക്കുക:- ഭര്‍തൃസഹോദരന് , അമ്മാവന് , അടുത്ത ബന്ധുക്കള് . താത്രി പേര് വിളിച്ച് പറഞ്ഞ എല്ലാവരുടെയും തലകള് ഉരുണ്ടു.വിധി തീരുമാനിച്ച സ്മാര്‍ത്തന് പട്ടചോമയാരത്ത് ജാതദേവന് നമ്പൂതിരിക്ക് അതിനു മുമ്പും പിമ്പും ഇതേ പോലെ സ്വരൂപം ചൊല്ലിക്കാന് ഇട വന്നിട്ടില്ല.\nസ്വരൂപം ചൊല്ലിയതിന് ശേഷം നിയമാനുസരണം, താത്രി എന്ന സാധനത്തെ ദാസി സഹിതം ചാലക്കുടി പുഴതീരത്ത് ഒരു കുടിലില് താമസിപ്പിച്ചു. പില്‍ക്കാലത്ത് അവര് അവിടെ നിന്നും പാലക്കാട്ടോ പോത്തന്നൂരോ എത്തിയെന്നും ഒരു ആംഗ്ലോ ഇന്ത്യനെ പരിചയപ്പെട്ട് വിവാഹിത ആയെന്നും അതില്‍കുട്ടികള് ഉണ്ടായെന്നുമാണ് കേട്ട് കേള്‍വി. (64പേരുമായി ഇടപെട്ടിട്ടും അന്ന് കുട്ടികള് ഉണ്ടായതായി രേഖകള് ഇല്ലായെന്നതും നിരീക്ഷിക്കുക).പിന് തലമുറക്കാരെ പറ്റിയുള്ള അന്വേഷണത്തില് അവരുടെപേരക്കുട്ടിയുടെ മകള് സുപ്രസിദ്ധ മലയാള നടിയാണെന്ന സൂചന ഏതോ കോണില് നിന്നും ഉയര്‍ന്നുവന്ന നിമിഷം പഴയകാല നടിയായ ഷീല അത് താനല്ല എന്ന നിഷേധക്കുറിപ്പുമായി എത്തിയെന്ന് ഒരുസ്നേഹിതന് സൂചിപ്പിച്ചു.\nപിന് തലമുറക്കാരെപറ്റി കൃത്യമായി ഓര്‍മിച്ച് വെക്കാന് താത്രിയുടെ ജീവിതം അന്നത്തെകാഴ്ചപ്പാടില് മഹനീയമായിരുന്നില്ലല്ലോ.\nകുറിയേടത്ത് താത്രി ,,ഗത കാലത്തിന്റെ ഇരുളിലേക്ക് നടന്ന് മറഞ്ഞുവെങ്കിലും 106കൊല്ലത്തിന്ശേഷവും അവര് സൃഷ്ടിച്ച ഓളങ്ങള് നിലക്കുന്നില്ല.\n2011ന്റെ ഒരു പുലര്‍കാലത്ത് പത്രവായനയില് മുഴുകി ഇരുന്ന എന്റെ കണ്ണുകള് ഒരു വാര്‍ത്തയില്‍ഉടക്കി.”പ്രായപൂര്‍ത്തിയാകാത്ത പെണ്‍കുട്ടിയെ പീഢിപ്പിച്ച കേസ്സില് ഇത് വരെ 18പ്രതികള്‍പിടിയിലായി. പെണ്‍കുട്ടിയില് നിന്നും ലഭിച്ച വിവരപ്രകാരം ഇനിയും പല പ്രമുഖരും കുടുങ്ങാന്‍സാദ്ധ്യതയുണ്ടെന്ന് അറിയുന്നു....”\nപോയ വര്‍ഷങ്ങളില് മലയാളക്കരയില് ജന്മം കൊണ്ട പീഢന കേസ്സുകളില് പീഢനത്തിന് ഇരയായ ( പഴയകാല പ്രയോഗമായ “സാധനത്തിന് “ പകരം ഇപ്പോള് ഉപയോഗിക്കുന്ന വാക്ക്=ഇര.)പെണ്‍കുട്ടികളുടെ മുഖത്ത് നിന്നും പുറപ്പെട്ട അവരെ പ്രാപിച്ചവരുടെ പേരുകളില് ജനപ്രതിനിധികള്, മുന് മന്ത്രിമാര്, ഉന്നത പോലീസ്ഉ ദ്യോഗസ്ഥര്, അഭിഭാഷകര്, സിനിമാ നടന്മാര്....(പട്ടിക നീളുകയാണ് ) തുടങ്ങിയവര്‍ഉള്‍പ്പെട്ടിരുന്നു.പലരുടെയും തലകള് ഉരുണ്ടു, ഇപ്പോഴും ഉരുളുന്നു.\nആധുനിക പീഢനക്കഥകള് എല്ലാം ഒന്നു തന്നെ. താന് സ്നേഹിച്ച പുരുഷന് പക്വത ഇല്ലാത്തപ്രായത്തില് തന്റെ സര്‍വസവും സമര്‍പ്പിക്കുമ്പോള് അയാള് തന്നെ മറ്റുള്ളവര്‍ക്ക് കാഴ്ചവെക്കുമെന്ന്അവള് മുന് കൂട്ടി അറിയുന്നില്ലല്ലോ. ചതിക്കപ്പെട്ട പെണ്‍കുട്ടികളില് പലരും ”ആകെ മുങ്ങിയാലും ശീതം ഒന്ന്” എന്നപ്രമാണത്താല് സാഹചര്യത്തിന് അനുസൃതമായി ഒഴുക്കിനൊപ്പം ഒഴുകി, ഒരു എതിര്‍പ്പുമില്ലാതെ ആവശ്യക്കാരെ സ്വീകരിച്ചു. ഫീല്‍ഡില് ഇറക്ക്മതി ചെയ്യപ്പെട്ട കീളുന്ത്പെണ്ണിനെ പറ്റി കേട്ടറിഞ്ഞു ഉദ്ധാരണ ശേഷി ഇല്ലാത്തവരും പാഞ്ഞെത്തി ആവും വിധം പീഢിപ്പിച്ചു, പില്‍ക്കാലത്ത് ബൂമോറാങായി അവള് തിരിയുമെന്നറിയാതെ.\nഏതോ പ്രതിസന്ധിയില് അകപ്പെട്ടപ്പോള് , നില്‍ക്കക്കള്ളിയില്ലാതെ വന്നപ്പോള് ,അഥവാസമൂഹത്തോടുള്ള പ്രതികാരം ആളിക്കത്തിയപ്പോള് , അതുമല്ലെങ്കില് പിടിക്കപ്പെട്ടപ്പോള് അവള് അതാ വാ തുറക്കുന്നു. തുടര്‍ന്ന് ആധുനിക സ്മാര്‍ത്തവിചാരം നടക്കുന്നു. തത്ത പറയുന്നത് പോലെ പെണ്‍കുട്ടിപേരുകള് പറയുമ്പോള് , ചിലപ്പോള് ചിലര് അവളുടെ വായിലൂടെ ഉദ്ദിഷ്ടകാര്യത്തിനായി എതിരാളിയുടെ പേരു പറയിക്കുമ്പോള് സമൂഹം ഞെട്ടി വിറക്കുന്നു...\nഇപ്പോഴും ഈ 2011ലും ചരിത്രം ആവര്‍ത്തിക്കപ്പെടുന്നതിനാലായിരിക്കാം ഒരു പഴയ മലയാള സിനിമാഗാനം എന്റെ ചുണ്ടില് വരുന്നത്.\n“യുഗങ്ങള് കഴിഞ്ഞിട്ടും ജഗം തന്നെ മാറിയിട്ടും\nചരിത്രത്തിന് ചക്രം വീണ്ടും തിരിയുന്നു.\nകണ്ണ് നീര് മുകിലുകള് കവിളത്ത് പെയ്യുമീ\nപെണ്ണിന്റെ നൊമ്പരം ആരറിയാന് .......\nഈ കുറിപ്പില് സൂചിപ്പിച്ചിട്ടുള്ള പുസ്തകങ്ങളും എന്റെ ചില സ്നേഹിതന്മാരും ഈ ലേഖനം എഴുതുന്നതിന് സഹായമായി ഭവിച്ചിട്ടുണ്ട്.\nPosted by ഷെരീഫ് കൊട്ടാരക്കര at 7:11 AM\nSuseelan March 29, 2011 at 4:18 AM\nജുഡീഷ്യറിയുടെ ഭാഗമായിരുന്ന താങ്കളും പുരുഷന് ഒരു പീഡനക്കാരന് എന്ന നിലയില് ആയിരിക്കുമല്ലോ വിധി എഴുതിയിട്ടൂണ്ടാവുക?\nജഗതി ശ്രീകുമാറും പീ കെ കുഞ്ഞാലിക്കുട്ടിയും ഇങ്ങിനെ ഓരോ താത്രിമാര് തങ്ങള്‍ക്കു തോന്നിയത് പറഞ്ഞതിണ്റ്റെ പേരില് എത്ര കയ്പുനീര് കുടിക്കേണ്ടിവന്നവരാണു\nഇപ്പോള് പതിവായി കാണുന്ന ഒരു പരാതി ആണു കല്യാണം കഴിക്കാമെന്നു പറഞ്ഞു പീഡിപ്പിച്ചു, വിവാഹം കഴിക്കാം എന്നൊരാള് പറഞ്ഞാല് ഉടനെ സ്ത്രീ അങ്ങു വഴങ്ങുകയാണൊ വേണ്ടത്? ഇതില് പുരുഷന് മാത്രം ആണൊ കുറ്റക്കാരന്? സ്ത്രീക്കു സമ്മതമില്ലാതെ ലൈംഗിക ബന്ധം പുരുഷനു സുഖകരം ആവുമോ?\nഈയിടെ തന്നെ ഒരു കേസ്, ഒരു ജേ സീ ബി ഡ്രൈവര് അയാള് പണ്ട് വറ്‍ക്കു ചെയ്ത ഇടത്തെ ഒരു പെണ്ണിണ്റ്റെ ഫൊണ് വേറെ ഒരുത്തനു കൊടുത്തു അവനും ഇവനും അവളെ പീഡിപ്പിച്ചു\n(പെണ്ണു വെറുതെ ഇന്നയാളിണ്റ്റെ ഫ്രണ്ടാണെന്നു പറഞ്ഞാല് ഉടനെ അങ്ങു ലൈംഗിക ബന്ധത്തിനു സമ്മതിക്കുമോ? അതെന്തൊരു സ്ര്‍ഷ്ടി?) ഇവിടെ എല്ലാം പെണ്‍കുട്ടി പാവം ഒന്നും അറിയാത്ത പഞ്ചപാവം പുരുഷന്‍മാര് എല്ലാം പ്രതികള്\nപാര്‍ട്ടിയില് നിന്നും മാക്സിമം ഊറ്റാവുന്നത് ഊറ്റി ഇപ്പോള് പാര്‍ട്ടി ഒരു പീഡകന് ആണെന്നു പറയുന്ന സിന്ധു ജോയിയെ പോലെ ആണു എല്ലാ പെണ്ണുങ്ങളും\nപുര്‍ഷനുമായി ബന്ധപ്പെട്ട് അവണ്റ്റെ പണവും വാങ്ങി ഊറ്റാവുന്നതെല്ലാം ഊറ്റി പിന്നെ കോടതിയില് ഒരു പരാതി എന്നെ പീഡിപ്പിച്ചു\nമധ്യമങ്ങള് പിന്നെ അതിണ്റ്റെ പിറകെ, പുരുഷനു ധന നഷ്ടം മാനഹാനി.\nഎന്നാണു പുരുഷനു നീതി ലഭിക്കുന്നത്?\nchithrakaran:ചിത്രകാരന് March 29, 2011 at 9:09 AM\nപൊതുവെ സെക്സിന് ഒരു ക്ഷാമവും ഇല്ലാതിരുന്ന കാലത്താണ് താത്രിക്കുട്ടിയുടെ വശീകരണത്തില് പെട്ട് 64 പഞ്ചപാവങ്ങള് ഭ്രഷ്ടിനു വിധേയരായതെന്ന് രസകരമാണ്. പെണ്ണൊരുമ്പെട്ടാല് ബ്രഹ്മനും തടുക്കാനാകില്ലെന്ന സത്യത്തിന്റെ സാക്ഷ്യം തന്നെയാണു താത്രിക്കുട്ടി.\nപക്ഷേ, താത്രിക്കുട്ടിയെ അത്രയും നീചമയ ഒരു മാനസ്സികാവസ്ഥയിലെത്തിച്ചത് നമ്പൂതിരിമാര്‍ക്കിടയില് അന്നു നിലനിന്നിരുന്ന സദാചാരപരമായ കാപട്യം തന്നെയായിരുന്നു.\nജനങ്ങളുടെ ചോരകുടിക്കാനായി പരാന്നജീവികളായ ബ്രഹ്ഹ്മണര് സമൂഹത്തില് ലൈഗീകതയുടെ അരാജകത്വത്തെ അഴിച്ചു വിട്ടിരുന്നു. തങ്ങളുടെ ജാതിക്കാരായ സ്ത്രീകള്‍ക്ക് ശീലാവതിയുടെ പാതിവൃത്യവും, തങ്ങളുടെ അടിമകളായ നായന്മാര്‍ക്ക് വേശ്യാജീവിതവും സാമൂഹ്യ നിയമങ്ങള് കൊണ്ട് ഉറപ്പുവരുത്തിയിരുന്ന നംബൂതിരിമാരെ കാലം തിരിഞ്ഞുകൊത്തിയതാണ് അന്തര്‍ജ്ജനമായ താത്രിക്കുട്ടിയുടെ വേശ്യാവതാരം ! വെള്ളക്കാരുടെ വരവോടെ ഹിന്ദുമത പുരോഹിതന്മാരായിരുന്ന നമ്പൂതിരിമാരുടെ സദാചാര ഇരട്ടത്താപ്പിന്റെ കള്ളി വെളിച്ചത്തായതാണ് സംഭവം. ഒരു 1200 കൊല്ലമെങ്കിലും കേരളത്തിലെ നായന്മാരെ(രാജാക്കന്മാരുടേയും,നാടുവാഴികളുടേയും ഭാര്യമാരേയും,പെങ്ങന്മാരേയുമടക്കം) നംബൂതിരി പുരോഹിതര് വേശ്യകളായി യഥേഷ്ടം ഉപയോഗിച്ചിട്ടുണ്ട് :)\nRead Thathri Story here.\nശ്രദ്ധേയന് | shradheyan March 30, 2011 at 6:42 AM\nകൃത്യമായൊരു പഠനം. ചരിത്രത്തിന്റെ ഒരുപാട് പാഠങ്ങള്. നന്ദി ശരീഫ്ക്ക.\nsherriff kottarakara March 30, 2011 at 10:40 AM\nപ്രിയപ്പെട്ട സുശീലന്, ഈ പോസ്റ്റ് കൊണ്ട് ഞാന് ഉദ്ദേശിച്ച ഒരു പ്രതികരണം തങ്കളുടെ കമന്റിലൂടെ വന്നു. നന്ദി\nപ്രിയ ചിത്രകാരന്,ഒരു പെണ്ണ് വിചരിച്ചാല് ഏത് കൊലകൊമ്പനും താഴെ വീഴുമെന്ന സത്യം താത്രിയിലൂടെ തെളിഞ്ഞു. അന്ന് ആ പ്രയോഗം പുതുമ നിറഞ്ഞതായിരുന്നു. ഇന്നും പെണ്ണ് അത് തന്നെ പ്രയോഗിക്കുന്നു.തലകള് ഉരുളുന്നു.ബ്രാഹ്മണന്മാര് നടപ്പില് വരുത്തിയ നിയമം ബൂമോറാങ്ങായി കാലം തിരികെ കൊടുത്തതാണു താത്രി സംഭവം.തന്നിരുന്ന ലിങ്ക് വായിച്ചു. പുതിയ വിവരങ്ങള് ലഭിച്ചതിന് നന്ദി.\nപ്രിയപ്പെട്ട അജ്ഞാത, സന്ദര്‍ശനത്തിനും വിവരങ്ങള് തന്നതിനും നന്ദി.\nപ്രിയ ശ്രദ്ധേയന്, സന്ദര്‍ശനത്തിനും അഭിപ്രായത്തിനും നന്ദി സുഹൃത്തേ!\nയരലവ March 30, 2011 at 11:55 AM\nപഴയകാലത്ത് പ്രയോഗത്തിലുള്ള പദങ്ങള് പരിചയപ്പെടുത്തിയതിനു നന്ദി.\nsherriff kottarakara April 1, 2011 at 9:13 AM\nപ്രിയ യരലവ, സന്ദര്‍ശനത്തിന് നന്ദി.\nMKERALAM April 1, 2011 at 12:26 PM\nആദ്യമായി ഷെറീഫിന്റെ ഈ പഠിച്ചെഴുതിയ ലേഖനത്തിനു നന്ദി, കൂടുതല് വിവരങ്ങള് അറിയാന് കഴിഞ്ഞു.\nപോസ്റ്റിന്റെ വിഷയത്തിലേക്കു കടക്കുമ്പോള്, പഴയ് വിചാരത്തിലും പുതിയ കോടതി വിചാരണയിലും സത്യമാണോ പുറത്തു വരുന്നത്, എന്ന സംശയം നിലനില്‍നില്‍ക്കുന്നു/നില്‍നിന്നിരുന്നു എന്നു മനസിലാക്കാന് കഴിയുന്നു. എന്നാലും പോസ്റ്റിലും കമന്റ്റുകളിലും ആ സംശയം നില നില്‍ക്കെ തന്നെ അതിന്റെ ഉത്തരവാദിത്വം സ്ത്രീയില് അല്ലെങ്കില് പെണ്ണില് മാത്രം വച്ചുകൊടുക്കാന് ഒരു പ്രവണത കാണുന്നില്ലേ? എന്ന സംശയം കാണുന്നു.\nഈ പ്രപഞ്ച സൃഷ്ടിക്കു തന്നെ കാരണമാകുന്ന ഒന്നിന്റെ പ്രതിരൂപമാണ് സ്ത്രീപുരുഷ ബന്ധം. അതിനെ അതുപോലെ ബഹുമാനിച്ചു നിലനിര്‍ത്തിയിരുന്നു ഒരുകാലത്ത്, എന്നാല് ആധാരണയുടെ കടക്കല് കത്തി വച്ച് വര്‍ഗ മേധാവിത്വത്തിന്റെ അധികാരം തങ്ങളില് ചാര്‍ത്തി ക്കിട്ടുന്നതിന് പെണ്ണിനെ ഉപയോഗിച്ച ഒര് വര്‍ഗമാണ് ബ്രാഹ്മണവര്‍ഗം. മനുസ്മൃതികള് എന്ന ബ്രാഹ്മണ കൃതി ഒന്നു വായിച്ചു നോക്കുക, അപ്പോള് മനസിലാക്കും.\nHow to create an upper category through breeding, that was the varna-principle behind the man-woman relationship for them.\nആ അവബോധങ്ങളീല് നിന്ന് സമൂഹം ഇന്നു വരെ മോചിത്മായിട്ടില്ല ഒരു വശത്ത്, മറുവശത്ത്, സ്ത്രീ വിദ്യ അഭ്യസിക്കുന്നു, കാരണം , സാമ്പ്ത്തിക ചിലവുകള്‍ക്ക് നീക്കുപോക്കുണ്ടാകണമെങ്കില് ജോലിയുള്ള മകള്/മരുകള്/ ഭാര്യ ഒക്കെ വേണമെന്നുള്ളതില് രണ്ടു പക്ഷമില്ലാത്തതു തന്നെ. പക്ഷെ അതിനനുസരിച്ചുള്ള് മാറ്റങ്ങള്‍ക്ക് ആരും തയ്യാറാകുന്നില്ല.\nഇങ്ങനെയുള്ള അനേക അവസ്ഥകളേ മന്‍സിലാക്കാതെ ഇന്നത്തെ സ്ത്രീ പുരുഷ് ബന്ധത്തെ കാലഹരണപ്പെട്ട ധാരണകളുടെ അടിസ്ഥാനത്തില് വിലയിരുത്തുന്നതു ശരിയാവുകയില്ല.\nബന്ധപ്പെട്ട വിഷയത്തെക്കുറിച്ചൂള്ള് എന്റ് ഒരു ബ്ലോഗ് താല്പര്യമണെങ്കില് നോക്കാം. എന്നിട്ട് അഭിപ്രായം പറയുമല്ലോ. read here\nkARNOr(കാര്‍ന്നോര്) April 3, 2011 at 11:57 AM\nപഴയ അറിവിന്റെ പുതിയ കുറേ വിവരങ്ങൾ\nsherriff kottarakara April 5, 2011 at 3:40 AM\nനന്ദി പ്രിയ MKERALAM. ലേഖനം വായിച്ചു.കമന്റ് ഇട്ടിട്ടുണ്ട്.\nസന്ദര്‍ശനത്തിന് നന്ദി പ്രിയ കാര്‍ന്നോരേ!\nസുനിൽ പണിക്കർ April 7, 2011 at 11:09 AM\nഎത്ര വർഷം കഴിഞ്ഞാലും താത്രിക്കുട്ടിയ്ക്കും, സ്മാർത്ത വിചാരത്തിനും എന്നും പുതുമയും പ്രസക്തിയുമുണ്ട്. നല്ല പോസ്റ്റ്...\nsherriff kottarakara April 8, 2011 at 11:22 AM\nപ്രിയ സുനില് പണിക്കര്, സന്ദര്‍ശനത്തിനും അഭിപ്രായത്തിനും നന്ദി സുഹൃത്തേ!\nsm sadique April 18, 2011 at 7:04 AM\nഇതും ഞാൻ വായിച്ചു\nsherriff kottarakara April 18, 2011 at 10:09 AM\nSubair August 2, 2011 at 8:25 AM\nശരീഫ് കൊട്ടാരക്കര, ഇപ്പോള് പ്രതികളുടെ എണ്ണം പതിനഞ്ചും കടന്നു എഴുപത്തിയെഞ്ചില് എത്തിയിരിക്കുന്നു. അതായത് പകുതി പേര് അറസ്റ്റിലായി, ഇനിയും പകുതി പേര് കൂടി അറസ്റ്റിലകാനുണ്ട്.\nഇതാകാം ഒരു പക്ഷെ ചരിത്രത്തിലെ ഏറ്റവും വലിയ സ്മാര്‍ത്ത ചാരം.\nsherriff kottarakara August 2, 2011 at 9:07 AM\nഅഭിപ്രായത്തിനു നന്ദി സുബൈര്, കാലം ചെല്ലുംതോറും പീഡനപ്രതികളുടെ എണ്ണവും കൂടും.\nസന്ദര്‍ശനത്തിനും നന്ദി ചങ്ങായീ...\nAlthough your article is informatory, the Bastard Chithrakaran who made his comments abusingacaste, which is non-sense. It has been told that one mad tog biten his father's prick and many of the dogs of his area used to service his mother and actual he isacross breed of man & mad dog. If he need proof for that let him go and check him nasty mother's cunt.\nഅറക്കല് രാജവംശം വക\nആദ്യ സിനിമാ നടി റോസി


‘മഹാഭാരത്’ സിരീയലിൽ ശ്രീകൃഷ്ണനെ അവതരിപ്പിച്ച താരം നിതീഷ് ഭരദ്വാജും ഭാര്യ സ്മിതയും വേർപിരിയുന്നു – Sathyam Online\n‘മഹാഭാരത്’ സിരീയലിൽ ശ്രീകൃഷ്ണനെ അവതരിപ്പിച്ച താരം നിതീഷ് ഭരദ്വാജും ഭാര്യ സ്മിതയും വേർപിരിയുന്നു\n‘മഹാഭാരത്’ സിരീയലിൽ ശ്രീകൃഷ്ണനെ അവതരിപ്പിച്ച താരം നിതീഷ് ഭരദ്വാജും ഭാര്യ സ്മിതയും വേർപിരിയുന്നു. 12 വർഷത്തെ വിവാഹ ജീവിതത്തിന് ശേഷമാണ് ഇരുവരും വേർപിരിയാൻ ഒരുങ്ങുന്നത്. നിതീഷ് ഭരദ്വാജ്, താൻ വിവാഹ മോചനം നേടാൻ തീരുമാനിച്ച വിവരം തുറന്ന് പറയുന്നത് ബോംബെ ടൈംസിന് നൽകിയ അഭിമുഖത്തിലാണ്.\nമുംബൈയിലെ കുടുംബ കോടതിയിലാണ് വിവാഹ മോചന കേസ് ഫയൽ ചെയ്തിരിക്കുന്നത്. എന്തുകൊണ്ടാണ് പിരിയാൻ തീരുമാനിച്ചത് എന്നത് സംബന്ധിച്ച വിവരങ്ങളൊന്നും അദ്ദേഹം വെളിപ്പെടുത്താൻ തയ്യാറായില്ല. വിവാഹമോചനം മരണത്തേക്കാൾ വേദനാജനകമാണെന്ന് ബോംബെ ടൈംസിന് നൽകിയ അഭിമുഖത്തിൽ അദ്ദേഹം പറഞ്ഞു. നിതീഷ് ഭരദ്വാജിന് രണ്ട് പെണ്മക്കളാണുള്ളത്. ഇരുവരും ഭാര്യ സ്മിതയുടെ കൂടെ ഇൻഡോറിൽ താമസിക്കുകയാണ്.


എംഎസ്എഫിൽ പ്രതിഷേധം ശക്തം; സംസ്ഥാന നേതൃത്വത്തിനെതിരെ നടപടി ആവശ്യപ്പെട്ട് 12 ജില്ലാ കമ്മിറ്റികൾ - Media Vision News\nഎംഎസ്എഫിൽ പ്രതിഷേധം ശക്തം; സംസ്ഥാന നേതൃത്വത്തിനെതിരെ നടപടി ആവശ്യപ്പെട്ട് 12 ജില്ലാ കമ്മിറ്റികൾ\nകോഴിക്കോട്: സ്ത്രീത്വത്തെ അപമാനിച്ച സംസ്ഥാന നേതൃത്വത്തിനെതിരെ നടപടി വേണമെന്ന് ആവശ്യപ്പെട്ട് എംഎസ്എഫിന്റെ 12 ജില്ലാക്കമ്മിറ്റികൾ രംഗത്ത്. ഹരിത നേതാക്കൾക്ക് പിന്തുണയറിയിച്ച്, വിഷയത്തിൽ ശക്തമായ നടപടി ആവശ്യപ്പെട്ട് മുസ്ലിംലീഗ് സംസ്ഥാന നേതൃത്വത്തിന് ജില്ലാ കമ്മിറ്റികൾ കത്ത് നൽകി. ഒമ്പത് ജില്ലാ കമ്മിറ്റികളുടെ കത്തിൻ്റെ പകർപ്പ് ലഭിച്ചു. വനിതാ കമ്മീഷന് ഹരിത പരാതി നൽകിയതിന് തൊട്ടടുത്ത ദിവസമാണ് നടപടി ആവശ്യപ്പെട്ട് ജില്ലാ ഘടകങ്ങൾ കത്ത് അയച്ചത്.\nഅതിനിടെ, പാർട്ടിക്കും പാണക്കാട് തങ്ങൾമാർക്കും അപമാനമുണ്ടാക്കുന്ന ഒരു പ്രവർത്തിയും തന്നിൽ നിന്നുണ്ടായിട്ടില്ലെന്ന് ഹരിത നേതാക്കൾ ലൈംഗികാധിക്ഷേപ ആരോപണം ഉന്നയിച്ച എംഎസ്എഫ് സംസ്ഥാന പ്രസിഡന്‍റ് പി കെ നവാസ് പ്രതികരിച്ചു. സംഘടനയ്ക്കുളളിലെ സംഘങ്ങളിലല്ല, സംഘടനയിലാണ് അംഗങ്ങളാവേണ്ടത്. ആരുടെയെങ്കിലും സഞ്ചി പിടിച്ചാലേ പാർട്ടിയിൽ സ്ഥാനമുള്ളൂ എന്നാണെങ്കിൽ ആത്മാഭിമാനമാണ് വലുതെന്നാണ് തന്റെ നിലപാടെന്നും പി കെ നവാസ് പറഞ്ഞു.\nപാർട്ടിക്കും പാണക്കാട് തങ്ങൾമാർക്കും അപമാനമുണ്ടാക്കുന്ന ഒരു വാചകവും നോട്ടവും തന്നിൽ നിന്നുണ്ടായിട്ടില്ല. തെറ്റ് പറ്റിയാൽ തെറ്റ് പറ്റിയെന്ന് അംഗീകരിക്കും. തനിക്ക് ഒരു തെറ്റും പറ്റിയിട്ടില്ല. എം എസ്.എഫുകാർ ഫേസ്ബുക്കിലെ ഫാൻസ് അസോസിയേഷൻ ആകരുത്\nസംഘടനയ്ക്കകത്തെ സംഘങ്ങളിലല്ല സംഘടനയിലാണ് അംഗങ്ങളാകേണ്ടത്. സമാന്തര സംഘങ്ങളിൽ അംഗമാകാതിരിക്കുന്നതാണ് തന്റെ രാഷ്ട്രീയ ബോധമെന്നും പികെ നവാസ് പറഞ്ഞു.\nPrevious articleകോവിഡാനന്തര ചികിത്സ സൗജന്യമല്ല; ഗവ. ആശുപത്രിയിൽ ദിവസം 750 മുതൽ 2000 വരെ\nNext articleകാമുകിയെ സ്വന്തമാക്കാന് ഭാര്യയെ ഷാള് മുറുക്കി കൊലപ്പെടുത്തി; ഭര്‍ത്താവ് അറസ്റ്റില്


ദിവസവേതന തൊഴിലാളികള്‍ക്കും കുടിയേറ്റ തൊഴിലാളികള്‍ക്കും 10,000 രൂപ വരെ ലഭിക്കുന്ന ഇങ്ങനെയൊരു സ്കോളര്‍ഷിപ് സര്‍ക്കാര് ആവിഷ്കരിച്ചിട്ടുണ്ടോ? - FactCrescendo | The leading fact-checking website in India\nCovid 19 support programme for daily wage workers and migrant labourers\nകോവഡ് 19 പകര്‍ച്ചവ്യാധി മൂലം കടുത്ത പ്രയാസങ്ങള് നേരിടുന്ന ദൈനംദിന വേതന തൊഴിലാളികളെയും കുടിയേറ്റ തൊഴിലാളികളെയും സാമ്പത്തികമായി സഹായിക്കാനുള്ള സംരഭവമാണ് കോവഡി 19 സപ്പോര്‍ട്ട് പ്രൊഗ്രാം. കോവിഡ് 19 അപ്രതീക്ഷിതമായി സാമ്പത്തിക പ്രവര്‍ത്തനങ്ങളെ മന്ദഗതിയിലാക്കി. ഇന്ത്യയില്, അസംഘടിത മേഖലയില് ഏര്‍പ്പെട്ടിരിക്കുന്ന ഭൂരിഭാഗം തൊഴിലാളികളും വരുമാനമില്ലാതെ കുടിങ്ങിക്കിടക്കുന്നു.\nകുടിയേറ്റ തൊഴിലാളികളും അവരുടെ കുടുംബങ്ങളും അനിശ്ചിതത്വത്തിലാണ്. പ്രതിസന്ധിയുടെ ഈ നിമിഷത്തില് ഇന്ത്യയില് ഉടനീളമുള്ള ഈ കുടുംബങ്ങള്‍ക്ക് അവരുടെ നിലനില്‍പ്പിന് അടിയന്തര പിന്തുണ ആവശ്യമാണ്. പ്രതിദിന വേതന തൊഴിലാളികള്‍ക്ക് കുടിയേറ്റ തൊഴിലാളികള്‍ക്കുമായി ഈ കോവഡ് 19 സപ്പോര്‍ട്ട് പ്രോഗ്രാം ആരംഭിച്ചു. ഈ പ്രതിസന്ധിയെ അതീജീവിക്കാന് കുറഞ്ഞത് ഭക്ഷണവും മറ്റ് ആവശ്യവസ്‌തുക്കള് അവര്‍ക്ക് കൈകാര്യം ചെയ്യാന് കഴിയും.\nകോവിഡ് 19 പ്രതിദിനവേതന തൊഴിലാളികള്‍ക്കും കുടിയേറ്റ തൊഴിലാളികള്‍ക്കുമായുള്ള പിന്തുണ\nഅപേക്ഷകന് വാര്‍ഷിക കുടുംബ വരുമാനം മൂന്ന് ലക്ഷം രൂപയില് കുറവായിരിക്കണം.\nഒന്നുകില് ദിവസേന പന്തയമോ തൊഴിലാളിയോ ആയിരിക്കണം.\nഒരു ഇന്ത്യന് പൗരനായിരിക്കണം.\nസ്കോളര്‍ഷിപ്പ് തുക 10,000 രൂപ വരെ (മൂന്ന് മാസത്തെ പിന്തുണ) എന്ന പേരിലൊരു സന്ദേശം ഇതിനോടകം നിങ്ങളില് പലര്‍ക്കും വാട്‌സാപ്പിലും ഫെയ്‌സ്ബുക്കിലും എല്ലാം ലഭിച്ചിട്ടുണ്ടാവും.\nഎന്നാല് ദിവസ വേതന തൊഴിലാളികള്‍ക്കും കുടിയേറ്റ തൊഴിലാളികള്‍ക്കും 10,000 രൂപ വരെ സ്കോളര്‍ഷിപ്പ് ലഭിക്കുമെന്നും ഇതിന് അക്ഷയയുമായി ബന്ധപ്പെടണമെന്നും പേരില് പ്രചരിക്കുന്ന സന്ദേശത്തിന് പിന്നിലെ വസ്‌തുത എന്താണ്? പരിശോധിക്കാം.\nദിവസ വേതന തൊഴിലാളികള്‍ക്കും കുടിയേറ്റ തൊഴിലാളികള്‍ക്കും 10,000 രൂപ വരെ സ്കോളര്‍ഷിപ് തുക അനുവദിക്കുന്ന പദ്ധതിയിലേക്ക് അപേക്ഷ നല്‍കാന് അക്ഷയയില് സമീപിക്കണമെന്ന പേരില് പ്രചരിക്കുന്ന സന്ദേശത്തിന്‍റെ സത്യാവസ്ഥ അറിയാന് ഞങ്ങളുടെ പ്രതിനിധി അക്ഷയ തിരുവനന്തപുരം ജില്ലാ അക്ഷയ പ്രൊജെക്ട് മാനേജര് ജിതിന് രാജുവമായി ഫോണില് ബന്ധപ്പെട്ടു. അദ്ദേഹത്തിന്‍റെ മറുപടി ഇങ്ങനെയാണ്-\nഅക്ഷയ മുഖാന്തരം ഇത്തരമൊരു അപേക്ഷ സ്വീകരിക്കുന്നില്ല. ഇത്തരമൊരു പദ്ധതിയെ കുറിച്ച് കേന്ദ്ര-സംസ്ഥാന സര്‍ക്കാര് പ്രഖ്യാപനവും നടത്തിയിട്ടില്ല. സമൂഹമാധ്യമങ്ങളില് പ്രചരിക്കുന്ന ഈ വ്യാജ സന്ദേശം വിശ്വസിച്ച് ആരും വഞ്ചിതരാകരുതെന്നും അക്ഷയ പ്രൊജെക്‌ട് മാനേജര് വ്യക്തമാക്കി.\nഅക്ഷയ മുഖാന്തരം ഇങ്ങനെയൊരു സ്കോളര്‍ഷിപ്പ് പദ്ധതി ആവിഷ്കരിച്ചിട്ടില്ലെന്ന് അക്ഷയ അധികൃതര് തന്നെ വ്യക്തമാക്കിയിട്ടുണ്ട്. അതുകൊണ്ട് തന്നെ പോസ്റ്റ് പൂര്‍ണ്ണമായും വ്യാജമാണെന്ന് തന്നെ അനുമാനിക്കാം.\nTitle:ദിവസവേതന തൊഴിലാളികള്‍ക്കും കുടിയേറ്റ തൊഴിലാളികള്‍ക്കും 10,000 രൂപ വരെ ലഭിക്കുന്ന ഇങ്ങനെയൊരു സ്കോളര്‍ഷിപ് സര്‍ക്കാര് ആവിഷ്കരിച്ചിട്ടുണ്ടോ?\nത്രിപുര മുന്‍മുഖ്യമന്ത്രി മണിക് സർക്കാർ ‘ബിജെപിയിലേക്ക്’ എന്ന് വ്യാജ പ്രചരണം…\nപിണറായി വിജയന് വൃക്ഷതൈ നടാന് ബൂട്ടും ഗ്ലൌസും ഇട്ടു ഇറങ്ങുന്നതിന്‍റെ ചിത്രമാണോ ഇത്…?\nJuly 28, 2020 July 28, 2020 Vasuki S\nഐസ്‌ലാന്‍ഡില് മത-ദൈവ വിശ്വാസം മനോരോഗമായിട്ടാണോ സര്‍ക്കാര് കണക്കാക്കുന്നത്? ദൈവാരാധനയ്ക്ക് തടവ് ശിക്ഷ നല്‍കുമോ?\nFebruary 5, 2020 February 5, 2020 Dewin Carlos


വാരാന്ത്യത്തില് കൊടും ചൂട്; ഖത്തര് കാലാവസ്ഥാ വകുപ്പിന്റെ മുന്നറിയിപ്പ് |Qatar Meteorology Department warns of very hot daytimes during weekend\nHome Newsfeed വാരാന്ത്യത്തില് കൊടും ചൂട്; ഖത്തര് കാലാവസ്ഥാ വകുപ്പിന്റെ മുന്നറിയിപ്പ്\nദോഹ: വെള്ളി, ശനി ദിവസങ്ങളില് രാജ്യത്ത് കൊടുംചൂട് അനുഭവപ്പെടുമെന്ന് ഖത്തര് കാലാവസ്ഥാ വകുപ്പിന്റെ മുന്നറിയിപ്പ്. ശക്തമായ കാറ്റിനും സാധ്യതയുണ്ട്. 12 മുതല് 22 വരെ നോട്ട് വേഗത്തിലുള്ള വടക്കു പടിഞ്ഞാറന് കാറ്റിന് ചില സമയങ്ങളില് 28 നോട്ട് വരെ വേഗത വര്‍ധിക്കും. 33 ഡിഗ്രി മുതല് 46 ഡിഗ്രി വരെ ആയിരിക്കും വാരാന്ത്യത്തിലെ ചൂടെന്നും കാലാവസ്ഥാ വകുപ്പ് അറിയിച്ചു.\nവ്യാഴാഴ്ച്ച രാത്രി കടുത്ത ഹ്യുമിഡിറ്റിക്കും കാറ്റിനും സാധ്യതയുണ്ട്.\nPrevious articleകുവൈത്തിൽ കാറുകൾ കൂട്ടിയിടിച്ച് അപകടം;3 മരണം\nNext articleവാക്‌സിനേഷൻ പൂർത്തിയായാൽ സ്കൂളുകൾ തുറക്കുന്നത് പരിഗണനയിലെന്ന് ഒമാൻ


വട്ടിയൂർക്കാവിലെ യുഡിഎഫ് സ്ഥാനാർഥി വീണ എസ്. നായരുടെ അഭ്യർഥനാ നോട്ടീസുകൾ ഉപേക്ഷിച്ച നിലയിൽ കണ്ടെത്തി. | Malayali Manasu\nHome Kerala വട്ടിയൂർക്കാവിലെ യുഡിഎഫ് സ്ഥാനാർഥി വീണ എസ്. നായരുടെ അഭ്യർഥനാ നോട്ടീസുകൾ ഉപേക്ഷിച്ച നിലയിൽ കണ്ടെത്തി.\nവട്ടിയൂർക്കാവിലെ യുഡിഎഫ് സ്ഥാനാർഥി വീണ എസ്. നായരുടെ അഭ്യർഥനാ നോട്ടീസുകൾ ഉപേക്ഷിച്ച നിലയിൽ കണ്ടെത്തി.\nപേരൂർക്കടയിലെ വാഴത്തോട്ടത്തിലാണ് നോട്ടീസുകൾ കണ്ടെത്തിയത്.\nകഴിഞ്ഞ ദിവസം വീണയുടെ പോസ്റ്ററുകൾ ആക്രിക്കടയിൽ വിറ്റ സംഭവവും പുറത്തുവന്നിരുന്നു. പോസ്റ്റർ ആക്രിക്കടയിൽ വിറ്റ സംഭവം ഞെട്ടിക്കുന്നതാണെന്നും ഗുരുതര അച്ചടക്ക ലംഘനമാണെന്നും കെപിസിസി അധ്യക്ഷൻ മുല്ലപ്പള്ളി രാമചന്ദ്രനും പറഞ്ഞിരുന്നു.\nPrevious articleചെന്നിത്തല ചികിത്സ തേടണമെന്ന് വിജയരാഘവൻ.\nNext articleജാമ്യവ്യവസ്ഥയിൽ ഇളവ് വേണമെന്ന പിഡിപി നേതാവ് അബ്ദുൾ നാസർ മഅദനിയുടെ ഹർജി പരിഗണിക്കുന്നതിൽ നിന്നും സുപ്രീംകോടതി ജഡ്ജി പിന്മാറി


Home Fitness ശരീര ആകൃതി നിലനിർത്താൻ ലളിതമായ വഴികൾ\nആരോഗ്യമുള്ള ശരീരത്തിലേ ആരോഗ്യമുള്ള മനസ്സുണ്ടാവുകയുള്ളു എന്ന ചൊല്ല് നമ്മൾ എല്ലാവരും കേട്ടിട്ടുണ്ട്. ആരോഗ്യത്തോടെ ഇരിക്കാൻ ആഗ്രഹിക്കാത്തവർ ആരും തന്നെ ഈ പ്രപഞ്ചത്തിൽ കാണുകയില്ല.\nഎന്നാൽ പലപ്പോഴും നമ്മുടെ ജീവിത ശൈലികളും തിരക്കുകളുമൊക്കെ ഇതിനു തടസ്സമായി നിൽക്കുന്നുവെന്ന സത്യം നമ്മൾ മനസ്സിലാക്കേണ്ടതുണ്ട്.\nശരീര ആകൃതി നിലനിർത്തുന്നതിൻറ്റെ ധാന്യങ്ങൾ\nശരീരത്തിൻറ്റെ ആകൃതി നിലനിർത്തേണ്ടത് വളരെ പ്രധാനമായ ഒരു കാര്യം തന്നെയാണ്. അതിന് നിരവധി കാരണങ്ങളുണ്ട്.\nനമ്മുടെ ശരീരത്തിൽ അധികമായി കൊഴുപ്പ് ഉണ്ടാകുമ്പോൾ ശരീരം നന്നായി പ്രവർത്തിക്കുകയില്ല.\nനമ്മുടെ ദൈനം ദിന\nപ്രവർത്തനങ്ങളെ ഇത് നല്ല രീതിയിൽ ബാധിക്കും. ഉദാഹരണത്തിന്, പടികൾ കയറുന്നത് പോലും അമിതവണ്ണം ഉള്ളവർക്ക് ബുദ്ധിമുട്ടായിത്തോന്നിയേക്കാം.\nനിങ്ങളുടെ ശരീരം ആകൃതിയിൽ നിലനിർത്തുകയാണെങ്കിൽ അസുഖങ്ങൾ വരാൻ സാധ്യത കുറവായിരിക്കും. ഇത് നിങ്ങളെ ആരോഗ്യവാൻ ആക്കാൻ സഹായിക്കുന്നു.\nഇത് നിങ്ങളുടെ ചെറുപ്പം നിലനിർത്തും. നിങ്ങളുടെ ശരീരം ആരോഗ്യകരമായി നിലനിർത്താൻ കഴിയുമെങ്കിൽ, നിങ്ങൾ കൂടുതൽ കാലം ജീവിക്കും.\nശരീര ആകൃതി നിലനിർത്താൻ6വിദ്യകൾ\nഏതൊരു പ്രായത്തിലുള്ള മനുഷ്യനും എളുപ്പത്തിൽ ആകൃതി നിലനിർത്താൻ പറ്റുന്ന ഒരു വിദ്യയാണ് നൃത്തം. ‘ബാലെ’, ‘സുംബാ’ പോലെയുള്ള പലതരത്തിലുള്ള നൃത്തങ്ങൾ ഉണ്ട്.\nഅവ നിങ്ങളുടെ ഇഷ്ടത്തിനനുസരിച്ച് തിരഞ്ഞെടുക്കാവുന്നതാണ്. നൃത്തത്തിന് നിങ്ങളുടെ മസിൽ, ടോൺ, സഹിഷ്ണുത, ശക്തി, ശാരീരികക്ഷമത എന്നിവ മെച്ചപ്പെടുത്താൻ കഴിയും.\nഎല്ലാ ദിവസവും വ്യായാമം ചെയ്യുന്നത് നിങ്ങളുടെ ശരീരത്തിന് ഒരുപാട് ഗുണം ചെയ്യും. വെറുതെ വ്യായാമം ചെയ്താൽ മാത്രം പോരാ അതിനോടൊപ്പം നല്ല പോലെ വിയർക്കണം, എന്നാല് മാത്രമേ ചെയ്ത വ്യായാമത്തിൻറ്റെ ഫലം ലഭിക്കുകയുള്ളു.\nഇത് നിങ്ങളുടെ ശരീരത്തിന് ആകൃതി നൽകുകയും ആരോഗ്യം നിലനിർത്തുകയും ചെയ്യും. ഒരു ദിവസം കുറഞ്ഞത് അര മണിക്കൂർ എങ്കിലും വ്യായാമം ചെയ്യണം.\nനടത്തം നിങ്ങളുടെ ദിനചര്യയുടെ ഭാഗമാക്കിയാൽ നിങ്ങൾ ആഗ്രഹിക്കുന്ന ഭാരം നിലർത്താനും ശരീരത്തിൻറ്റെ രൂപ ഭംഗി കൂട്ടാനും സഹായിക്കുന്നു. കഠിനമായി നടക്കുക. ധാരാളം മരങ്ങളും കുന്നുകളും ഉള്ള ഒരു വഴി തിരഞ്ഞെടുത്ത് എല്ലാ ദിവസവും നടക്കുക.\nനടക്കുമ്പോൾ സുഖപ്രദമായ വസ്ത്രങ്ങളും ഷൂസും ധരിക്കുന്നത് വളരെ പ്രധാനപ്പെട്ട ഒരു കാര്യമാണ്. നടക്കുന്നത് നിങ്ങളുടെ പ്രതിരോധ ശക്തി കൂട്ടുകയും രോഗങ്ങളിൽ നിന്ന് മോചിതരാക്കുകയും ചെയ്യുന്നു. എല്ലാ ദിവസവും രാവിലെ അല്ലെങ്കിൽ വൈകിട്ട് അരമണിക്കൂര് എങ്കിലും നടക്കാന് ശ്രമിക്കുക.\nഎല്ലാ ദിവസവും കുറച്ച് നേരമെങ്കിലും യോഗ ചെയ്യാൻ വേണ്ടി മാറ്റിവെച്ചാൽ അത് നിങ്ങളുടെ ശരീരത്തിന് ഒരുപാട് രീതിയിൽ ഗുണം ചെയ്യും. ആരോഗ്യം നിലർത്തുന്നതിനോടൊപ്പം തന്നെ നിങ്ങൾ ആഗ്രഹിക്കുന്ന രീതിയിലുള്ള ശരീര സൗന്ദര്യം നല്കാൻ യോഗ സഹായിക്കും.\nകൂടാതെ നിങ്ങളുടെ ഭാവം, വിന്യാസം, ചലനങ്ങള് എന്നിവയെക്കുറിച്ച് കൂടുതല് ബോധവാന്മാരാകാന് ഇത് വളരെ ഫലപ്രദമാകുന്നു.\nശരീരത്തിൻറ്റെ ആരോഗ്യത്തിനും ആകൃതിക്കും വേണ്ടി നിർബന്ധമായും പോഷകാഹാരം കഴിക്കണം. ആരോഗ്യകരമായ സമീകൃതാഹാരം കഴിക്കുന്നത് നിങ്ങളുടെ ദൈനംദിന പ്രവർത്തനങ്ങൾക്ക് ആവശ്യമായ കലോറിയും പോഷകങ്ങളും നേടാൻ സഹായിക്കുന്നു.\nനിങ്ങൾക്ക് ആവശ്യമായ പോഷകാഹാരം ലഭിക്കാൻ, ദൈനംദിന കലോറികളിൽ ഭൂരിഭാഗവും പഴങ്ങൾ, പച്ചക്കറികൾ, ധാന്യങ്ങൾ, പയർവർഗ്ഗങ്ങൾ, പരിപ്പ് വർഗ്ഗങ്ങൾ എന്നിവ ഉണ്ടായിരിക്കണം. ഇതോടൊപ്പം നിങ്ങൾ സപ്ലിമെൻറ്റുകളും വിറ്റാമിനുകളും എടുക്കേണ്ടതാണ്.\nനിങ്ങളുടെ ശരീരത്തിന് ആവശ്യം ആയിട്ടുള്ള ആഹാരങ്ങൾ തിരഞ്ഞെടുക്കാൻ ഡോക്ടറിൻറ്റെ സഹായം തേടുന്നത് ഉത്തമമായിരിക്കും. നിങ്ങൾക്ക് ഓൺലൈനിൽ കൂടിയും ഡോക്ടറിനെ കൺസൽട്ട് ചെയ്യാവുന്നതാണ്.\nആയുർവേദ മരുന്നുകളും ഔഷധ ചായയും\nപോഷകാഹാരങ്ങളും വ്യായാമവും കൂടാതെ ശരീരത്തിന് നല്ല രൂപവും ആരോഗ്യവും നല്കാൻ സഹായിക്കുന്ന മറ്റു രണ്ട് വിദ്യകളാണ് ആയുർവേദ മരുന്നുകളും ഔഷധ ചായകളും.\nത്രിഫല, അശ്വഗന്ധ, ഉലുവ തുടങ്ങിയവയെല്ലാം നിങ്ങളുടെ ശരീരം ആരോഗ്യകരമായി നിലനിർത്താൻ സഹായിക്കുന്നു.\nകൂടാതെ, നിങ്ങൾക്ക് അശ്വഗന്ധയിലൂടെ നേടാം സമ്പൂർണ ആരോഗ്യം. ഇത് നിങ്ങളുടെ പ്രതിരോധ ശക്തി കൂട്ടുകയും, ശരീരത്തിൻറ്റെ അമിതവണ്ണം കുറക്കുകയും ചെയുന്നു. ഇത് വെള്ളവും പാലും തേനും ഒക്കെയായിട്ട് ഔഷധ ചായയുടെ രൂപത്തിൽ കുടിക്കാവുന്നതാണ്. അശ്വഗന്ധ കൂടാതെ പ്രതിരോധശക്തി കൂട്ടാൻ ഔഷധ ചായകൾ പല തരത്തിൽ ഉണ്ട്.\nശരീരത്തിൻറ്റെ ആകൃതി നിലനിർത്താൻ നിങ്ങൾ ആഗ്രഹിക്കുന്നുവെങ്കിൽ, ഓർക്കുക, ഇത് സങ്കീർണ്ണമാക്കരുത്. നിങ്ങൾ ചെയ്യാൻ ഇഷ്ടപ്പെടുന്നതും നിങ്ങൾക്ക് സന്തോഷം തരുന്ന കാര്യങ്ങൾ വ്യായാമ രീതിയിൽ ചെയ്യുക. അതിനോടൊപ്പം തന്നെ പോഷകാഹാരങ്ങൾ കഴിക്കുക.ഏതൊരു വ്യായാമം ചെയ്യുന്നത്തിനു വിദഗ്ധരുടെ സഹായം തേടുന്നത് നന്നായിരിക്കും.\nശ്വാസകോശം എങ്ങനെ ആരോഗ്യകരമായി നിലനിർത്താം?\nശരീരത്തിലെ ജലാംശം നിലനിർത്താൻ കഴിക്കേണ്ടത് എന്തെല്ലാം?\nPrevious articleവിഷാദത്തിനെതിരെ പോരാടാൻ വ്യായാമവും ഭക്ഷണ ക്രമങ്ങളും\nNext articleനിങ്ങളുടെ കുഞ്ഞ് രാത്രി എന്തുകൊണ്ട് ഉറങ്ങുന്നില്ല?


തമിഴ്നാട്ടിൽ ഇനി വേനൽക്കാലം; താപനില2ഡിഗ്രി ഉയരും | Temperature continue to rise in Chennai\nതമിഴ്നാട്ടിൽ ഇനി വേനൽക്കാലം; താപനില2ഡിഗ്രി ഉയരും\nമനോരമ ലേഖകൻ February 20, 2019 11:16 AM IST\nതണുപ്പുകാലം അവസാനിച്ചതിനാൽ വരും ദിവസങ്ങളിൽ തമിഴ്നാട്ടിൽ അന്തരീക്ഷ താപനില 2ഡിഗ്രി വരെ ഉയർന്നേക്കുമെന്നു കാലാവസ്ഥാ കേന്ദ്രം അറിയിച്ചു. അടുത്ത ഒരാഴ്ച ചെന്നൈ നഗരത്തിലെ കൂടിയ താപനില 34 ഡിഗ്രിയും കുറഞ്ഞ താപനില 28 ഡിഗ്രിയും ആയിരിക്കുമെന്നു കാലാവസ്ഥാ വിദഗ്ധർ പറഞ്ഞു. നിലവിൽ നഗരത്തിലെ കൂടിയ താപനില 32 ഡിഗ്രിയാണ്. രാത്രികാലങ്ങളിലും ചൂടു കൂടും.\nതമിഴ്നാട്ടിൽ സേലത്താണ് ഏറ്റവും ഉയർന്ന താപനില രേഖപ്പെടുത്തിയത്; 38.3 ഡിഗ്രി. തിരുച്ചിറപ്പള്ളി, വെല്ലൂർ, ധർമപുരി, കോയമ്പത്തൂർ തുടങ്ങിയ സ്ഥലങ്ങളിലും താപനില ഉയർന്നു തുടങ്ങി. എന്നാൽ സംസ്ഥാനത്തു ചിലയിടങ്ങളിൽ ശക്തികുറഞ്ഞ വേനൽമഴയ്ക്കു സാധ്യതയുണ്ടെന്നു കാലാവസ്ഥാ വിദഗ്ധർ പറഞ്ഞു. ഇത്തവണ വേനൽ ശക്തിപ്പെട്ടാൽ നഗരത്തിൽ കുടിവെള്ള ക്ഷാമം രൂക്ഷമാകുമെന്നാണു വിലയിരുത്തൽ. നഗരത്തിലെ പ്രധാന ജലസംഭരണികളിൽ കഴിഞ്ഞ വർഷത്തെ അപേക്ഷിച്ചു ജലത്തിന്റെ അളവ് 80 ശതമാനത്തോളം കുറവാണ്.\nകഴിഞ്ഞ വർഷം ഇതേ സമയം നഗരത്തിലെ റിസർവോയറുകളിൽ 5,004 ദശലക്ഷം ഘനയടി വെള്ളമുണ്ടായിരുന്നിടത്ത് ഇന്നലെ വൈകിട്ടത്തെ കണക്ക് അനുസരിച്ച് 972 ദശലക്ഷം ഘനയടി ജലം മാത്രമാണുള്ളത്. സംസ്ഥാനാന്തര നദികളിൽ നിന്നു കൂടുതൽ വെള്ളമെത്തിച്ചും കടൽവെള്ള ശുദ്ധീകരണ പ്ലാന്റുകളിലെ ഉൽപാദനം വർധിപ്പിച്ചും ജലക്ഷാമത്തെ നേരിടുമെന്നാണു മെട്രോ വാട്ടർ അതോറിറ്റിയുടെ വിശദീകരണം.


2398 അടി എത്തിയാൽ ട്രയൽ റൺ ; ആശങ്ക വേണ്ട: മന്ത്രി എം എം മണി | Kerala | Deshabhimani | Friday Aug 3, 2018\n2398 അടി എത്തിയാൽ ട്രയൽ റൺ ; ആശങ്ക വേണ്ട: മന്ത്രി എം എം മണി\nകെ എസ‌് ഷൈജുUpdated: Friday Aug 3, 2018\nനീരൊഴുക്ക് കുറഞ്ഞ സാഹചര്യത്തിൽ ഇടുക്കി അണക്കെട്ട് ഉടൻ തുറക്കില്ല. അതേസമയം, ജലനിരപ്പ് 2398 അടി എത്തിയാൽ ചെറുതോണി അണക്കെട്ടിന്റെ ഒരു ഷട്ടർ ഉയർത്തി ട്രയൽ റൺ നടത്തും. ഇടുക്കി കലക്ടറേറ്റിൽ മന്ത്രി എം എം മണിയുടെ അധ്യക്ഷതയിൽ ചേർന്ന അവലോകനയോഗത്തിലാണ് തീരുമാനം.\nഅണക്കെട്ടിന്റെ വൃഷ്ടിപ്രദേശത്ത് മഴ കുറവായതിനാൽ കാര്യമായ നീരൊഴുക്കില്ല. വ്യാഴാഴ്ച രാവിലെ മുതൽ പകൽ 12 വരെ ജലനിരപ്പ് 2396.12 അടിയായിരുന്നു. പകൽ മൂന്നോടെ 2396.16 ആയി. 2398 അടിയായാൽ മുന്നറിയിപ്പ് നൽകി പെരിയാർതീരത്തുള്ളവരെ സുരക്ഷിത കേന്ദ്രങ്ങളിലേക്ക്മാറ്റും.\nജാഗ്രതാസമിതിയും കലക്ടറും ചേർന്ന് എല്ലാ നടപടികളും പൂർത്തിയാക്കി പരീക്ഷണാടിസ്ഥാനത്തിൽ ചെറുതോണി അണക്കെട്ടിന്റെ ഒരു ഷട്ടർ 50 സെന്റീമീറ്റർ ഉയർത്താനാണ് തീരുമാനമെന്ന് യോഗത്തിനുശേഷം മന്ത്രി പറഞ്ഞു. കാലവർഷം തുടരുകയാണ്. തുലാവർഷവും വരാനുണ്ട്. ഇതെല്ലാം കണക്കിലെടുത്താണ് ട്രയൽറൺ നടത്താൻ തീരുമാനമെടുത്തത്.\nശക്തമായ നീരൊഴുക്കുണ്ടായാൽ അന്നത്തെ സാഹചര്യം അനുസരിച്ച് അണക്കെട്ട‌് തുറക്കേണ്ടി വന്നേക്കാം. അതിനു മുമ്പ‌് ട്രയൽ റൺ നടത്തിയാൽ അണക്കെട്ട‌് തുറക്കുമ്പോൾ നേരിട്ടേക്കാവുന്ന നാശനഷ്ടം സംബന്ധിച്ച് ഏകദേശധാരണ ലഭിക്കും. ട്രയൽ റൺ നടത്തുന്നതിൽ ആർക്കും ആശങ്ക വേണ്ടെന്നും മന്ത്രി പറഞ്ഞു. സംഭരണശേഷിയുടെ 91.83 ശതമാനം വെള്ളം അണക്കെട്ടിലുണ്ട്. മുല്ലപ്പെരിയാർ അണക്കെട്ടിലെ ജലനിരപ്പും താഴുകയാണ്. 135 അടിയാണ് മുല്ലപ്പെരിയാർ അണക്കെട്ടിലെ വ്യാഴാഴ്ചത്തെ ജലനിരപ്പ്.\nഇവിടെയും വൃഷ്ടിപ്രദേശത്ത് കാര്യമായ മഴയില്ല. അതോടൊപ്പം തമിഴ്നാട് കൂടുതൽ വെള്ളം കൊണ്ടുപോകുന്നുമുണ്ട്. മുല്ലപ്പെരിയാറിൽ ജലനിരപ്പ് 135.95 അടിയിൽ എത്തിയിരുന്നു. ഇതിനു ശേഷമാണ് മഴ കുറഞ്ഞ് ജലനിരപ്പ് താഴ്ന്നത്. 15.104 ദശലക്ഷം യൂണിറ്റാണ് മൂലമറ്റം പവർഹൗസിലെ വ്യാഴാഴ്ചത്തെ വൈദ്യുതോൽപാദനം.\nഅവലോകന യോഗത്തിൽ എംഎൽഎമാരായ റോഷി അഗസ്റ്റിൻ, ഇ എസ് ബിജിമോൾ, കെഎസ്ഇബി ചെയർമാൻ എൻ എസ് പിള്ള, കലക്ടർ കെ ജീവൻ ബാബു, ജില്ലാ പൊലീസ് ചീഫ് കെ ബി വേണുഗോപാൽ എന്നിവരും വിവിധ വകുപ്പുദ്യോഗസ്ഥരും പങ്കെടുത്തു.അവലോകനയോഗത്തിനു ശേഷം മന്ത്രി എം എം മണി അണക്കെട്ട‌് സന്ദർശിച്ച് സ്ഥിതിഗതികൾ വിലയിരുത്തി. എംഎൽഎമാരായ റോഷി അഗസ്റ്റിൻ, ഇ എസ് ബിജിമോൾ, കെഎസ്ഇബി ചെയർമാൻ എൻ എസ് പിള്ള, സിപിഐ എം ജില്ലാ സെക്രട്ടറി കെ കെ ജയചന്ദ്രൻ, ജില്ലാ സെക്രട്ടറിയറ്റംഗം കെ വി ശശി എന്നിവരും മന്ത്രിെ്ക്കാപ്പമുണ്ടായിരുന്നു. യോളം റോഡ് പുനഃസ്ഥാപനത്തിനായി ആവശ്യമായി വരും.\nട്രയൽ റൺ : കെഎസ്ഇബിക്ക‌് നഷ്ടം മണിക്കൂറിൽ 10 ലക്ഷം\nട്രയൽ റൺ നടത്തുന്നതിലൂടെ ഇടുക്കി അണക്കെട്ട‌ിൽനിന്നും നാലുമണിക്കൂറിൽ പുറത്തേക്ക് ഒഴുക്കിക്കളയുന്നത് 7,20,000 ക്യൂബിക് മീറ്റർ(0.72 മില്യൻ ക്യുബിക് മീറ്റർ) വെള്ളം. മണിക്കൂറിൽ 10 ലക്ഷം രൂപയാണ് ഇതിലൂടെ കെഎസ്ഇബിക്ക് നഷ്ടമാവുക. ചെറുതോണി അണക്കെട്ടിന്റെഅഞ്ചുഷട്ടറുകളിൽ മധ്യഭാഗത്തെ ഒരു ഷട്ടറാണ് 50 സെന്റീമീറ്റർ ഉയർത്തുന്നതെന്ന് കെഎസ്ഇബി ചെയർമാൻ എൻ സി പിള്ള പറഞ്ഞു. ഷട്ടർ ഉയർത്താൻ പത്തുമിനിറ്റ‌് വേണം. സെക്കൻഡിൽ 50 ക്യുബിക് മീറ്റർ എന്ന കണക്കിൽ നാലുമണിക്കൂറിൽ 0.72 മില്യൻ ക്യുബിക് മീറ്റർ വെള്ളം ഒഴുകും. 1.058 മില്യൻ യൂണിറ്റ് വൈദ്യുതി ഉൽപാദിപ്പിക്കാനുള്ള വെള്ളമാണിത്.\nവെള്ളം പുറത്തേക്ക് ഒഴുക്കിവിടേണ്ട സാഹചര്യമില്ല. 1992 നു ശേഷം ചെറുതോണി പുഴയിലൂടെ പെരിയാറ്റിലേക്ക് അണക്കെട്ട‌ിൽനിന്നും വെള്ളം ഒഴുക്കിവിട്ടിട്ടില്ല. ഇപ്പോൾ നടത്തുന്നത് പരീക്ഷണം കൂടിയാണ്. ഭാവിയിൽ ചെറുതോണി അണക്കെട്ടിന്റെ ഷട്ടർ തുറക്കേണ്ട സാഹചര്യമുണ്ടായാൽ വെള്ളം ഒഴുകുമ്പോൾ എത്രത്തോളം സുഗമമായിരിക്കുമെന്ന വിലയിരുത്തലും ട്രയൽ റണ്ണിന് പിന്നിലുണ്ട്.\nഇടുക്കി അണക്കെട്ടിന് കെഎസ്ഇബി നിശ്ചയിച്ച പരമാവധി സംഭരണശേഷി 2403 അടിയാണ്. പിന്നെയും അഞ്ചരയടി കൂടി സംഭരണശേഷിയുണ്ട്. ഏത് അടിയന്തരസാഹചര്യത്തെയും അതിജീവിക്കാവുന്ന അണക്കെട്ടാണിത്. മുൻകാലങ്ങളിൽ ജലനിരപ്പ് 2401 അടിയിൽ എത്തിയപ്പോഴും തുറന്നിരുന്നില്ല. അന്ന് അടിയന്തര സാഹചര്യം നേരിടാൻ തയ്യാറെടുപ്പ് നടത്തിയിരുന്നതേയുള്ളൂ. ട്രയൽ റൺ നടത്തുന്നതിലൂടെ ആത്മവിശ്വാസമുണ്ടാക്കാനാകുമെന്നും എൻ സി പിള്ള പറഞ്ഞു.\nഅതിർത്തി തർക്കങ്ങളില്ല; കമ്പംമെട്ടിൽ ജീവിതം ഇന്ന‌് ശാന്തം\nഇടമൺ–-കൊച്ചി വൈദ്യുതി ലൈൻ ഈ മാസം പൂർത്തിയാക്കും\nകെഎസ‌്ഇബി ഓൺലൈൻ ബിൽ: പ്രത്യേക ചാർജ‌് വേണ്ട


ബിഷപ്പിന് അനുകൂലമായി നിലപാട് മാറ്റി നിര്‍ണായക സാക്ഷി; താന് തെറ്റിദ്ധരിക്കപ്പെട്ടതാണെന്ന് കോടനാട് പള്ളി വികാരിയുടെ പുതിയ നിലപാട് – Malanad Online\nSunday, March 24, 2019 18:40:33\nകോട്ടയം: ബിഷപ് ഫ്രാങ്കോ മുളയ്ക്കലിനെതിരായ പീഡനക്കേസില് നിലപാട് മാറ്റി കന്യാസ്ത്രീയുടെ ഇടവക വികാരി. താന് തെറ്റിദ്ധരിക്കപ്പെട്ടതാണെന്നാണ് കോടനാട് പള്ളി വികാരി ഫാ. നിക്കോളാസ് മണിപ്പറമ്പില് ഇപ്പോള് പറയുന്നത്. പീഡനത്തെക്കുറിച്ച് തനിക്ക് നേരത്തേ അറിവുണ്ടായിരുന്നെന്ന നിലപാടാണ് ഫാ. നിക്കോളാസ് സ്വീകരിച്ചിരുന്നത്. രൂപതയ്ക്കും വത്തിക്കാനും അയച്ച പരാതികളില് ഫലം കാണാത്തതിനാല് ഈ വര്‍ഷം ജൂണ് രണ്ടിന് കോടനാട് വികാരി അനുരഞ്ജന ശ്രമം നടത്തിയെന്നായിരുന്നു പുറത്തുവന്ന വിവരം. വികാരിയും കന്യാസ്ത്രീകളും ചര്‍ച്ചയില് പങ്കെടുത്തിരുന്നെന്നും ഫാ. നിക്കോളാസ് അറിയിച്ചു.\nബിഷപ്പിനെതിരെ ശക്തമായ തെളിവുണ്ടെന്നു മൂന്നുമാസം മുന്‍പു കന്യാസ്ത്രീ പറഞ്ഞിരുന്നുവെന്ന് ഫാ.നിക്കോളാസ് പറഞ്ഞു. ഒരു തെളിവുപോലും ഇതുവരെ തന്നെ കാണിച്ചിട്ടില്ല. അവര് സഭാ ശത്രുക്കളാണ്. തെരുവില് ഇറങ്ങുന്നതിനു മുന്‍പ് തെളിവു പൊലീസിന് നല്‍കേണ്ടിയിരുന്നു. അതു കൈമാറാന് അവരെ വെല്ലുവിളിക്കുന്നെന്നും ഫാ. നിക്കോളാസ് അറിയിച്ചു.\n« കന്യാസ്ത്രീ മഠത്തിലെ ശല്യക്കാരിയെന്ന് ബിഷപ്പിന്റെ ആരോപണം; കന്യാസ്ത്രീയും ബന്ധുക്കളും കൊല്ലുമെന്ന് ഭീഷണിപ്പെടുത്തി; ജലന്ധര് ബിഷപ്പിന്റെ മുന്‍കൂര് ജാമ്യാപേക്ഷയിലെ വിവരങ്ങള് പുറത്ത് (Previous)\n(Next) ബിഷപ്പ് ഫ്രാങ്കോ മുളയ്ക്കല് മുന്‍കൂര് ജാമ്യാപേക്ഷ സമര്‍പ്പിച്ചു »


emalayalee.com - കുട്ടനാടന് ബ്ലോഗിനെ നെഞ്ചേറ്റി പ്രേക്ഷകര്\nമമ്മൂട്ടിയെ നായകനാക്കി തിരക്കഥാകൃത്ത് സേതു ആദ്യമായി സംവിധാനം ചെയ്തിരിക്കുന്ന ചിത്രമാണ് ഒരു കുട്ടനാടന് ബ്ലോഗ്. ഓണത്തിന് തീയ്യറ്ററുകളില് എത്തേണ്ട സിനിമ പ്രളയം കാരണം വൈകിയാണ് റിലീസ് ചെയ്തിരിക്കുന്നത്. കുട്ടികളോടൊപ്പം, കുടുംബത്തോടൊപ്പം കാണാന് കഴിയുന്ന ഒരു കം‌പ്ലീറ്റ് ഫാമിലി എന്‍റര്‍ടെയ്നറാണ് ഈ സിനിമ.\nനിറയെ തമാശകളുള്ള, ഇടയ്ക്ക് കണ്ണുനനയിക്കുന്ന, നാട്ടിന്‍പുറത്തിന്‍റെ നിറക്കാഴ്ചകളുള്ള ഒരു സിനിമ. സേതു തന്‍റെ ആദ്യ സംവിധാന സംരംഭം ഉജ്ജ്വലമാക്കിയിരിക്കുന്നു. കുട്ടനാടിന്റെ ഭംഗി ആവോളം ഒപ്പിയെടുത്തിട്ടുണ്ട് ക്യാമറാമാന് പ്രദീപ് നായര്.\nആദ്യ ഷോ അവസാനിക്കുമ്ബോള് വളരെ മികച്ച അഭിപ്രായമാണ് ലഭിക്കുന്നത്. അബ്രഹാമിന്റെ സന്തതികള്‍ക്ക് ശേഷം മികച്ച ഒരു മമ്മൂട്ടി ചിത്രം തന്നെയായിരിക്കും കുട്ടനാടന് ബ്ലോഗെന്നും റിപ്പോര്‍ട്ടുകള് ഉണ്ട്. പറയാനുദ്ദേശിക്കുന്ന കാര്യം ഏറ്റവും ഇഫക്‍ടീവായി പറയാന് സേതുവിന് കഴിഞ്ഞിട്ടുണ്ട്.\nഎന്തായാലും ഓണത്തിന് വരുമെന്ന് പ്രതീക്ഷിക്കുകയും വെള്ളപ്പൊക്കം കാരണം റിലീസ് നീട്ടിവയ്ക്കുകയും ചെയ്ത ഒരു കുട്ടനാടന് ബ്ലോഗ് ആ ഓണക്കാലം ഇപ്പോള് പുനഃസൃഷ്ടിക്കുകയാണ് തിയേറ്ററുകളില്. പ്രേക്ഷകര്‍ക്ക് കുടുംബത്തോടൊപ്പം ആഘോഷിക്കാന് ഒരു ക്ലീന് ഫാമിലി എന്‍റര്‍ടെയ്നര് ഇതാ എത്തിയിരിക്കുന്നു.


Monday, October 19, 2020 22:32:34 PM\nസ്വന്തം ലേഖകൻ: വീടുകളിലെ ഒത്തുചേരൽ 10 പേരിൽ പരിമിതപ്പെടുത്തി യുഎഇ. കൊവി‍ഡ് സുരക്ഷാ മാനദണ്ഡം കർശനമാക്കിയതോടെ വിവാഹം, മരണം തുടങ്ങിയ ചടങ്ങുകളിലും 10 പേരിൽ കൂടാൻ പാടില്ലെന്ന് ദേശീയ അത്യാഹിത, ദുരന്ത നിവാരണ സമിതി അറിയിച്ചു.\nചെറിയ ഒത്തുചേരൽ അനുവദിച്ചിട്ടുണ്ടെങ്കിലും കുടുംബാംഗങ്ങളും അടുത്ത ബന്ധുക്കളും മാത്രമേ പാടുള്ളൂ. ഒത്തുചേരുന്നവരെല്ലാം 24 മണിക്കൂർ മുൻപ് കൊവി‍ഡ് പരിശോധന നടത്തി രോഗം ഇല്ലെന്ന് ഉറപ്പാക്കണം.2ആഴ്ചയ്ക്കിടെ വർധിച്ച പോസിറ്റീവ് കേസുകളിൽ 88% ഒത്തുചേരലിലൂടെയും 12% ക്വാറന്റീൻ ലംഘിച്ചതിലൂടെയും ആണെന്നു കണ്ടെത്തിയ പശ്ചാത്തലത്തിലാണ് നിയമം കടുപ്പിച്ചത്.\nമരണ വീടുകളിലും 10 പേരിൽ കൂടാൻ പാടില്ല. മൃതദേഹം എടുത്തു കൊണ്ടുപോകാൻ6പേരിൽ കൂടരുത്. സംസ്കാര സ്ഥലത്ത്2പേർക്കു മാത്രമാണ് അനുമതി. ശ്മശാന ജീവനക്കാരും ചടങ്ങിൽ പങ്കെടുക്കുന്നവരും മാസ്ക് ധരിക്കണം. സംസ്കാരത്തിനായി ഉപയോഗിക്കുന്ന വസ്തുക്കളെല്ലാം മുൻപും ശേഷവും അണുവിമുക്തമാക്കണം.\nപങ്കെടുക്കുന്നവരെല്ലാം കൈകൾ ഇടയ്ക്കിടെ സോപ്പും വെള്ളവും ഉപയോഗിച്ച് കഴുകണം. ഇതിനു സൗകര്യമില്ലാത്തവർ 60% ആൽക്കഹോൾ അടങ്ങിയ സാനിറ്റൈസർ ഉപോയോഗിച്ച് കൈകൾ വൃത്തിയാക്കണം.\nശ്മശാന ജീനക്കാർക്ക് ക്ഷീണമോ രോഗലക്ഷണമോ ഉണ്ടെങ്കിൽ ഉടൻ സൂപ്പർവൈസറെ അറിയിക്കണം. രോഗമുള്ളവരെ ഐസലേഷനിലാക്കി മറ്റു ജീവനക്കാരെ ജോലിക്കു നിയോഗിക്കണം. സുരക്ഷാ മാർഗനിർദേശങ്ങൾ ശ്മശാനത്തിലും പ്രദർശിപ്പിക്കണം. ഒത്തുചേരൽ നിരീക്ഷിക്കുന്നതിന് പ്രത്യേകം ഉദ്യോഗസ്ഥരുണ്ടാകും. കൊവിഡ് നിയമലംഘകർക്ക് കനത്ത പിഴയുണ്ട്.\nനിയമം ലംഘിച്ച് പൊതു, സ്വകാര്യ സ്ഥലങ്ങളിൽ ഒത്തു ചേർന്നവർക്കെല്ലാം പിഴയുണ്ട്. ആതിഥേയന് 10,000 ദിർഹവും അതിഥികൾ ഓരോരുത്തർക്കും 5000 ദിർഹവുമാണ് പിഴ.\nആരോഗ്യ സുരക്ഷാ മാർഗനിർദേശങ്ങൾ പാലിക്കാതിരുന്നാൽ 2,000 ദിർഹം, പൊതുസ്ഥലങ്ങളിൽ മാസ്ക് ധരിക്കാതിരുന്നാൽ 3,000 കുടുംബാംഗങ്ങളല്ലാത്ത3പേർ വാഹനത്തിൽ കയറിയാൽ 3000, കൊവിഡ് മറച്ചുവച്ചാലും ചികിത്സയ്ക്ക് വിസമ്മതിച്ചാലും 50,000, ക്വാറന്റീൻ നിയമം ലംഘിച്ചാലും സ്മാർട്ട് വാച്ച് കേടുവരുത്തിയാലും 50,000 ദിർഹം എന്നിങ്ങനെയാണ് മറ്റ് പിഴകൾ.


THE INSIGHT | ചീഫ് മിനിസ്റ്ററെക്കാള് വലുതോ ചീഫ് സെക്രട്ടറി?\nHome GOVERNANCE ചീഫ് മിനിസ്റ്...\nനിയമസഭയിലേക്കുള്ള തിരഞ്ഞെടുപ്പ് കഴിഞ്ഞു. ഭരണത്തിലുണ്ടായിരുന്ന യു.ഡി.എഫ്. പരാജയപ്പെട്ടു. മുഖ്യമന്ത്രിയായിരുന്ന ഉമ്മന് ചാണ്ടി ഗവര്‍ണര്‍ക്ക് രാജി സമര്‍പ്പിച്ചു. സി.പി.എം. നേതാവ് പിണറായി വിജയന്റെ നേതൃത്വത്തില് പുതിയ എല്.ഡി.എഫ്. സര്‍ക്കാര് അധികാരമേറ്റു. ഭരണമാറ്റം യാഥാര്‍ത്ഥ്യമായി. പക്ഷേ, ശരിക്കും ഭരണം മാറിയോ? വളരെ കുഴപ്പം പിടിച്ച ഒരു ചോദ്യമാണിത്.\nഭരണമാറ്റം എന്നതു കൊണ്ട് എന്താണുദ്ദേശിക്കുന്നത്? ഭരണതലപ്പത്തെ രാഷ്ട്രീയ നേതൃത്വത്തിന്റെ മാറ്റം മാത്രമാണ് ഒരു തിരഞ്ഞെടുപ്പ് വേളയില് സംഭവിക്കുന്നത്. യഥാര്‍ത്ഥത്തില് ഭരണം നിര്‍വ്വഹിക്കുന്ന ഉദ്യോഗസ്ഥ നേതൃത്വം ഒരു മാറ്റവുമില്ലാതെ തുടരുന്നു. ജനങ്ങളോട് നേരിട്ട് ഉത്തരവാദിത്വമുള്ളത് രാഷ്ട്രീയ നേതൃത്വത്തിനു മാത്രമാണ്. അതിനാല് അവര് ജനപക്ഷത്തു നിന്നുള്ള തീരുമാനങ്ങളെടുക്കാന് ശ്രമിക്കുന്നു. അല്ലെങ്കില് ജനപക്ഷത്താണെന്നു വരുത്താനെങ്കിലും ശ്രമിക്കുന്നു. എന്നാല്, ഉദ്യോഗസ്ഥര്‍ക്ക് അത്തരത്തിലുള്ള ഒരു കെട്ടുപാടുകളുമില്ല. അവര് തോന്നിയപോലെയാണ് പ്രവര്‍ത്തിക്കുന്നത്. ആരു ഭരിച്ചാലും അവരുടെ രീതികള് മാറുന്നില്ല, സ്വീകരിക്കുന്ന നടപടികള് മാറുന്നില്ല, ദുഷ്‌ചെയ്തികളും മാറുന്നില്ല.\nഉദ്യോഗസ്ഥരുടെ ശക്തിയെക്കുറിച്ച് അറിയാമെങ്കിലും അതിന്റെ വ്യാപ്തി എത്രമാത്രം വലുതാണെന്ന് ഇപ്പോള് ബോദ്ധ്യപ്പെടുന്നു. സര്‍വ്വശക്തനും ഉഗ്രപ്രതാപിയുമായ പിണറായി വിജയന്റെ താല്പര്യത്തിനു പോലും പുല്ലുവില കല്പിച്ചാണ് ഉദ്യോഗസ്ഥരുടെ കളി. യഥാര്‍ത്ഥത്തില് കേരളം ഭരിക്കുന്നത് ചീഫ് മിനിസ്റ്റര് പിണറായി വിജയനല്ല, ചീഫ് സെക്രട്ടറി എസ്.എം.വിജയാനന്ദാണ്. ഇല്ലെങ്കില് ചീഫ് മിനിസ്റ്ററെ മറികടന്നുള്ള തീരുമാനങ്ങള് ചീഫ് സെക്രട്ടറി എടുക്കില്ലല്ലോ. മുഖ്യമന്ത്രിയും മന്ത്രിമാരുമായി വരുന്നവര്‍ക്ക് നേതൃത്വപരമായ കഴിവുകളുണ്ടാവുമെങ്കിലും പലപ്പോഴും ഭരണപരമായ പരിചയം ഉണ്ടാവണമെന്നില്ല. ഈ സാഹചര്യത്തില് പിഴവുകള് ഒഴിവാക്കാന് അവര് ഉദ്യോഗസ്ഥരുടെ ഉപദേശം തേടാറുണ്ട്. ഈ ‘ഉപദേശി’ പദവിയാണ് പല ഉദ്യോഗസ്ഥരും വിദഗ്ദ്ധമായി ദുരുപയോഗം ചെയ്യുന്നത്. ഇത്തരത്തില്, പിണറായി വിജയനെ ഉപദേശിക്കുന്നു എന്ന വ്യാജേന വിജയാനന്ദ് ഗോപ്യമായി പണികള് ഒപ്പിക്കുകയാണ്. മുഖ്യമന്ത്രി അറിയാത്തതാണോ, അദ്ദേഹത്തിന് നടപടിക്രമങ്ങളെക്കുറിച്ച് കാര്യമായി ബോദ്ധ്യമില്ലാത്തതാണോ, അദ്ദേഹത്തെ തെറ്റിദ്ധരിപ്പിച്ചതാണോ എന്നൊന്നും വ്യക്തമല്ല. പക്ഷേ, കുത്സിത പ്രവര്‍ത്തനങ്ങല് സെക്രട്ടേറിയറ്റില് തകൃതി.\nചീഫ് സെക്രട്ടറിയെക്കുറിച്ച് ഇത്തരമൊരു വിലയിരുത്തലിലേക്ക് ഇപ്പോള് എത്തിയതിന് പ്രത്യേക കാരണമുണ്ട്. കേരളാ പോലീസ് മേധാവിയായിരുന്ന ടി.പി.സെന്‍കുമാറിനെ എല്ലാവര്‍ക്കുമറിയാം. ഉമ്മന് ചാണ്ടിയുടെ വിശ്വസ്തന് എന്ന നിലയില് കുപ്രസിദ്ധനായ ഉദ്യോഗസ്ഥന്. പ്രധാനമന്ത്രി നരേന്ദ്ര മോദിയെപ്പോലും സര്‍വ്വീസ് ചട്ടം മറികടന്ന് പരസ്യമായി വിമര്‍ശിച്ചയാള്. എല്.ഡി.എഫ്. വന്നപാടെ പോലീസ് മേധാവിയുടെ കസേരയില് നിന്ന് അദ്ദേഹത്തെ ചെവിക്കു പിടിച്ചിറക്കി വിട്ടു. സര്‍ക്കാര് നടപടിക്കെതിരെ സെന്‍കുമാര് കേന്ദ്ര അഡ്മിനിസ്‌ട്രേറ്റീവ് ട്രൈബ്യൂണലിനെ സമീപിച്ചുവെങ്കിലും കേസ് തോറ്റു. ഇപ്പോള് പോലീസുകാര്‍ക്ക് കെട്ടിടം വെച്ചുകൊടുക്കുന്ന കോര്‍പ്പറേഷന്റെ മാനേജിങ് ഡയറക്ടറാക്കി മൂലയ്ക്കിരുത്തിയിരിക്കുകയാണ്. ആ നിയമനവുമായി യോജിക്കാനാവാത്തതിനാല് സെന്‍കുമാര് അവധിയിലുമാണ്. പിണറായി വിജയന് അധികാരത്തിലുള്ള കാലത്തോളം മറ്റൊരിടത്തും സെന്‍കുമാറിന് നിയമനം കിട്ടില്ലെന്നും എല്ലാവര്‍ക്കുമറിയാം.\nടി.പി.സെന്‍കുമാര് 1983 ബാച്ച് ഐ.പി.എസ്. ജനനം: 10 ജൂണ്, 1957\nപക്ഷേ, ഇതൊക്കെ തെറ്റിദ്ധാരണയാണെന്നറിയുക! പ്രതിമാസം 2,25,000 രൂപ ശമ്പളമുള്ള ഒരുയര്‍ന്ന തസ്തികയില് സെന്‍കുമാറിന് നിയമനം ഉറപ്പായിരിക്കുന്നു, ഒരു കടമ്പ കൂടി കടന്നാല്. ഈ നിയമനത്തിന് ചുക്കാന് പിടിച്ചത് ചീഫ് സെക്രട്ടറി. തസ്തിക ഏതെന്നല്ലേ, പറയാം -കേരള അഡ്മിനിസ്‌ട്രേറ്റീവ് ട്രൈബ്യൂണല് എന്ന ‘കാറ്റ്’ അംഗം. പോലീസ് മേധാവി സ്ഥാനത്തു നിന്നു മാറ്റിയതിനെ ചോദ്യം ചെയ്ത് സെന്‍കുമാര് കേന്ദ്ര ട്രൈബ്യൂണലിനെ സമീപിച്ചപ്പോള് തങ്ങളുടെ നടപടി ന്യായീകരിച്ചുകൊണ്ട് സര്‍ക്കാര് സമര്‍പ്പിച്ച സത്യവാങ്മൂലമുണ്ട് -Senkumar is inefficient to hold the post of DGP. പോലീസ് മേധാവിയായിരിക്കാന് സെന്‍കുമാറിന് കാര്യപ്രാപ്തിയില്ലെന്ന്. അങ്ങനെ പോലീസുകാരുടെ കാര്യം പോലും നോക്കിനടത്താന് പ്രാപ്തിയില്ലാത്തയാളാണ് സംസ്ഥാനത്തെ മുഴുവന് സര്‍ക്കാര് ജീവനക്കാരുടെയും പ്രശ്‌നങ്ങളും പരാതികളും പരിശോധിച്ച് തീര്‍പ്പു കല്പിക്കുന്നത്. ന്താല്ലേ!!!\n‘കാറ്റി’ല്2ഒഴിവുകളാണ് നിലവിലുള്ളത്. ഇതിലേക്കു നിയമനത്തിനുള്ള ശുപാര്‍ശ സെലക്ട് കമ്മിറ്റി സര്‍ക്കാരിലേക്കു സമര്‍പ്പിക്കുമ്പോള്3പേരുകളെങ്കിലും ഉള്‍പ്പെടുത്തണ്ടേ, ഒരു പേരിനെങ്കിലും? അതു വേണ്ട, ഞങ്ങള് തീരുമാനിച്ചു തരുന്നത് അങ്ങ് അംഗീകരിച്ചാല് മതിയെന്നാണോ? കാലാകാലങ്ങളില് അധികാരത്തില് വരുന്ന മുന്നണികളോട് അടുപ്പവും വിധേയത്വവും പുലര്‍ത്തുന്ന ഐ.എ.എസ്., ഐ.പി.എസ്. ഉദ്യോഗസ്ഥരുണ്ട്. ഇരു മുന്നണികള്‍ക്കുമിടയില് വിദഗ്ദ്ധമായി കളിച്ചുനില്‍ക്കുന്നവരുമുണ്ട്. എന്നാല്, എല്.ഡി.എഫ്. സര്‍ക്കാരിന്റെ കാലത്തു നടക്കുന്ന ‘കാറ്റ്’ നിയമനത്തിനു പിന്നില് കളിച്ചിരിക്കുന്നത് യു.ഡി.എഫ്. പക്ഷപാതികളായവര് തന്നെയെന്ന് വ്യക്തം. അതിനുവേണ്ടി പുതിയ സര്‍ക്കാരിനെ വിദഗ്ദ്ധമായി കബളിപ്പിച്ചു. കരുക്കള് നീക്കിയത് ചീഫ് സെക്രട്ടറി നേരിട്ട്. എല്.ഡി.എഫ്. ആയാലും യു.ഡി.എഫ്. ആയാലും നമ്മള് ജനങ്ങള്‍ക്ക് പ്രശ്‌നമുണ്ടാവേണ്ട കാര്യമില്ല.. പക്ഷേ, വഴിവിട്ട ലക്ഷ്യം നേടാനായി നടത്തുന്ന കള്ളക്കളി എന്നും കള്ളക്കളി തന്നെയാണ്.\nവി.സോമസുനന്ദരന് 1979 ബാച്ച് ഐ.എ.എസ്. ജനനം: 27 മെയ്, 1956\nഹൈക്കോടതി ചീഫ് ജസ്റ്റീസിന്റെ നേതൃത്വത്തിലുള്ളതാണ് ‘കാറ്റ്’ അംഗങ്ങളെ നിശ്ചയിക്കുന്നതിനുള്ള സമിതി. കേരള അഡ്മിനിസ്‌ട്രേറ്റീവ് ട്രൈബ്യൂണല് ചെയര്‍മാന്, ചീഫ് സെക്രട്ടറി, പി.എസ്.സി. ചെയര്‍മാന്, പി. ആന്‍ഡ് ആര്.ഡി. സെക്രട്ടറി എന്നിവരാണ് അംഗങ്ങള്. ‘കാറ്റ്’ തിരഞ്ഞെടുപ്പിനുള്ള നടപടിക്രമങ്ങള് ഇക്കുറി ശരവേഗത്തിലാണ് വിജയാനന്ദ് മുന്നോട്ടുനീക്കിയത്. സമയത്തിന്റെ വില അത്രമാത്രം വലുതായിരുന്നു. ഇതുമായി ബന്ധപ്പെട്ട ഫയല് ഒരിടത്തും കുടുങ്ങാതെ മുന്നോട്ടു നീങ്ങുന്നുവെന്ന് അദ്ദേഹം നേരിട്ടുറപ്പാക്കി. എവിടെയൊക്കെ ഫയല് കുടുങ്ങിയോ അവിടെയൊക്കെ നേരിട്ട് വിളി ചെന്നു. വളരെ തിടുക്കപ്പെട്ട് സെലക്ട് കമ്മിറ്റി യോഗം കഴിഞ്ഞ ശനിയാഴ്ച -ഒക്ടോബര് 22ന്- ചേര്‍ന്നു. തീരുമാനവുമെടുത്തു. ഈ തിടുക്കം എന്തിനാണെന്ന സംശയം ‘കാറ്റി’ലും സെക്രട്ടേറിയറ്റിലും പലരും പ്രകടിപ്പിച്ചു. വെറുതെ ആയിരുന്നില്ല ആ തിടുക്കം.\nചീഫ് ജസ്റ്റീസ് മോഹന് എം.ശാന്തനഗൗഡര്, കേരള അഡ്മിനിസ്‌ട്രേറ്റീവ് ട്രൈബ്യൂണല് ചെയര്‍മാന് ജസ്റ്റീസ് ടി.ആര്.രാമചന്ദ്രന് നായര് എന്നിവര്‍ക്ക് നിയമനം സംബന്ധിച്ച് പ്രത്യേക താല്പര്യമൊന്നും ഉണ്ടാവാനിടയില്ല. എന്നാല്, സമിതിയിലുള്ള മറ്റു3പേരും അങ്ങനെയല്ല. ചീഫ് സെക്രട്ടറി എസ്.എം.വിജയാനന്ദിന്റെ താല്പര്യം നടത്തിയെടുക്കാന് മറ്റ്2പേരുടെ പിന്തുണ വേണം. ഒക്ടോബര് 22 എന്ന തീയതിക്ക് പ്രാധാന്യം വരുന്നത് അവിടെയാണ്. പി.എസ്.സി. ചെയര്‍മാന് ഡോ.കെ.എസ്.രാധാകൃഷ്ണനെ യു.ഡി.എഫ്. നിയമിച്ചതാണ്. അദ്ദേഹത്തിന്റെ കാലാവധി ഒക്ടോബര് 30ന് അവസാനിക്കും. അതിനു ശേഷമാണ് യോഗം ചേരുന്നതെങ്കില് എല്.ഡി.എഫ്. നിയമിച്ചിരിക്കുന്ന പുതിയ ചെയര്‍മാന് എം.കെ.സക്കീറാണ് യോഗത്തിനെത്തുക. സെന്‍കുമാറിന്റെ കാര്യം സ്വാഹയാകും എന്നുറപ്പ്. ഇനി കമ്മിറ്റിയിലെ നാലാമന്. പി. ആന്‍ഡ് ആര്.ഡി. സെക്രട്ടറി സത്യജിത് രാജനാണ്. എന്നാല് ഒക്ടോബര് 27 വരെ അദ്ദേഹം അവധിയിലായിരുന്നു. പകരം ചുമതലക്കാരനായിരുന്നത് കെ.ആര്.ജ്യോതിലാല്. യു.ഡി.എഫ്. സര്‍ക്കാരിന്റെ വിശ്വസ്തന് എന്ന നിലയില് പൊതുഭരണ സെക്രട്ടറിയുടെ ചുമതല വഹിച്ചിരുന്നയാള്. സെന്‍കുമാറിന്റെ കാര്യം വരുമ്പോള് സര്‍ക്കാരിന്റെ താല്പര്യക്കുറവ് വ്യക്തമായറിയാവുന്ന സത്യജിത് രാജന് എതിരഭിപ്രായം പറഞ്ഞ് തന്റെ ഭാഗം ക്ലിയറാക്കാന് ശ്രമിക്കും. ജ്യോതിലാല് പറയില്ല. എങ്ങനുണ്ട് ബുദ്ധി!!\nപി.മൈക്കല് വേദ ശിരോമണി 1982 ബാച്ച് ഐ.എ.എസ്. ജനനം: 8 ഓഗസ്റ്റ്, 1953\n‘കാറ്റി’ലേക്ക് സെന്‍കുമാര് അപേക്ഷിച്ചതു തന്നെ വിജയാനന്ദിന്റെ നിര്‍ദ്ദേശപ്രകാരമാണ്. അതിനാല്‍ത്തന്നെ അപേക്ഷ ‘കാറ്റി’ലെത്തിയത് ഏറ്റവും അവസാന നിമിഷത്തില്.4പേരായിരുന്നു അപേക്ഷകര്. മുന് അഡീഷണല് ചീഫ് സെക്രട്ടറിമാരായ വി.സോമസുന്ദരന്, പി.മൈക്കല് വേദ ശിരോമണി, പോലീസ് ഹൗസിങ് ഫിനാന്‍സ് കോര്‍പ്പറേഷന് എം.ഡിയായ ടി.പി.സെന്‍കുമാര്, ലോക് അദാലത്ത് അംഗമായിരുന്ന ഉണ്ണികൃഷ്ണപ്പണിക്കര് എന്നിവരായിരുന്നു അപേക്ഷകര്. കേന്ദ്ര സര്‍ക്കാരില് സെക്രട്ടറിയുടേതിന് തത്തുല്യമായ തസ്തികയില്2വര്‍ഷമോ അഡീഷണല് സെക്രട്ടറിയുടേതിന് തുല്യമായ തസ്തികയില്5വര്‍ഷമോ സേവനമനുഷ്ഠിച്ചിരിക്കണം എന്നതാണ് ‘കാറ്റ്’ അംഗത്വത്തിനുള്ള യോഗ്യത. ഈ യോഗ്യതയില്ലാത്ത ഉണ്ണികൃഷ്ണപ്പണിക്കര് ആദ്യം തന്നെ പുറത്തായി. ബാക്കിയുള്ള3പേര്‍ക്കും അവശ്യയോഗ്യത ഉണ്ടായിരുന്നു. എന്നാല്, മൈക്കല് വേദ ശിരോമണിയെ ബോധപൂര്‍വ്വം ശുപാര്‍ശ പട്ടികയ്ക്കു പുറത്താക്കി.\nഅഡ്മിനിസ്‌ട്രേറ്റീവ് ട്രൈബ്യൂണലിന്റെ ഘടന സംബന്ധിച്ച് 2012 ഫെബ്രുവരി 8ന് പുറപ്പെടുവിച്ച ഗസറ്റ് വിജ്ഞാപനം കേന്ദ്ര ക്യാബിനറ്റ് സെക്രട്ടറി എല്ലാ സംസ്ഥാന ചീഫ് സെക്രട്ടറിമാര്‍ക്കും അയച്ചുകൊടുത്തിട്ടുണ്ട്. സെലക്ട് കമ്മിറ്റി സമര്‍പ്പിക്കുന്നത് സെലക്ഷന് പട്ടികയല്ല, സെലക്ഷന് ശുപാര്‍ശ മാത്രമാണ്. അതില് നിന്ന് എത്ര ഒഴിവുകളുണ്ടോ, അവ മന്ത്രിസഭയ്ക്കു നികത്താം. ഒരു തസ്തികയിലേക്ക് ശുപാര്‍ശ എന്നു പറയുമ്പോള് ഒന്നില് കൂടുതല് ആളുണ്ടാവണം. ഇല്ലെങ്കില് അത് അന്തിമ തിരഞ്ഞെടുപ്പാകും.2പേരെ നിശ്ചയിക്കാന്2പേരുടെ മാത്രം ശുപാര്‍ശ മുന്നോട്ടുവെയ്ക്കുന്നത് എവിടത്തെ രീതിയാണെന്നു മനസ്സിലായില്ല. മൈക്കല് വേദ ശിരോമണിയെ ശുപാര്‍ശയില് വെട്ടിയത് വിഷയം മന്ത്രിസഭയുടെ പരിഗണനയ്ക്കു വരുമ്പോള് സെന്‍കുമാര് വെട്ടിപ്പോകാതിരിക്കാനാണെന്നു വ്യക്തം.3പേരുകള് നല്‍കിയ2പേരെ തിരഞ്ഞെടുക്കാന് പറയുമ്പോള് പട്ടികയില് ഒരാള് സെന്‍കുമാര് ആണെങ്കില് കേരളത്തിലെ മുഴുവന് മന്ത്രിമാരും ഒരേ സ്വരത്തില് പറയും അതു വെട്ടാന്.\nഇവിടം കൊണ്ടും തീരുന്നില്ല. ‘കാറ്റ്’ അപേക്ഷകനായ സെന്‍കുമാറിന് ഇന്റഗ്രിറ്റി സര്‍ട്ടിഫിക്കറ്റ് നല്‍കിയത് വിജയാനന്ദ് തന്നെയാണ്! തന്റെ കര്‍ത്തവ്യങ്ങള് നിറവേറ്റുന്നതില് കാര്യപ്രാപ്തിയില്ലെന്ന് സര്‍ക്കാര് വിലയിരുത്തിയ ഉദ്യോഗസ്ഥനാണ് ഈ ഇന്റഗ്രിറ്റി സര്‍ട്ടിഫിക്കറ്റ് എന്നോര്‍ക്കണം. 10 വര്‍ഷത്തെ കോണ്‍ഫിഡെന്‍ഷ്യല് റിപ്പോര്‍ട്ട് അപേക്ഷകന് ഹാജരാക്കണം. സെന്‍കുമാറിന്റെ കോണ്‍ഫിഡെന്‍ഷ്യല് റിപ്പോര്‍ട്ട് കേന്ദ്ര അഡ്മിനിസ്‌ട്രേറ്റീവ് ട്രൈബ്യൂണലിലെ കേസ് വേളയില് സര്‍ക്കാര് പരസ്യമായി വെളിപ്പെടുത്തിയതാണല്ലോ! കര്‍ത്തവ്യനിര്‍വ്വഹണത്തിലെ കാര്യപ്രാപ്തി ഇന്‍ഗ്രിറ്റിയുടെ ഭാഗമല്ല എന്നു തോന്നുന്നു!! അപേക്ഷകന് തിരഞ്ഞെടുപ്പ് നടത്തുന്നയാള് തന്നെ ഇന്റഗ്രിറ്റി സര്‍ട്ടിഫിക്കറ്റ് നല്‍കുക! അതിന് അധികാരമുണ്ടോ ഇല്ലയോ എന്നതും സംശയാസ്പദമാണ്. പക്ഷേ, അതിലൊരു അധാര്‍മ്മികതയുണ്ട്. അപേക്ഷ ക്ഷണിച്ചുകൊണ്ടുള്ള വിജ്ഞാപനത്തില് പറഞ്ഞിരിക്കുന്നത് ബന്ധപ്പെട്ട വകുപ്പ് മേധാവി നല്‍കുന്ന ഇന്റഗ്രിറ്റി സര്‍ട്ടിഫിക്കറ്റ് ഹാജരാക്കണം എന്നാണ്. അങ്ങനെ വരുമ്പോള് സര്‍ട്ടിഫിക്കറ്റ് നല്‍കേണ്ടത് ഇപ്പോഴത്തെ സംസ്ഥാന പൊലീസ് മേധാവിയായ ലോകനാഥ് ബെഹ്‌റയല്ലേ? ബെഹ്‌റയെ മേധാവിയായി സെന്‍കുമാര് അംഗീകരിക്കുന്നില്ലെങ്കില് പിന്നെ ആഭ്യന്തര വകുപ്പിന്റെ ചുമതലയുള്ള അഡീഷണല് ചീഫ് സെക്രട്ടറി നളിനി നെറ്റോ ഇല്ലേ? എന്തിന് ചീഫ് സെക്രട്ടറി നേരിട്ട് സര്‍ട്ടിഫിക്കറ്റ് നല്‍കി? ബെഹ്‌റയോ നെറ്റോയോ സര്‍ട്ടിഫിക്കറ്റ് നല്‍കിയാല് മുഖ്യമന്ത്രി അതറിയും. അതിനാല് ചീഫ് സെക്രട്ടറി നേരിട്ട് കാര്യമങ്ങ് കഴിച്ചു! ഒരാളെ വിളിച്ചുകൊണ്ടുവന്ന് അപേക്ഷ വാങ്ങി സര്‍ട്ടിഫിക്കറ്റും കൊടുത്ത് നിയമനം ഉറപ്പാക്കുക! തിരഞ്ഞെടുപ്പ് ശുപാര്‍ശയ്‌ക്കൊപ്പം ഈ ഇന്റഗ്രിറ്റി സര്‍ട്ടിഫിക്കറ്റ് പോകില്ലല്ലോ. സെന്‍കുമാറിന്റെ നിയമന ശുപാര്‍ശ മന്ത്രിസഭയ്ക്ക് തള്ളാന് വകുപ്പുണ്ടോ? ഉണ്ട്. അതിനുള്ള നടപടിക്രമം പറഞ്ഞുകൊടുക്കേണ്ടത് ചീഫ് സെക്രട്ടറിയാണ് എന്നതാണ് പ്രശ്‌നം. അദ്ദേഹം അതു പറയുമോ എന്നത് വലിയ ചോദ്യമാണ്.\n‘കാറ്റ്’ അംഗമാവാനുള്ള അപേക്ഷാ ഫോറത്തില് വകുപ്പു മേധാവിയുടെ ഇന്റഗ്രിറ്റി സര്‍ട്ടിഫിക്കറ്റ് ആവശ്യപ്പെടുന്ന ഭാഗം\nസ്റ്റേറ്റ് അഡ്മിനിസ്‌ട്രേറ്റീവ് ട്രൈബ്യൂണല് നിയമനത്തിനായുള്ള സെലക്ട് കമ്മിറ്റിയുടെ നിര്‍ദ്ദേശം കേന്ദ്ര വിജ്ഞാപനമനുസരിച്ച് സംസ്ഥാന മന്ത്രിസഭയുടെ പരിഗണനയ്ക്കു വരണം. ഇതില് നിന്ന് മന്ത്രിസഭ സ്വീകരിക്കുന്ന പേരുകള് ഗവര്‍ണറുടെ അംഗീകാരത്തിന് സമര്‍പ്പിക്കണം. ഗവര്‍ണര് ഫയല് സുപ്രീം കോടതി ചീഫ് ജസ്റ്റീസിനയച്ച് അവിടെ നിന്ന് രാഷ്ട്രപതിയുടെ അംഗീകാരത്തോടെയാണ് സംസ്ഥാന ട്രൈബ്യൂണല് നിയമനം നടത്തേണ്ടത്. ഇനി സര്‍ക്കാരിനു ചെയ്യാവുന്നത് സെന്‍കുമാറിന്റെ പേര് ഒഴിവാക്കി ഫയല് ഗവര്‍ണര്‍ക്കയയ്ക്കാം. ഒരൊഴിവു കിടക്കുന്നതിനാല് ചിലപ്പോള് ഗവര്‍ണര് ഫയല് മടക്കും. അപ്പോള് മന്ത്രിസഭ ഫയല് വീണ്ടും സമര്‍പ്പിച്ചാല് ഗവര്‍ണര് അത് അംഗീകരിക്കേണ്ടി വരും. ഒരംഗത്തിനു വേണ്ടി പുതിയ വിജ്ഞാപനമിറക്കി നിയമനം നടത്താം. വേണമെങ്കില്2ശുപാര്‍ശകളും മന്ത്രിസഭയ്ക്കു തള്ളാം. പക്ഷേ, അതു വിവാദമാകും. ബുദ്ധിമാനായ ചീഫ് സെക്രട്ടറി മന്ത്രിസഭ എന്ന കടമ്പ എങ്ങനെ മറികടക്കുന്നു എന്നാണ് ഇനി അറിയേണ്ടത്. സെന്‍കുമാറിനെ ഉന്തിത്തള്ളി ഇത്ര വരെയെത്തിച്ച വിജയാനന്ദ്, മന്ത്രിമാരെ പറ്റിക്കാനുള്ള പദ്ധതിയും തയ്യാറാക്കിയിട്ടുണ്ടാവും!\nഉദ്യോഗസ്ഥ ദുഷ്പ്രഭുത്വം ഈ നാടിന്റെ ശാപമാണ്. ശക്തനായ ജനകീയ ഭരണാധികാരിക്ക് ഉദ്യോഗസ്ഥരെ നിലയ്ക്കു നിര്‍ത്താനുള്ള ഇച്ഛാശക്തിയുണ്ടാവും. പക്ഷേ, ആ ഇച്ഛാശക്തി പ്രകടിപ്പിക്കണമെങ്കില് ഉദ്യോഗസ്ഥര് വഴിവിട്ട നടപടി സ്വീകരിക്കുന്നു എന്നു മനസ്സിലാവണമല്ലോ! പിണറായി വിജയന് ഈ തട്ടിപ്പുകള് മനസ്സിലാക്കുന്നുണ്ടോ എന്ന വലിയ സംശയം ഉയരുന്നത് ഈ സാഹചര്യത്തിലാണ്.\n5 വര്‍ഷത്തിലൊരിക്കല് എല്.ഡി.എഫും യു.ഡി.എഫും മാറി മാറി അധികാരത്തില് വരുന്നതാണ് കേരളത്തിലെ രീതി. ഇതിലൊരു മാറ്റം സംബന്ധിച്ച് ചെറിയ സൂചനയെങ്കിലും വന്നത്2തവണ മാത്രം -1987ലെയും 1996ലെയും ഇ.കെ.നായനാര് മന്ത്രിസഭകളുടെ കാലത്ത്. 1991ല് ഭരണത്തുടര്‍ച്ച ഉറപ്പാക്കിയ എല്.ഡി.എഫ്. കാലാവധി പൂര്‍ത്തിയാക്കും മുമ്പ് തിരഞ്ഞെടുപ്പിനു പോയപ്പോള് രാജീവ് ഗാന്ധിയുടെ ദാരുണമരണം സൃഷ്ടിച്ച സഹതാപതരംഗം തിരിച്ചടിയായി. കെ.കരുണാകരന്റെ നേതൃത്വത്തില് യു.ഡി.എഫ്. അധികാരത്തിലേറിയത് ഫലം. 1996ല് നായനാര് വീണ്ടും അധികാരത്തിലേറിയപ്പോള് ഭരണത്തെക്കുറിച്ച് ആദ്യ4വര്‍ഷവും നല്ല അഭിപ്രായമായിരുന്നു. എന്നാല്, അവസാന വര്‍ഷം എല്ലാം കുളമാക്കി. ഉത്തരവാദികള്2പേര് -പ്ലസ് ടു അഴിമതിയുടെ ഭൂതത്തെ കുടം തുറന്നുവിട്ട വിദ്യാഭ്യാസ മന്ത്രി പി.ജെ.ജോസഫും മോശം ധനകാര്യ മാനേജ്‌മെന്റിലൂടെ ട്രഷറി പൂട്ടല് പതിവാക്കിയ ധനകാര്യ മന്ത്രി ടി.ശിവദാസ മേനോനും. ട്രഷറി സ്തംഭനത്തില് മേനോനായിരുന്നില്ല യഥാര്‍ത്ഥ പ്രതി, അന്നത്തെ ധനകാര്യ പ്രിന്‍സിപ്പല് സെക്രട്ടറി വിനോദ് റായിയുടെ ഉപദേശങ്ങളായിരുന്നു. വിനോദ് റായി പിന്നീട് ഡല്‍ഹിയില് പോയി കംട്രോളര് ആന്‍ഡ് ഓഡിറ്റര് ജനറലൊക്കെ ആയി വലിയ പുള്ളിയായി എന്നതു ശരി തന്നെ. പക്ഷേ, അന്നത്തെ ഇടതു തുടര്‍ച്ച തടഞ്ഞതില് റായി വലിയ പങ്കു വഹിച്ചിട്ടുണ്ട്.\nഉദ്യോഗസ്ഥരെ നിലയ്ക്കു നിര്‍ത്താന് കര്‍ശന നടപടി സ്വീകരിച്ചില്ലെങ്കില് 2021ല് കേരളത്തിലെ ജനങ്ങള് പിണറായി വിജയനു സമ്മാനിക്കുക പ്രതിപക്ഷ നേതാവിന്റെ കസേരയായിരിക്കും. രാഷ്ട്രീയനേതൃത്വം മാത്രം വിചാരിച്ചാല് സദ്ഭരണം സാദ്ധ്യമാവില്ല. ഉദ്യോഗസ്ഥരെ നിലയ്ക്കു നിര്‍ത്തണം. ജനാധിപത്യമെന്നാല് ഉദ്യോഗസ്ഥ ഭരണമല്ല. ഞങ്ങള് ജനങ്ങള് അതാഗ്രഹിക്കുന്നില്ല.\nPrevious articleവക്കീലിന് പറ്റിയ അമളി\nNext articleബിനു പണ്ടേ സ്മാര്‍ട്ടാണ്!!!\nPrakash Vasudevan 10th January 2017 At 8:57 am\nOru reedhiyilum ayale jeevikkan sammadhikkille?\nProbably Vijayananth knows Senkumar’s efficiency and the background plays for cornering him.\nApart from his “commitments” with UDF government (essential if we consider the criticisms that Jacob George and R. Singh have faced), he wasaproven IPS officer.\nHow can he cornered as an inefficient officer all of sudden and almost end his service life?\nIt is purely political or professional war.\nHarikrishnan K U Neduveli 10th January 2017 At 11:31 am\nകേരളം കണ്ട ഏറ്റവും മാന്യനായ ചീഫ് സെക്രട്ടറിയാണ് വിജയാനന്ദ്..


ബ്രാം സ്റ്റോക്കര് | ചിന്ത പബ്ലിഷേഴ്സ്\nബാം സ്റ്റോക്കര് (1847-1912) അയര്‍ലണ്ടിലെ ഡബ്‌ളിനില് ജനനം. എബ്രഹാം സ്റ്റോക്കര് ചാര് ലറ്റ് മെറ്റില്‍ഡബ്ലേക്ക് ദമ്പതികളുടെ ഏഴു മക്കളില് മൂന്നാമന്. ശൈശവ ത്തില് ഏതോ അജ്ഞാത രോഗത്തിന്റെ പിടിയില് അകപ്പെട്ട് വിഷമി ക്കേണ്ടിവന്നെങ്കിലും സ്‌കൂളില് പോയി തുടങ്ങിയതോടെ രോഗത്തില് നിന്ന് പൂര്‍ണ്ണമായി മുക്തനായി. രോഗം കാരണം ദീര്‍ഘകാലം വെറുതെ ഇരി ക്കേണ്ടിവന്ന ഘട്ടത്തിലെ മനോവ്യാപാരങ്ങളാണ് പില്‍ക്കാല സര്‍ഗ്ഗാത്മക ചിന്തകള്‍ക്കും ഭ്രമാത്മക കല്പനകള്‍ക്കും വഴിതുറന്നിട്ടതെന്ന് അദ്ദേഹം പറയുമായിരുന്നു. ഡബ്‌ളിനിലെ ട്രിനിറ്റി കോളേജില് നിന്ന് ഗണിതശാസ്ത്രത്തില് ബി എ ഓണേഴ്‌സ് ബിരുദം നേടി പുറത്തിറങ്ങിയശേഷം എഴുത്തിന്റെ ലോകത്തേക്ക് തിരിഞ്ഞു. കൂടാതെ വളരെ ചെറുപ്പത്തില്‍ത്തന്നെ തിയേറ്റര് രംഗവുമായി ബന്ധപ്പെട്ട് പ്രവര്‍ത്തിക്കാനും അവസരം ലഭിക്കുകയുണ്ടായി. നാടക നിരൂപകനെന്ന നിലയില് ആനുകാലികങ്ങളില് ലേഖനങ്ങള് എഴുതി പ്രശസ്തനായി. ലണ്ടനിലെ പ്രശസ്തമായ ലൈസിയം തിയേറ്ററിന്റെ ഉടമയും അക്കാലത്തെ പ്രമുഖ നടനുമായിരുന്ന ഹെന്‍ട്രി ഇര്വിംഗുനുമായുള്ള സൗഹൃദം ജീവിതത്തിലെ വഴിത്തിരിവായി. ലണ്ടനിലെ പ്രമുഖ കലാ കാരന്മാര്, ബുദ്ധിജീവികള്, രാഷ്ട്രീയ നേതാക്കള് തുടങ്ങിയവരുമായി ബന്ധം സ്ഥാപിക്കാന് ഇര്വിംഗുനുമായുള്ള സൗഹൃദം വഴി സാധിച്ചു. അമേരിക്കന് പ്രസിഡന്റ് റൂസ്‌വെല്‍റ്റ്, ബ്രിട്ടീഷ് പ്രധാനമന്ത്രി ഗ്ലാഡ് സ്റ്റണ് തുടങ്ങിയവര് ഉറ്റ സുഹൃത്തുക്കളായിരുന്നു. ദീര്‍ഘകാലം ലൈ സിയം തിയേറ്ററിന്റെ മാനേജരായി പ്രവര്‍ത്തിച്ചു. ഫേളോറന്‍സ് ബാല്‍ക്കോംബിനെയാണ് വിവാഹം കഴിച്ചത്. ഒരു മകന് മാത്രം, ഇര്വിംഗ് നോയല് തോണ്‍ലിസ്റ്റോക്കര്. നിരവധി നോവലുകളും ചെറുകഥാ സമാഹാരങ്ങളും പ്രസിദ്ധീ കരിച്ചിട്ടുണ്ടെങ്കിലും സാഹിത്യനഭസ്സില് ബ്രാം സ്റ്റോക്കര് അറിയപ്പെടു ന്നത് 'ഹൊറര്' നോവലുകളുടെ രാജശില്പി എന്ന നിലയിലാണ്. 1897 ല് പ്രസിദ്ധീകരിച്ച ഡ്രാക്കുള എന്ന ഭയാത്മക വര്‍ണ്ണനകളടങ്ങിയ നോവ ലാണ് അദ്ദേഹത്തെ ഇന്നും കാലാതീത എഴുത്തുകാരനായി നിലനിര് ത്തുന്നത്. ഇംഗ്ലണ്ടിലെ വിറ്റ്ബി എന്ന പട്ടണം 1890 ല് സന്ദര്‍ശിക്കാനിടയാ യതാണ് ഡ്രാക്കുളയുടെ സൃഷ്ടിക്ക് പ്രചോദനമായത്. കൂടാതെ ഹംഗേ റിയന് എഴുത്തുകാരനും സഞ്ചാരിയുമായിരുന്ന ആര്‍മിന് വാംബറി കാര് പ്പാത്തിയന് മലനിരകളുടെ പശ്ചാത്തലത്തില് എഴുതിയ മന്ത്രവാദകഥ കള് സ്റ്റോക്കറെ ആഴത്തില് സ്വാധീനിച്ചിരുന്നു. യൂറോപ്യന് നാടോടി ക്കഥകളെയും രക്തരക്ഷസ്സുകളെയും ചുറ്റിപ്പറ്റിയുള്ള ഐതിഹ്യങ്ങളുടെ ഉള്ളറകളിലേക്ക് ഊളിയിട്ടുകൊണ്ടാണ് അദ്ദേഹം ഡ്രാക്കുളയുടെ രചനാ പരിസരം സൃഷ്ടിച്ചത്. റുമേനിയ ഉള്‍പ്പെടുന്ന കാര്‍പ്പാത്തിയന് മലനിര കളിലും ഇംഗ്ലണ്ടിലെ വിറ്റ്ബി എന്ന പട്ടണത്തിലും വച്ചാണ് കഥയുടെ ഏറിയ പങ്കും മുന്നേറുന്നത്. മിത്തും, യാഥാര്‍ത്ഥ്യവും സമ്മോഹനമായി കൂട്ടിച്ചേര്‍ത്തുകൊണ്ട് ഭാവസാന്ദ്രവും സംത്രാസഭരിതവുമായ അന്ത രീക്ഷസൃഷ്ടിയാണ് സ്റ്റോക്കര് ഡ്രാക്കുളയില് സ്വീകരിച്ചിരിക്കുന്നത്. ദിനാന്തക്കുറിപ്പുകളുടെ രൂപത്തില് എഴുതിയിട്ടുള്ള നോവലില് യാഥാര് ത്ഥ്യതയും, വിശ്വാസ്യതയും ജനിപ്പിക്കാനായി പത്ര വാര്‍ത്തകളും, സ്ഥല സൂചകങ്ങളും വൈദ്യശാസ്ത്ര ജ്ഞാനവുമൊക്കെ വളരെ തന്മയത്വ ത്തോടെ അദ്ദേഹം ഉപയോഗിച്ചിട്ടുണ്ട്. കാലമേറെക്കഴിഞ്ഞിട്ടും നൂറുകണക്കിന് ഹൊറര് നോവലുകള് എഴുതപ്പെട്ടിട്ടും ഇന്നും അത്തരം നോവലുകളുടെ ഗണത്തില് ഡ്രാക്കുള ഉന്നത ശീര്‍ഷത്തോടെ നിലകൊള്ളുന്നു. വിശ്രമില്ലാത്ത എഴുത്തും നിരന്തരയാത്രകളും സ്റ്റോക്കറെ നീണ്ടകാലത്തെ രോഗാവസ്ഥയ്ക്കടിപ്പെടുത്തി. 1912 ഏപ്രില് ഇരുപതിന് അദ്ദേഹത്തിന്റെ ജീവിതത്തിന് പൂര്‍ണ്ണവിരാമം കുറിച്ചു.\nby ബ്രാം സ്റ്റോക്കര്


മഹാകവി അക്കിത്തത്തിന്റെ സംസ്കാരം വൈകിട്ട് നാലിന് കുമരനെല്ലൂരിൽ – PRD Live\nHome /സാംസ്കാരികം/മഹാകവി അക്കിത്തത്തിന്റെ സംസ്കാരം വൈകിട്ട് നാലിന് കുമരനെല്ലൂരിൽ\nമുഖ്യമന്ത്രിക്കുവേണ്ടി മന്ത്രി സി. രവീന്ദ്രനാഥും സാംസ്കാരിക വകുപ്പ് മന്ത്രിക്കുവേണ്ടി ജില്ലാ കലക്ടർ ഡി ബാലമുരളിയും റീത്ത് സമർപ്പിക്കും\nജ്ഞാനപീഠം ജേതാവ് മഹാകവി ശ്രീ. അക്കിത്തം അച്യുതൻ നമ്പൂതിരിയുടെ സംസ്കാരം ഔദ്യോഗിക ബഹുമതികളോടെ ഒക്ടോബർ 15 വൈകിട്ട് നാലിന് തൃത്താല കുമരനെല്ലൂരിലെ വീട്ടിൽ നടക്കുമെന്ന് സാംസ്കാരിക വകുപ്പ് മന്ത്രി എ.കെ. ബാലൻ അറിയിച്ചു. മുഖ്യമന്ത്രിക്കുവേണ്ടി വിദ്യാഭ്യാസ വകുപ്പ് മന്ത്രി സി. രവീന്ദ്രനാഥ് കുമരനെല്ലൂരിലെ അദ്ദേഹത്തിന്റെ വസതിയിൽ എത്തി റീത്ത് സമർപ്പിക്കും. സാംസ്കാരിക വകുപ്പ് മന്ത്രിക്കുവേണ്ടി പാലക്കാട് ജില്ലാ കലക്ടർ ഡി ബാലമുരളി റീത്ത് സമർപ്പിക്കും. കൃഷി വകുപ്പ് മന്ത്രി വി. എസ്. സുനിൽകുമാർ തൃശൂർ സാഹിത്യ അക്കാദമി ഹാളിൽ സംസ്ഥാന സർക്കാരിന് വേണ്ടി റീത്ത് സമർപ്പിക്കും. വാർദ്ധക്യ സഹജമായ അസുഖങ്ങൾക്ക് ചികിത്സയിലിരിക്കെ ഇന്ന് രാവിലെ 7. 55 ന് തൃശൂരിലെ സ്വകാര്യ ആശുപത്രിയിൽ വെച്ചാണ് മഹാകവി അക്കിത്തം അന്തരിച്ചത്.


ബഹിരാകാശനിലയത്തിലെ ടോയ്‌ലറ്റ് തകരാറിൽ, ഡയപ്പർ ധരിക്കാൻ നിർബന്ധിതരായി യാത്രികർ\nInternational Space Station Payload Operations Center, First Published 28, Nov 2019, 3:42 PM\nഅന്താരാഷ്ട്ര ബഹിരാകാശനിലയത്തിലെ ജീവിതം അവിടത്തെ മൈക്രോ ഗ്രാവിറ്റി അന്തരീക്ഷം കൊണ്ടുതന്നെ ആവശ്യത്തിലധികം പ്രായോഗിക ബുദ്ധിമുട്ടുകൾ അനുഭവിക്കുന്നവരാണ്.\nഭൂമിയിൽ നിന്ന് 408 കിലോമീറ്റർ ഉയരത്തിലായി, അന്തരീക്ഷത്തിൽ ഭൂമിയുടെ ലോ ഓർബിറ്റിൽ ഭൂമിയെ പ്രദക്ഷിണം വെച്ചുകൊണ്ടിരിക്കുന്ന ഒരു സ്‌പേസ് സ്റ്റേഷനുണ്ട്. ഇന്റർനാഷണൽ സ്‌പേസ് സ്റ്റേഷൻ അഥവാ ഐഎസ്എസ്. അഞ്ച് അന്താരാഷ്ട്ര സ്‌പേസ് ഏജൻസികൾ ഒരുമിച്ചാണ് ഈ സ്റ്റേഷന്റെ നിയന്ത്രണവും പ്രവർത്തനവും. അമേരിക്കയുടെ നാസ, റഷ്യയുടെ റോസ്കോസ്മോസ്, ജപ്പാന്റെ ജാക്സ, യൂറോപ്പിന്റെ ESA, കാനഡയുടെ CSA എന്നിവയാണ് ആ ഏജൻസികൾ. ഈ സ്‌പേസ് ഷട്ടിലിൽ പല രാജ്യങ്ങളിൽ നിന്നുമുള്ള ബഹിരാകാശ യാത്രികരുണ്ട്. അവർ തങ്ങളുടെ രാജ്യങ്ങളുടെ സ്‌പേസ് ഏജൻസികൾക്ക് വേണ്ടി ഈ നിലയങ്ങളിൽ റിസർച്ച് ചെയ്യുന്നു. അവിടെനിന്ന് തങ്ങളുടെ പരീക്ഷണഫലങ്ങൾ തങ്ങളുടെ ഏജൻസികൾക്ക് അയച്ചുകൊടുക്കും.\nഅന്താരാഷ്ട്ര ബഹിരാകാശനിലയത്തിലെ ജീവിതം അവിടത്തെ മൈക്രോ ഗ്രാവിറ്റി അന്തരീക്ഷം കൊണ്ടുതന്നെ ആവശ്യത്തിലധികം പ്രായോഗിക ബുദ്ധിമുട്ടുകൾ അനുഭവിക്കുന്നവരാണ്. ഇപ്പോൾ അവർക്ക് മറ്റൊരു ബുദ്ധിമുട്ടുകൂടി സംജാതമായിട്ടുണ്ട്. എന്തെന്നോ? അവരുടെ ടോയ്‌ലെറ്റ് കേടുവന്നിരിക്കുന്നു. അതോടെ ഡയപ്പർ ഇടാൻ നിർബന്ധിതരായിരിക്കുകയാണ് യാത്രികർ. ഐഎസ്എസ് കമാൻഡർ ആയ ലൂക്കാ പെർമിറ്റാനോ ആണ് ഈ വിവരം അറിയിച്ചത്.\nനിലയത്തിന്റെ അമേരിക്കൻ ഭാഗത്തുള്ള ടോയ്‌ലെറ്റ് ആണ് കേടായതായി സിഗ്നൽ കാണിച്ചുകൊണ്ടിരിക്കുന്നത്. റഷ്യൻ ഭാഗത്തുളളതാകട്ടെ നിറഞ്ഞു കവിഞ്ഞ അവസ്ഥയിലുമാണ്. സാധാരണഗതിയിൽ അമേരിക്കൻ, റഷ്യൻ ഭാഗങ്ങളിൽ ഉള്ള ടോയ്‍ലെറ്റുകൾ മാത്രമേ യാത്രികരുടെ ഉപയോഗത്തിന് അനുവദനീയമായിട്ടുള്ളൂ. ഈ നിലയവുമായി ബന്ധിപ്പിച്ചിട്ടുള്ള സോയൂസ് പേടകത്തിലെ ടോയ്‍ലെറ്റുകൾ, നിലയത്തിന് പുറത്തേക്കിറങ്ങേണ്ടി വരുന്ന അപൂർവാവസരങ്ങളിൽ മാത്രമാണ് ഉപയോഗിക്കാനുള്ള അനുമതിയുള്ളത്. ഇപ്പോൾ, ഈ അടിയന്തരഘട്ടത്തിൽ അതും ഉപയോഗപ്പെടുത്തിക്കൊള്ളാനുള്ള അനുമതി കിട്ടിയിട്ടുണ്ട് എന്ന ആശ്വാസത്തിലാണ് യാത്രികർ.\nസ്‌പേസ് ഷട്ടിലുകൾക്കുള്ളിൽ വാഷ് ബേസിനുകളോ ഷവറുകളോ ഒന്നും കാണില്ല. പക്ഷേ, അവയിൽ ടോയ്‍ലെറ്റുകൾ കാണും. മൂത്രമൊഴിക്കാൻ താരതമ്യേന എളുപ്പമാണ്. ഒരു ഫണൽ ഘടിപ്പിച്ചശേഷം ഫണലിന്റെ മറ്റേയറ്റത്തുള്ള ഒരു സക്ഷൻ ഫാൻ പ്രവർത്തിപ്പിക്കും. അത് മൂത്രത്തെ വലിച്ചെടുത്തുകൊള്ളും. കക്കൂസിൽ പോകുക അത്ര എളുപ്പമല്ല. ഒരു സ്‌പേസ് ടോയ്‌ലെറ്റും, പുറമെ നിന്ന് നോക്കിയാൽ സാധാരണ യൂറോപ്യൻ ടോയ്‌ലെറ്റ് പോലെത്തന്നെ ഇരിക്കുമെങ്കിലും, ചെറിയൊരു വ്യത്യാസമുണ്ട് രണ്ടിന്റെയും പ്രവർത്തനത്തിൽ. കമ്മോഡിൽ ചെന്നിരുന്ന ശേഷം, ശരീരം അതിൽ നിന്ന് ഇളകിപ്പോകാതിരിക്കാൻ കമ്മോഡുമായി ബന്ധിപ്പിക്കേണ്ടതുണ്ട്. വിസർജ്ജനം കഴിഞ്ഞ ശേഷം ഒരു വാക്വം യന്ത്രമുപയോഗിച്ചാണ് വൃത്തിയാക്കുക. ശേഖരിക്കപ്പെടുന്ന വിസർജ്ജ്യം വാക്വം ഡ്രൈ ചെയ്ത് സൂക്ഷിക്കും.


nadante maranam | ഷൂട്ടിങ്ങിനിടെ നടന്റെ മരണം ഞെട്ടിക്കുന്നത്... നാക്ക് ഉണങ്ങിയെന്നു പറഞ്ഞു വെള്ളം കുടിച്ചു! ഉടൻ തന്നെ കുഴഞ്ഞുവീണെങ്കിലും രക്ഷിക്കാനായി സുഹൃത്തുക്കള് പാഞ്ഞു... യാചിച്ചിട്ടും റോഡിലൂടെ പോയ വാഹനങ്ങള് നിര്‍ത്തിയില്ല! സംഭവം കൊച്ചി മരടിലെ ഷൂട്ടിംഗ് സമയത്ത്... - Malayalivartha.com Widgets Magazine\nഷൂട്ടിങ്ങിനിടെ നടന്റെ മരണം ഞെട്ടിക്കുന്നത്... നാക്ക് ഉണങ്ങിയെന്നു പറഞ്ഞു വെള്ളം കുടിച്ചു! ഉടൻ തന്നെ കുഴഞ്ഞുവീണെങ്കിലും രക്ഷിക്കാനായി സുഹൃത്തുക്കള് പാഞ്ഞു... യാചിച്ചിട്ടും റോഡിലൂടെ പോയ വാഹനങ്ങള് നിര്‍ത്തിയില്ല! സംഭവം കൊച്ചി മരടിലെ ഷൂട്ടിംഗ് സമയത്ത്...\n14 SEPTEMBER 2020 11:50 AM IST\nഷൂട്ടിങ്ങിനിടെ കുഴഞ്ഞുവീണ് നടനും ഡബ്ബിങ് ആര്‍ടിസ്റ്റുമായ പ്രഭീഷ് ചക്കാലക്കല് മരിച്ചു. കൊച്ചിയില് ആയിരുന്നു സംഭവം.\n44 വയസായിരുന്നു. കൊച്ചിന് കൊളാഷ് എന്ന യൂട്യൂബ് ചാനലിന്റെ ചിത്രീകരണത്തിനിടെയാണ് നാല്പത്തിനാലുകാരനായ പ്രഭീഷ് കുഴഞ്ഞുവീണത്.\nആശുപത്രിയില് എത്തിക്കാനായി അഭ്യര്‍ഥിച്ചിട്ടും വാഹനങ്ങള് നിര്‍ത്തിയില്ലെന്ന് സഹപ്രവര്‍ത്തകര് പറഞ്ഞു. ബണ്ട് റോഡില് മാലിന്യം തള്ളുന്നതുമായി ബന്ധപ്പെട്ട ബോധവല്‍ക്കരണ ടെലിഫിലില് സായിപ്പിന്റെ വേഷത്തില് അഭിനയിക്കുകയിരുന്നു പ്രഭീഷ്.\nതന്റെ വേഷം അഭിനയിച്ചതിന് ശേഷമാണ് അദ്ദേഹം കുഴഞ്ഞു വീണത്. സുഹൃത്തുക്കള് യാചിച്ചിട്ടും റോഡിലൂടെ പോയ വാഹനങ്ങള് നിര്‍ത്തിയില്ലെന്ന ആരോപണം ഉയരുന്നുണ്ട്.


സി രവീന്ദ്രനാഥും വിഎസ് സുനില്‍കുമാറും ഷഹ്‌ല ഷെറിന്റെ വീട് സന്ദര്‍ശിച്ചു\nഷഹ്‌ലയുടെ കുടുംബത്തിന്റെ ദുഖത്തില് പങ്ക് ചേരുന്നുവെന്ന് മന്ത്രിമാര് കുടുംബത്തെ അറിയിച്ചു. ഷഹ്‌ലയുടെ പിതാവിനെ വിദ്യാഭ്യാസ മന്ത്രി രവീന്ദ്രനാഥ് ചേര്‍ത്ത് പിടിച്ച് ആശ്വാസിപ്പിച്ചു. മന്ത്രിമാര് ഷഹ്‌ലയുടെ അമ്മയോടും സംസാരിച്ചു.\nസംസ്ഥാനത്ത് മറ്റൊരു കുട്ടിക്കും ഈ അനുഭവം ഉണ്ടാവരുതെന്ന് ഷഹ്‌ല കുടുംബം മന്ത്രിമാരോട് ആവശ്യപ്പെട്ടു. സംഭവത്തില് സര്‍ക്കാര് സ്വീകരിച്ച നടപടികളില് കുടുംബം തൃപ്തി രേഖപ്പെടുത്തി. കല്‍പ്പറ്റയില് വച്ച് മന്ത്രി സുനില്‍കുമാറിനെ എംഎസ്എഫ് പ്രവര്‍ത്തകര് കരിങ്കൊടി കാണിച്ചു.


കരവിരുത് ശില്പങ്ങളായി അഴകുവിരിയിച്ച് സാജു | Clay Modeling by Saju\nMay 10, 2019, 06:34 PM IST\nവീടുകളിലെ കിണര് കപ്പിന്റെയും പൂകൊട്ടയുടെയും ഉരുളിയുടെയും മരക്കുറ്റിയുടെയും രൂപത്തില് ഒരുക്കാറുണ്ട്.\nകാക്കൂര്: സിമന്റിലും മരത്തിലും കളിമണ്ണിലും മികച്ച ശില്പങ്ങളൊരുക്കി ശ്രദ്ധേയനാവുകയാണ് സാജു എന്ന യുവകലാകാരന്. ഒട്ടേറെ വീടുകളിലും പള്ളികളിലും ക്ഷേത്രങ്ങളിലും സ്‌കൂളുകളിലും റിസോര്‍ട്ടുകളിലും പാര്‍ക്കുകളിലുമെല്ലാം പാറന്നൂര് പാവട്ടിമീത്തല് സാജുവിന്റെ കരവിരുത് ശില്പങ്ങളായി അഴകുവിരിയിച്ച് നില്‍ക്കുന്നുണ്ട്. അഞ്ചുവര്‍ഷം മുമ്പാണ് സാജു ഈ മേഖലയിലേക്ക് എത്തുന്നത്. 1.60 മീറ്റര് ഉയരമുള്ള ആനയുടെ രൂപം സിമന്റില് തീര്‍ത്താണ് നിര്‍മാണത്തൊഴിലാളിയായ സാജു ശ്രദ്ധേയനാവുന്നത്.\nപൂക്കാട് കലാലയത്തില് താനൂര് ബാലന്റെ കീഴില് ക്ലേ മോള്‍ഡിങ് കോഴ്‌സിലൂടെ ലഭിച്ച അറിവാണ് സാജുവിന്റെ ബാലപാഠങ്ങള്. തുടര്‍ന്ന് കൊയിലാണ്ടി പൊയില്‍ക്കാവ് സ്വദേശി ഷാജിയോടൊപ്പം ഒരു വര്‍ഷത്തോളം ശില്‍പനിര്‍മാണ രംഗത്ത് സഹായിയായി പ്രവര്‍ത്തിച്ചിട്ടുണ്ട്. ഇതിനിടയിലാണ്‌സാജു ശില്പനിര്‍മാണത്തെക്കുറിച്ച് കൂടുതല് അറിവ് നേടുന്നത്. തുടര്‍ന്ന് കേരളത്തിലെ വിവിധ ജില്ലകളിലും ഊട്ടിയിലും മൈസൂരിലുമെല്ലാം റിസോര്‍ട്ടുകളിലും പാര്‍ക്കുകളിലും സിമന്റിലും മരവും കളിമണ്ണും ഉപയോഗിച്ചുകൊണ്ടും ഒട്ടേറെ ശില്പങ്ങള് സാജു നിര്‍മിച്ചു.\nവീടുകളിലെ കിണര് കപ്പിന്റെയും പൂകൊട്ടയുടെയും ഉരുളിയുടെയും മരക്കുറ്റിയുടെയും രൂപത്തില് ഒരുക്കാറുണ്ട്. തൂണുകളും കവാടവും വീടിന് ഉള്‍വശങ്ങളിലുള്ള ഡിസൈനിങ്ങിലുമെല്ലാം ഈ യുവകലാകാരന് സവിശേഷമായ കഴിവുണ്ട്. ഒപ്പം സാജു നിര്‍മിച്ച കൃഷ്ണന്റെയും രാധയുടെയും ശകുന്തളയുടെയും ദമയന്തിയുടെയും ഉള്‍പ്പെടെയുള്ള ഒട്ടേറെ ശില്പങ്ങള് ഏറെ ആകര്‍ഷണീയവുമാണ്. പരേതനായ ബാലന്റെയും ജാനകിയുടെയും മകനാണ് സാജു. ഈ കലാകാരന്റെ ശില്പനിര്‍മാണത്തിന് പിന്തുണയുമായി ഭാര്യ ശരണ്യയും മകള് കൃഷ്‌ണേന്ദുവും അമ്മ ജാനകിയും സഹോദരങ്ങളായ ബിനീഷും ജിതേഷും ഒപ്പമുണ്ട്.\nContent Highlights: Clay Modeling by Saju


നിങ്ങളുടെ ഹെൽമെറ്റിൽ ഐഎസ്ഐ മുദ്രയുണ്ടോ ? ഇല്ലെങ്കിൽ പണി പിന്നാലെ വരുന്നുണ്ട്\nനിയമലംഘനം നടത്തുന്നവര് തടവു ശിക്ഷയ്ക്കും അഞ്ചു ലക്ഷം രൂപ വരെ പിഴ നല്‍കാനും ബാധ്യസ്ഥരാകും\nഐഎസ്‌ഐ മുദ്ര ഇല്ലാത്ത ഹെല്‍മറ്റുകളുടെ വില്‍പ്പനയും നിര്‍മ്മാണവും നിരോധിച്ച് കേന്ദ്ര റോഡ് ഗതാഗത ഹൈവേ മന്ത്രാലയം. നിയമലംഘനം നടത്തുന്നവര് തടവു ശിക്ഷയ്ക്കും അഞ്ചു ലക്ഷം രൂപ വരെ പിഴ നല്‍കാനും ബാധ്യസ്ഥരാകും. ജൂണ് ഒന്നു മുതലാണ് പുതിയ നിയമം നടപ്പിലാക്കിയത്. നവംബര് 2018 ലാണ് മന്ത്രാലയം ഈ നിര്‍ദ്ദേശം പുറപ്പെടുവിച്ചതെങ്കിലും നടപ്പാക്കിയിരുന്നില്ല. ഇതില് വിശദമായ നിര്‍ദേശങ്ങള് 2019ല് കൂട്ടിച്ചേര്‍ക്കുകയും ചെയ്തിരുന്നു.\nഇതനുസരിച്ച് ഇന്ത്യയില് വില്‍ക്കുന്ന എല്ലാ ഹെല്‍മറ്റുകള്‍ക്കും ബ്യൂറോ ഓഫ് ഇന്ത്യന് സ്റ്റാന്‍ഡേര്‍ഡ്‌സ് (ബിഐഎസ്) നിഷ്‌കര്‍ഷിക്കുന്ന ഗുണനിലവാര മാര്‍ഗ്ഗനിര്‍ദ്ദേശം അനുസരിച്ച് ഐഎസ്‌ഐ സര്‍ട്ടിഫിക്കേഷന് നിര്‍ബന്ധമായും വേണം. നിയമ ലംഘകര്‍ക്ക് ബ്യൂറോ ഓഫ് ഇന്ത്യന് സ്റ്റാന്‍ഡേര്‍ഡ്‌സ് ആക്‌ട് അനുസരിച്ചുള്ള ശിക്ഷയാണ് നിയമം നിഷ്‌കര്‍ഷിക്കുന്നത്. ആരെങ്കിലും ഐഎസ്‌ഐ അംഗീകാരമില്ലാത്ത ഐഎസ്‌ഐ സ്റ്റിക്കര് പതിച്ച ഹെല്‍മറ്റ് ഉപയോഗിച്ചാല് അഞ്ച് ലക്ഷം രൂപ വരെ പിഴ ഈടാക്കാം.\nഐഎസ്‌ഐ മുദ്ര ഇല്ലാത്ത ഹെല്‍മറ്റുകളുടെ വില്‍പ്പന, ഇറക്കുമതി, നിര്‍മ്മാണം, സൂക്ഷിക്കല് എന്നിവ നടത്തുന്നവര്‍ക്ക് ഒരു ലക്ഷം രൂപ വരെ പിഴയും ഒരു വര്‍ഷം വരെ തടവുശിക്ഷയും ലഭിക്കാം. ഐഎസ്‌ഐ മാര്‍ഗ്ഗനിര്‍ദ്ദേശങ്ങള്‍ക്ക് സമാനമായതോ അല്ലെങ്കില് അന്താരാഷ്ട്ര നിലവാരത്തില് അതിനേക്കാള് ഉയര്‍ന്ന നിലവാരമുള്ള ഹെല്‍മറ്റുകള് ഇറക്കുമതി ചെയ്യുന്ന കമ്ബനികളെയോ പുതിയ നിയമം ബാധിക്കും. മിക്ക അന്താരാഷ്ട്ര ഹെല്‍മറ്റ് ബ്രാന്‍ഡുകളും കൂടുതല് സുരക്ഷാ പരിശോധനകള്‍ക്ക് ശേഷമാണ് പുറത്തിറക്കുന്നത്.